ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 หลักทรัพย์ของบริษัท

(ก) บริษัทฯ เป็นบริษัทจดทะเบียนในตลาดหลักทรัพย์แห่งประเทศไทย (SET)

(ข) บริษัทฯ มีทุนจดทะเบียนและเรียกชำระแล้ว 1,064,700,000 (หนึ่งพันหกสิบสี่ล้านเจ็ดแสน)
บาท เป็นหุ้นสามัญทั้งหมด จำนวน 106,470,000 (หนึ่งร้อยหกล้านสี่แสนเจ็ดหมื่น) หุ้น
มูลค่าหุ้นที่ตราไว้ หุ้นละ 10 (สิบ) บาท

(ค) บริษัทฯ ไม่มีการออกหุ้นประเภทอื่นนอกเหนือจากหุ้นสามัญ

(ง) บริษัทฯ ไม่มีข้อตกลงระหว่างกัน (Shareholding Agreement) ในกลุ่มผู้ถือหุ้นรายใหญ่
ในเรื่องที่มีผลกระทบต่อการออกและเสนอขายหลักทรัพย์ หรือการบริหารงานของบริษัทฯ

7.2 ผู้ถือหุ้น

(ก) กลุ่มผู้ถือหุ้นที่ถือหุ้นสูงสุด 10 อันดับแรก

รายชื่อผู้ถือหุ้นสูงสุด 10 อันดับแรกของบริษัทฯ พร้อมทั้งจำนวนหุ้นที่ถือ และสัดส่วน การถือหุ้น ณ
วันกำหนดรายชื่อผู้ถือหุ้น (Record Date) เพื่อสิทธิในการรับเงินปันผลครั้งล่าสุดเมื่อวันที่ 27
พฤศจิกายน 2563 มีรายละเอียดดังนี้

+-------------------------------------+--------------+-----------------+
| ชื่อผู้ถือหุ้น                             | จำนวนหุ้น      | สัดส่วนการถือหุ้น    |
|                                     |              |                 |
|                                     |              | (%)             |
+-------------------------------------+--------------+-----------------+
| 1. ธนาคารกรุงเทพ จำกัด (มหาชน)        | 10,613,194   | 9.97            |
+-------------------------------------+--------------+-----------------+
| 2. นายชัย โสภณพนิช *                  | 3,917,051    | 3.68            |
+-------------------------------------+--------------+-----------------+
| 3. HWIC ASIA FUND A/C CLASS C       | 3,498,030    | 3.29            |
+-------------------------------------+--------------+-----------------+
| 4. NOMURA SECURITIES CO LTD-CLIENT  | 3,376,000    | 3.17            |
| A/C                                 |              |                 |
+-------------------------------------+--------------+-----------------+
| 5. มูลนิธิชิน โสภณพนิช                   | 3,370,934    | 3.17            |
+-------------------------------------+--------------+-----------------+
| 6. บริษัท ซี.อาร์.โฮลดิ้ง จำกัด            | 3,332,934    | 3.13            |
+-------------------------------------+--------------+-----------------+
| 7. AIOI NISSAY DOWA INSURANCE CO.,  | 2,989,599    | 2.81            |
| LTD.                                |              |                 |
+-------------------------------------+--------------+-----------------+
| 8. นายชาญ โสภณพนิช                   | 2,884,377    | 2.71            |
+-------------------------------------+--------------+-----------------+
| 9. นายชาตรี โสภณพนิช **               | 2,514,033    | 2.36            |
+-------------------------------------+--------------+-----------------+
| 10. นายนิติ โอสถานุเคราะห์              | 2,224,362    | 2.09            |
+-------------------------------------+--------------+-----------------+

หมายเหตุ * นับรวมผู้ถือหุ้นที่เกี่ยวข้องกัน ตาม พ.ร.บ. หลักทรัพย์และตลาดหลักทรัพย์ พ.ศ.
2535 มาตรา 258 ได้แก่

คู่สมรส – นางนุชนารถ โสภณพนิช จำนวน 1,103,671 หุ้น

** ถึงแก่กรรม และยังไม่ปรากฏการโอนหุ้นมรดก

(ข)
กลุ่มผู้ถือหุ้นรายใหญ่ที่โดยพฤติการณ์มีอิทธิพลต่อการกำหนดนโยบายการจัดการหรือการดำเนินงานของบริษัทฯ
อย่างมีนัยสำคัญ

ตามประกาศของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ได้นิยามคำว่า “ผู้ถือหุ้นรายใหญ่” ให้หมายความถึง
ผู้ถือหุ้นไม่ว่าโดยทางตรงหรือทางอ้อมในนิติบุคคลใดเกินกว่าร้อยละ 10
ของจำนวนหุ้นที่มีสิทธิออกเสียงทั้งหมดของนิติบุคคลนั้น

จากสัดส่วนการถือหุ้นของกลุ่มผู้ถือหุ้นสูงสุด 10 อันดับแรกของบริษัทฯ ไม่ปรากฏว่า
มีผู้ถือหุ้นรายใดที่ถือหุ้นเกินกว่าร้อยละ 10 ของจำนวนหุ้นที่มีสิทธิออกเสียงทั้งหมดของบริษัทฯ ดังนี้
บริษัทฯ จึงไม่มีกลุ่ม ผู้ถือหุ้นที่มีลักษณะเป็นผู้ถือหุ้นรายใหญ่ตามนิยามที่กำหนดไว้ข้างต้น ทั้งนี้
กลุ่มผู้ถือหุ้นสูงสุด 10 อันดับแรกดังกล่าว
ไม่มีพฤติการณ์ที่มีอิทธิพลต่อการกำหนดนโยบายการจัดการหรือการดำเนินงานของบริษัทฯ
อย่างมีนัยสำคัญแต่อย่างใด

อนึ่ง สำหรับกรณีที่กรรมการบริษัทฯ จำนวน 4 ท่าน ได้แก่ 1) นายสิงห์ ตังทัตสวัสดิ์ 2)
นายสุวรรณ แทนสถิตย์ 3) นายวีระศักดิ์ สุตัณฑวิบูลย์ และ 4) นางณินทิรา โสภณพนิช
ตามที่ปรากฏอยู่ในรายชื่อคณะกรรมการบริษัทฯ ในหัวข้อที่ว่าด้วยโครงสร้างการจัดการ
โดยกรรมการบริษัทฯ ลำดับที่ 1) – 3) ดำรงตำแหน่งเป็นกรรมการ และ/หรือผู้บริหาร
และกรรมการบริษัทฯ ลำดับที่ 4) เป็นคู่สมรสของผู้บริหาร ของธนาคารกรุงเทพ จำกัด (มหาชน)
ซึ่งเป็นผู้ถือหุ้นสูงสุดอันดับแรกของบริษัทฯ ก็ตาม (ตามคำนิยามคำว่า “ผู้บริหาร”
ที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
กำหนดให้นับรวมถึงผู้ที่ดำรงตำแหน่งระดับบริหารสี่รายแรกนับต่อจากผู้จัดการลงมา)
แต่กรณีดังกล่าวมิได้มีลักษณะเป็นการส่งผู้แทนเข้ามามีส่วนร่วมในการบริหารงาน
หรือมีพฤติการณ์ที่มีอิทธิพลต่อการกำหนดนโยบายการจัดการหรือการดำเนินงานของบริษัทฯ
อย่างมีนัยสำคัญแต่อย่างใด ด้วยเหตุผลสำคัญดังต่อไปนี้

1. บริษัทฯ ได้เรียนเชิญกรรมการทั้งสี่ท่านเข้าดำรงตำแหน่งกรรมการบริษัทฯ เป็นการส่วนตัว
เนื่องจากท่านทั้งสี่เป็นผู้ที่มีความรู้ความเชี่ยวชาญในทักษะที่หลากหลายเป็นประโยชน์ต่อบริษัทฯ
สามารถอุทิศเวลาและความพยายามให้กับการเป็นกรรมการบริษัทฯ ได้อย่างเต็มที่
และมีคุณสมบัติเหมาะสมตามหลักเกณฑ์ที่บริษัทฯ กำหนดไว้

2. บริษัทฯ
มีระบบควบคุมภายในที่เหมาะสมสำหรับการทำธุรกรรมบางรายการที่เกี่ยวข้องกับการดำเนินงานของบริษัทฯ
กับบุคคลที่อาจมีความขัดแย้ง ดังรายละเอียดที่เปิดเผยในหัวข้อรายการระหว่างกันแล้ว

3. บริษัทฯ ได้กำหนดกลุ่มกรรมการที่มีอำนาจลงนามผูกพันบริษัทฯ ซึ่งประกอบด้วย
กรรมการที่เป็นผู้บริหาร และกรรมการซึ่งมิได้ดำรงตำแหน่งเป็นกรรมการตรวจสอบและ/หรือ
กรรมการที่มาจากสถาบันการเงิน ดังรายละเอียดที่เปิดเผยในหัวข้อ
กรรมการที่มีอำนาจลงนามผูกพันบริษัทฯ แล้ว

7.3 การออกหลักทรัพย์อื่น

บริษัทฯ ไม่มีการออกหุ้นประเภทอื่น นอกเหนือจากหุ้นสามัญ

7.4 นโยบายการจ่ายเงินปันผล

โดยที่คาดว่าธุรกิจประกันวินาศภัยจะขยายตัวได้สม่ำเสมอและต่อเนื่อง บริษัทฯ
จึงจะพยายามรักษาระดับการจ่ายเงินปันผลให้แก่ผู้ถือหุ้นในอัตราประมาณร้อยละ 50
ของกำไรสุทธิหลังจากหักภาษีเงินได้ และจ่ายเงินปันผลปีละ 4 ครั้ง (รายไตรมาส) ทั้งนี้ บริษัทฯ
จะพิจารณาการจ่ายเงินปันผลให้แก่ ผู้ถือหุ้นตามผลการดำเนินงาน และฐานะทางการเงินของบริษัทฯ
และสอดคล้องกับภาวะเศรษฐกิจต่อไป

สำหรับข้อมูลการจ่ายเงินปันผลในช่วง 5 ปีที่ผ่านมาของบริษัทฯ เป็นดังนี้

(บาท/หุ้น)

+------------+---------+-------+-------+-------+-------+-----------+
| การประชุม   | เงินปันผล | เง    |       |       |       | รวม       |
|            |         | ินปันผล |       |       |       |           |
| ผู้ถือหุ้น      | ประจำปี  |       |       |       |       |           |
|            |         |       |       |       |       |           |
| ครั้งที่/ปี     |         |       |       |       |       |           |
+------------+---------+-------+-------+-------+-------+-----------+
|            |         | ไ     | ไ     | ไ     | ไ     |           |
|            |         | ตรมาส | ตรมาส | ตรมาส | ตรมาส |           |
|            |         | 1     | 2     | 3     | 4     |           |
+------------+---------+-------+-------+-------+-------+-----------+
| 24/2560    | 2559    | 3.00  | 3.00  | 3.00  | 5.00  | 14.00     |
+------------+---------+-------+-------+-------+-------+-----------+
| 25/2561    | 2560    | 3.00  | 3.00  | 3.00  | 5.00  | 14.00     |
+------------+---------+-------+-------+-------+-------+-----------+
| 26/2562    | 2561    | 3.00  | 3.00  | 3.00  | 5.00  | 14.00     |
+------------+---------+-------+-------+-------+-------+-----------+
| 27/2563    | 2562    | 3.00  | 3.00  | 3.00  | 5.00  | 14.00     |
+------------+---------+-------+-------+-------+-------+-----------+
| 28/2564    | 2563    | 3.00  | 3.00  | 3.00  | 6.00* | 15.00*    |
+------------+---------+-------+-------+-------+-------+-----------+

หมายเหตุ * การพิจารณาจ่ายเงินปันผล (ครั้งสุดท้าย) ประจำปี 2563
จะต้องได้รับการพิจารณาอนุมัติจากที่ประชุมผู้ถือหุ้น ครั้งที่ 28/2564

  8. โครงสร้างการจัดการ

  โครงสร้างองค์กร

โครงสร้างการจัดการของบริษัทฯ ประกอบด้วย 2 กลุ่มหลัก ได้แก่

1. คณะกรรมการบริษัทฯ และ คณะกรรมการเฉพาะเรื่อง ซึ่งรายงานตรงต่อคณะกรรมการบริษัทฯ
อีก 6 คณะ ประกอบด้วย คณะกรรมการตรวจสอบ คณะกรรมการกำหนดค่าตอบแทนและ สรรหา
คณะกรรมการธรรมาภิบาล คณะกรรมการลงทุน คณะกรรมการบริหารความเสี่ยง
และคณะกรรมการผลิตภัณฑ์

2. คณะผู้บริหาร และคณะกรรมการเฉพาะเรื่องซึ่งรายงานตรงต่อคณะผู้บริหารอีก 7 คณะ ได้แก่
คณะกรรมการพัฒนาองค์กรอย่างยั่งยืน คณะกรรมการประกันภัยและสินไหมทดแทน
คณะกรรมการเทคโนโลยีสารสนเทศ
คณะกรรมการความปลอดภัยอาชีวอนามัยและสภาพแวดล้อมในการทำงาน
คณะกรรมการบริหารด้านความมั่นคงปลอดภัยสารสนเทศ
คณะกรรมการพิจารณาเรื่องร้องเรียนที่มีความยุ่งยากซับซ้อนหรือมีค่าเสียหายมูลค่าสูง
และคณะกรรมการจัดซื้อจัดจ้างงานบริหารอาคาร

8.1 คณะกรรมการบริษัทฯ

โครงสร้างของคณะกรรมการบริษัทฯ กำหนดโดยมติของที่ประชุมผู้ถือหุ้น แต่ต้องไม่น้อยกว่า 5 คน
และไม่น้อยกว่า 3 ใน 4 ของจำนวนกรรมการทั้งหมด ต้องเป็นบุคคลสัญชาติไทย
ตามข้อบังคับของบริษัทฯ โดยมีกรรมการที่เป็นผู้บริหารไม่เกิน 1 ใน 3 ของจำนวนกรรมการทั้งหมด
และมีกรรมการอิสระอย่างน้อย 1 ใน 3 ของจำนวนกรรมการทั้งหมด แต่ต้องไม่น้อยกว่า 3 คน
ทั้งนี้ เพื่อให้มีการถ่วงดุลอำนาจและสามารถกำกับดูแลการดำเนินกิจการของบริษัทฯ
ได้อย่างมีประสิทธิภาพ และสอดคล้องกับนโยบายการกำกับดูแลกิจการของบริษัทฯ

รายชื่อคณะกรรมการบริษัทฯ

คณะกรรมการบริษัทฯ (ณ วันที่ 31 ธันวาคม 2563) มีจำนวนทั้งสิ้น 12 ท่าน ประกอบด้วย

1. กรรมการที่เป็นผู้บริหาร จำนวน 1 ท่าน

2. กรรมการที่ไม่เป็นผู้บริหาร จำนวน 11 ท่าน โดยเป็นกรรมการอิสระ 9 ท่าน
คิดเป็นจำนวนมากกว่า 1 ใน 3 ของจำนวนกรรมการทั้งคณะ

รายชื่อคณะกรรมการบริษัทฯ จำนวนการเข้าร่วมประชุมคณะกรรมการ และค่าตอบแทนของ

กรรมการแต่ละท่าน ในปี 2563 ปรากฏรายละเอียด ดังนี้

+--------------------------------------+----+----+----+----+---------+
| รายชื่อ - ตำแหน่งคณะกรรมการบริษัทฯ        | กา |    |    |    | ค่าตอบแท |
|                                      | รเ |    |    |    | นประจำปี |
|                                      | ข้า |    |    |    | 2563    |
|                                      | ร่ว |    |    |    |         |
|                                      | มป |    |    |    | (บาท)   |
|                                      | ระ |    |    |    | ****    |
|                                      | ชุม |    |    |    |         |
|                                      | /จ |    |    |    |         |
|                                      | ำน |    |    |    |         |
|                                      | วน |    |    |    |         |
|                                      | คร |    |    |    |         |
|                                      | ั้งท |    |    |    |         |
|                                      | ี่เช |    |    |    |         |
|                                      | ิญป |    |    |    |         |
|                                      | ระ |    |    |    |         |
|                                      | ชุม |    |    |    |         |
+--------------------------------------+----+----+----+----+---------+
|                                      | 1  | 2  | 3  | 4  |         |
+--------------------------------------+----+----+----+----+---------+
| 1.) กรรมการที่เป็นผู้บริหาร                |    |    |    |    |         |
+--------------------------------------+----+----+----+----+---------+
| 1. ดร.อภิสิทธิ์ อนันตนาถรัตน               | 5  | -  | -  | -  | 930,000 |
| ประธานคณะผู้บริหาร                      | /5 |    |    |    |         |
|                                      |    |    |    |    |         |
| และกรรมการผู้อำนวยการใหญ่               |    |    |    |    |         |
+--------------------------------------+----+----+----+----+---------+
| 2.) กรรมการที่ไม่เป็นผู้บริหาร              |    |    |    |    |         |
+--------------------------------------+----+----+----+----+---------+
| 2. นายชัย โสภณพนิช ประธานกรรมการ       | 5  | -  | -  | -  | 1,      |
|                                      | /5 |    |    |    | 860,000 |
+--------------------------------------+----+----+----+----+---------+
| 3. นายพนัส ธีรวณิชย์กุล กรรมการ           | 5  | -  | -  | -  | 930,000 |
|                                      | /5 |    |    |    |         |
| และกรรมการธรรมาภิบาล                  |    | -  | -  | 1  | 100,000 |
|                                      | -  |    |    | /1 |         |
+--------------------------------------+----+----+----+----+---------+
| 4. นายซาโตรุ โอกุระ กรรมการอิสระ        | 2  | -  | -  | -  | 500,000 |
|                                      | /2 |    |    |    |         |
| (แต่งตั้งมีผลเมื่อวันที่ 15 พฤษภาคม 2563)     |    |    |    |    |         |
+--------------------------------------+----+----+----+----+---------+
| 2.1) คณะกรรมการตรวจสอบ*              |    |    |    |    |         |
+--------------------------------------+----+----+----+----+---------+
| 5. นายกองเอก เปล่งศักดิ์ ประกาศเภสัช      | 5  | -  | -  | -  | 930,000 |
| กรรมการอิสระ                          | /5 |    |    |    |         |
|                                      |    | 6  | -  | -  | 390,000 |
| และประธานคณะกรรมการตรวจสอบ           | -  | /6 |    |    |         |
+--------------------------------------+----+----+----+----+---------+
| 6. นางสาวพจนีย์ ธนวรานิช กรรมการอิสระ    | 5  | -  | -  | -  | 930,000 |
|                                      | /5 |    |    |    |         |
| และกรรมการตรวจสอบ                    |    | 6  | -  | -  | 390,000 |
|                                      | -  | /6 |    |    |         |
+--------------------------------------+----+----+----+----+---------+
| 7. นายช.นันท์ เพ็ชญไพศิษฏ์ กรรมการอิสระ    | 5  | -  | -  | -  | 930,000 |
|                                      | /5 |    |    |    |         |
| และกรรมการตรวจสอบ                    |    | 6  | -  | -  | 390,000 |
|                                      | -  | /6 |    |    |         |
+--------------------------------------+----+----+----+----+---------+
| 2.2)                                 |    |    |    |    |         |
| คณะกรรมการกำหนดค่าตอบแทนและสรรหา**    |    |    |    |    |         |
+--------------------------------------+----+----+----+----+---------+
| 8. นายสิงห์ ตังทัตสวัสดิ์ กรรมการอิสระ       | 5  | -  | -  | -  | 930,000 |
|                                      | /5 |    |    |    |         |
| และป                                 |    | -  | 2  | -  | 90,000  |
| ระธานคณะกรรมการกำหนดค่าตอบแทนและสรรหา | -  |    | /2 |    |         |
+--------------------------------------+----+----+----+----+---------+
| 9. นายสุวรรณ แทนสถิตย์ กรรมการอิสระ      | 5  | -  | -  | -  | 930,000 |
|                                      | /5 |    |    |    |         |
| และกรรมการกำหนดค่าตอบแทนและสรรหา      |    | -  | 2  | -  | 90,000  |
|                                      | -  |    | /2 |    |         |
+--------------------------------------+----+----+----+----+---------+
| 10. หม่อมราชวงศ์ศุภดิศ ดิศกุล กรรมการอิสระ  | 5  | -  | -  | -  | 930,000 |
|                                      | /5 |    |    |    |         |
| และกรรมการกำหนดค่าตอบแทนและสรรหา      |    | -  | 2  | -  | 90,000  |
|                                      | -  |    | /2 |    |         |
+--------------------------------------+----+----+----+----+---------+
| รายชื่อ - ตำแหน่งคณะกรรมการบริษัทฯ        | กา |    |    |    | ค่าตอบแท |
|                                      | รเ |    |    |    | นประจำปี |
|                                      | ข้า |    |    |    | 2563    |
|                                      | ร่ว |    |    |    |         |
|                                      | มป |    |    |    | (บาท)   |
|                                      | ระ |    |    |    | ****    |
|                                      | ชุม |    |    |    |         |
|                                      | /จ |    |    |    |         |
|                                      | ำน |    |    |    |         |
|                                      | วน |    |    |    |         |
|                                      | คร |    |    |    |         |
|                                      | ั้งท |    |    |    |         |
|                                      | ี่เช |    |    |    |         |
|                                      | ิญป |    |    |    |         |
|                                      | ระ |    |    |    |         |
|                                      | ชุม |    |    |    |         |
+--------------------------------------+----+----+----+----+---------+
|                                      | 1  | 2  | 3  | 4  |         |
+--------------------------------------+----+----+----+----+---------+
| 2.3) คณะกรรมการธรรมาภิบาล***          |    |    |    |    |         |
+--------------------------------------+----+----+----+----+---------+
| 11. นายวีระศักดิ์ สุตัณฑวิบูลย์ กรรมการอิสระ   | 5  | -  | -  | -  | 930,000 |
|                                      | /5 |    |    |    |         |
| และประธานคณะกรรมการธรรมาภิบาล         |    | -  | -  | 1  | 100,000 |
|                                      | -  |    |    | /1 |         |
| และกรรมการกำหนดค่าตอบแทนและสรรหา      |    | -  | 2  |    | 90,000  |
|                                      | -  |    | /2 | -  |         |
| (ลาออกมีผลเมื่อวันที่ 18 กุมภาพันธ์ 2564)     |    |    |    |    |         |
+--------------------------------------+----+----+----+----+---------+
| 12. นางณินทิรา โสภณพนิช กรรมการอิสระ     | 5  | -  | -  | -  | 930,000 |
|                                      | /5 |    |    |    |         |
| และกรรมการธรรมาภิบาล                  |    | -  | -  | 1  | 100,000 |
|                                      | -  |    |    | /1 |         |
+--------------------------------------+----+----+----+----+---------+
| นายยูกิฮิโกะ อิชิคาวะ กรรมการ             | 1  | -  | -  | -  | 180,000 |
|                                      | /1 |    |    |    |         |
| (ลาออกมีผลเมื่อวันที่ 14 พฤษภาคม 2563)     |    |    |    |    |         |
+--------------------------------------+----+----+----+----+---------+
|   รวม                                | 5  | 6  | 2  | 1  | 13,     |
|                                      | ค  | ค  | ค  | ค  | 670,000 |
|                                      | รั้ง | รั้ง | รั้ง | รั้ง |         |
+--------------------------------------+----+----+----+----+---------+

หมายเหตุ : การเข้าร่วมประชุม/จำนวนครั้งที่เชิญประชุม

1 หมายถึง การประชุมคณะกรรมการบริษัทฯ

2 หมายถึง การประชุมคณะกรรมการตรวจสอบ ทั้งนี้ ในปี 2563 คณะกรรมการตรวจสอบมีการเชิญ

ประชุมจำนวนรวม 6 ครั้ง แบ่งเป็นการประชุมคณะกรรมการตรวจสอบจำนวน 4 ครั้ง
คณะกรรมการตรวจสอบมีการประชุมร่วมกับผู้สอบบัญชี โดยไม่มีฝ่ายจัดการเข้าร่วมประชุมด้วย
จำนวน 2 ครั้ง

  3 หมายถึง การประชุมคณะกรรมการกำหนดค่าตอบแทนและสรรหา

4 หมายถึง การประชุมคณะกรรมการธรรมาภิบาล

* คณะกรรมการตรวจสอบ ได้รับการแต่งตั้งโดยมติคณะกรรมการบริษัทฯ เมื่อวันที่ 13 พฤศจิกายน
2563 มีวาระการดำรงตำแหน่งคราวละ 3 ปี มีผลตั้งแต่วันที่ 17 พฤศจิกายน 2563
และครบวาระการดำรงตำแหน่งในวันที่ 16 พฤศจิกายน 2566 โดยนายกองเอก เปล่งศักดิ์
ประกาศเภสัช นางสาวพจนีย์ ธนวรานิช และนายช.นันท์ เพ็ชญไพศิษฏ์
ได้รับการแต่งตั้งโดยมติคณะกรรมการบริษัทฯ โดยกรรมการตรวจสอบจำนวน 3 ท่าน
ดังรายชื่อที่ปรากฏข้างต้นเป็นกรรมการอิสระและมิได้เป็นผู้บริหารของบริษัทฯ ทั้งนี้
กรรมการตรวจสอบทั้ง 3 ท่านเป็นผู้ที่มีความรู้และประสบการณ์ในการสอบทานงบการเงินของบริษัทฯ
ดังรายละเอียดประวัติการศึกษาและประสบการณ์ทำงานโดยเฉพาะด้านการสอบทานงบการเงินตามที่ปรากฏอยู่ในประวัติของกรรมการ

** คณะกรรมการกำหนดค่าตอบแทนและสรรหาได้รับการแต่งตั้งโดยมติคณะกรรมการบริษัทฯ
เมื่อวันที่ 9 สิงหาคม 2562 มีวาระดำรงตำแหน่งคราวละ 3 ปี มีผลตั้งแต่วันที่ 18 สิงหาคม 2562
และครบวาระการดำรงตำแหน่งในวันที่ 17 สิงหาคม 2565

*** คณะกรรมการธรรมาภิบาล ได้รับการแต่งตั้งโดยมติคณะกรรมการบริษัทฯ เมื่อวันที่ 28
กุมภาพันธ์ 2563 มีวาระการดำรงตำแหน่งคราวละ 3 ปี มีผลตั้งแต่วันที่ 28 กุมภาพันธ์ 2563
และครบวาระการดำรงตำแหน่งในวันที่ 27 กุมภาพันธ์ 2566

**** ค่าตอบแทนกรรมการประจำปี 2563 ได้รับการอนุมัติจากที่ประชุมสามัญผู้ถือหุ้น ครั้งที่ 27
ประจำปี 2563 เมื่อวันที่ 26 มิถุนายน 2563 ไว้เป็นจำนวนรวมทั้งสิ้นไม่เกิน 16,000,000 บาท

ขอบเขตอำนาจหน้าที่ของคณะกรรมการบริษัทฯ

คณะกรรมการบริษัทฯ มีบทบาทในการกำกับดูแลการบริหารงานของบริษัทฯ
เพื่อมั่นใจว่าฝ่ายบริหารของบริษัทฯ ได้ปฏิบัติตามนโยบายที่ได้รับอนุมัติ
เป้าหมายของการดำเนินงานที่นำเสนอ และมุ่งมั่นในการสร้างผลการดำเนินงานที่เป็นเลิศ
เพื่อประโยชน์ต่อผู้ถือหุ้นและผู้มีส่วนได้เสียทุกกลุ่ม ซึ่งรวมถึงการดำเนินการดังต่อไปนี้

1. คณะกรรมการบริษัทฯ มีอำนาจดำเนินการในเรื่องต่างๆ ดังนี้

1.1 พิจารณาความเหมาะสมในการแต่งตั้งและกำหนดขอบเขตอำนาจหน้าที่ของคณะกรรมการชุดย่อย
รวมถึงสนับสนุนการดำเนินงานของคณะกรรมการชุดย่อย
และหน่วยงานที่เกี่ยวข้องกับคณะกรรมการชุดย่อย เพื่อให้สามารถปฏิบัติหน้าที่ได้อย่างมีประสิทธิภาพ

1.2 พิจารณามอบอำนาจอย่างเหมาะสมให้แก่ประธานคณะผู้บริหาร ผู้อำนวยการใหญ่ และผู้บริหาร
เพื่อให้สามารถดำเนินงานธุรกิจปกติได้อย่างรวดเร็ว

1.3 พิจารณาความเหมาะสมในการแต่งตั้งเลขานุการบริษัท
และกำหนดขอบเขตอำนาจหน้าที่ของเลขานุการบริษัท

1.4 พิจารณาการลงทุนและการประกอบธุรกิจอื่นของบริษัทฯ
ที่เกินวงเงินอนุมัติของคณะกรรมการลงทุน

1.5 พิจารณาการเข้าทำรายการกับบุคคลหรือนิติบุคคลที่เกี่ยวข้องกับกรรมการของบริษัทฯ
หรือเข้าข่ายรายการที่เกี่ยวโยงกัน / การได้มาหรือจำหน่ายไป

1.6 พิจารณาความเหมาะสมในการแต่งตั้ง และถอดถอนบุคคลที่มีความเป็นอิสระ
เพื่อทำหน้าที่เป็นผู้สอบบัญชีของบริษัทฯ รวมถึงกำหนดค่าตอบแทนของบุคคลดังกล่าว
และนำเสนอต่อที่ประชุมผู้ถือหุ้น เพื่อพิจารณาอนุมัติต่อไป

1.7 ดำเนินการอื่นๆ เพื่อให้เป็นไปตามข้อกฎหมาย ข้อบังคับ และมติของที่ประชุมผู้ถือหุ้นของบริษัทฯ

2. คณะกรรมการบริษัทฯ มีหน้าที่และความรับผิดชอบ ดังนี้

2.1 พิจารณากำหนดและอนุมัติทิศทาง นโยบาย วิสัยทัศน์ กลยุทธ์และแผนธุรกิจของ บริษัทฯ
ให้สอดคล้องกับกรอบการบริหารความเสี่ยง นโยบายการบริหารความเสี่ยง
และระดับความเสี่ยงที่ยอมรับได้ที่นำเสนอโดยฝ่ายบริหาร และกำกับดูแลให้บริษัทฯ
คำนึงถึงการดำเนินธุรกิจอย่างยั่งยืนและหลีกเลี่ยงการรับความเสี่ยงที่เกินกว่าระดับความเสี่ยงที่ยอมรับได้
รวมถึงติดตามการดำเนินงานของฝ่ายบริหารให้เป็นไปตามกลยุทธ์และนโยบายที่กำหนดไว้อย่างมีประสิทธิภาพและประสิทธิผล

2.2 พิจารณาอนุมัตินโยบายการกำกับดูแลกิจการ กรอบการบริหารความเสี่ยง
นโยบายการบริหารความเสี่ยง
รายงานการบริหารความเสี่ยงแบบองค์รวมและการประเมินความเสี่ยงและความมั่นคงทางการเงินของบริษัทฯ
นโยบายธรรมาภิบาลการลงทุน นโยบายการลงทุนและการประกอบธุรกิจอื่น
กรอบการบริหารการประกันภัยต่อ นโยบายความขัดแย้งทางผลประโยชน์
นโยบายต่อต้านการคอร์รัปชัน นโยบายการแจ้งเบาะแสเกี่ยวกับการทุจริตและการกระทำคอร์รัปชัน
เพื่อให้ฝ่ายบริหารนำไปปฏิบัติ
รวมถึงการทบทวนนโยบายดังกล่าวและประเมินผลการปฏิบัติเพื่อนำมาพิจารณาปรับปรุงให้เหมาะสมเป็นประจำทุกปี

2.3 กำกับดูแลให้บริษัทฯ มีการกำหนดนโยบายจ่ายค่าตอบแทนกรรมการ ผู้บริหาร และพนักงาน
โดยคำนึงถึงความมั่นคงในระยะยาวของบริษัทฯ

2.4 กำกับดูแลให้บริษัทฯ มีแนวทางปฏิบัติเกี่ยวกับจริยธรรมในการดำเนินธุรกิจของบริษัทฯ
ข้อพึงปฏิบัติที่ดีของกรรมการ ผู้บริหาร และพนักงาน รวมถึงการสื่อสารให้ผู้เกี่ยวข้องได้ทราบ

2.5 กำกับดูแลให้บริษัทฯ มีโครงสร้างองค์กร และหน้าที่ความรับผิดชอบอย่างชัดเจน
เพื่อให้มีการบริหารจัดการอย่างเหมาะสม

2.6 กำกับดูแลให้บริษัทฯ มีระบบบริหารความเสี่ยง การควบคุมภายใน
และการตรวจสอบที่เหมาะสม และมีประสิทธิภาพ

2.7 กำกับดูแลให้ผู้สอบบัญชีของบริษัทฯ จัดทำรายงาน (Management Letter)
และข้อคิดเห็นจากผู้บริหารระดับสูงเสนอต่อคณะกรรมการบริษัทฯ
รวมถึงจัดให้มีการประชุมร่วมกันระหว่างคณะกรรมการตรวจสอบและผู้สอบบัญชีอย่างน้อยปีละ 1 ครั้ง
โดยไม่มีฝ่ายจัดการเข้าร่วมประชุมด้วย

2.8 กำกับดูแลให้บริษัทฯ มีการประเมินผลการปฏิบัติงานของคณะกรรมการบริษัทฯ
ประธานคณะผู้บริหารและผู้อำนวยการใหญ่ เป็นประจำทุกปี
รวมทั้งกำกับดูแลให้มีกระบวนการที่มีประสิทธิผลในการประเมินผลการปฏิบัติงานของผู้บริหาร

2.9 กำกับดูแลให้บริษัทฯ มีการเปิดเผยข้อมูลด้านการกำกับดูแลกิจการที่ดีต่อสาธารณะ

2.10 กำกับดูแลให้บริษัทฯ มีกระบวนการจัดทำรายงานทางการเงินที่ถูกต้อง น่าเชื่อถือ
และเปิดเผยข้อมูลสำคัญต่าง ๆ อย่างถูกต้อง เพียงพอ ทันเวลา
ต่อสาธารณะและหน่วยงานกำกับตามกฎหมายและมาตรฐานที่เกี่ยวข้อง
รวมถึงจัดทำรายงานความรับผิดชอบของคณะกรรมการฯ
ต่อรายงานทางการเงินไว้ในรายงานประจำปี

2.11 กำกับดูแลให้บริษัทฯ ปฏิบัติตามกฎหมาย กฎ และระเบียบต่าง ๆ
ที่เกี่ยวข้องกับการดำเนินธุรกิจของบริษัทฯ

2.12 กำกับดูแลให้บริษัทฯ
มีเงินกองทุนที่มั่นคงและเพียงพอรองรับการดำเนินธุรกิจทั้งในปัจจุบันและอนาคต
และติดตามฐานะเงินกองทุนอย่างสม่ำเสมอ
รวมถึงมีกระบวนการหรือเครื่องมือที่ใช้ดูแลความเพียงพอของเงินกองทุนให้อยู่ในระดับที่มั่นคง

2.13 กำกับดูแลให้ฝ่ายบริหารรายงานเรื่องที่สำคัญของบริษัทฯ
และมีกระบวนการในการรายงานข้อมูล เพื่อให้คณะกรรมการบริษัทฯ
ได้รับข้อมูลอย่างเพียงพอที่จะปฏิบัติตามอำนาจ หน้าที่ และความรับผิดชอบได้อย่างสมบูรณ์

2.14 กำกับดูแลให้บริษัทฯ มีการปฏิบัติต่อลูกค้าอย่างเป็นธรรม โดยจัดให้บริษัทฯ
มีขั้นตอนหรือกระบวนการในการเสนอขายและชดใช้เงินค่าสินไหมทดแทนตามสัญญาอย่างชัดเจน
ไม่ก่อให้เกิดความเข้าใจผิด หรือใช้ประโยชน์จากความเข้าใจผิดของลูกค้า

2.15 ดูแลให้มีกระบวนการสรรหาและแผนการสืบทอดตำแหน่งของกรรมการ
และผู้บริหารของบริษัทฯ ที่มีประสิทธิผล คณะกรรมการบริษัทฯ เป็นผู้แต่งตั้งประธานคณะผู้บริหาร
และผู้อำนวยการใหญ่ เพื่อเป็นหัวหน้าคณะผู้บริหารรับผิดชอบในการดำเนินธุรกิจของบริษัทฯ
ภายใต้การกำกับดูแลของคณะกรรมการบริษัทฯ

2.16 จัดให้มีช่องทางสำหรับผู้มีส่วนได้เสียในการติดต่อสื่อสารกับคณะกรรมการบริษัทฯ
เพื่อแจ้งข้อมูลหรือข้อเสนอแนะที่เป็นประโยชน์มายังบริษัทฯ
เพื่อพิจารณาดำเนินการตามกระบวนการที่กำหนดต่อไป

2.17 กำกับดูแลการใช้เทคโนโลยีสารสนเทศให้สอดรับกับกลยุทธ์ในการดำเนินธุรกิจ
รวมถึงกำกับดูแลให้มีการบริหารจัดการความเสี่ยงด้านเทคโนโลยีสารสนเทศ
และความเสี่ยงจากภัยคุกคามทางไซเบอร์

2.18
กำกับดูแลให้มีการกำหนดนโยบายที่เกี่ยวข้องกับการกำกับดูแลและบริหารจัดการความเสี่ยงด้านเทคโนโลยีสารสนเทศ
และความเสี่ยงจากภัยคุกคามทางไซเบอร์

2.19 ดำเนินการอื่นๆ เพื่อให้เป็นไปตามข้อกฎหมาย ข้อบังคับ
และมติของที่ประชุมผู้ถือหุ้นของบริษัทฯ

การประชุมคณะกรรมการบริษัทฯ

1. คณะกรรมการบริษัทฯ ได้กำหนดการประชุมไว้ล่วงหน้าอย่างน้อย 4 ครั้งต่อปี
เพื่อให้กรรมการบริษัทฯ ทุกท่านได้รับทราบและจัดสรรเวลาเพื่อเข้าร่วมการประชุม
และอาจจัดให้มีการประชุมพิเศษเพิ่มได้ตามความจำเป็น

2.
หนังสือเชิญประชุมและเอกสารประกอบวาระการประชุมจะส่งให้กรรมการทุกท่านพิจารณาล่วงหน้าอย่างน้อย
7 วันก่อนการประชุม ทั้งนี้
กรรมการทุกท่านสามารถเสนอเรื่องเข้าสู่วาระการประชุมได้โดยเสนอผ่านเลขานุการบริษัท

3. ในการประชุม ประธานที่ประชุมมีหน้าที่จัดสรรเวลาในการนำเสนอสารสนเทศและการอภิปราย
ซักถาม เปิดโอกาส และสนับสนุนให้กรรมการแต่ละท่านแสดงความคิดเห็นอย่างเต็มที่

4. ในการพิจารณาวาระต่างๆ กรรมการซึ่งมีส่วนได้เสียในเรื่องที่พิจารณา
ไม่มีสิทธิออกเสียงและต้องไม่อยู่ในที่ประชุมในวาระดังกล่าว

5.
กรรมการสามารถขอคำชี้แจงหรือขอตรวจเอกสารที่เกี่ยวข้องกับเรื่องที่พิจารณาเพิ่มเติมได้จากประธานคณะผู้บริหารหรือเลขานุการบริษัทได้

6. คณะกรรมการบริษัทฯ สนับสนุนให้กรรมการที่ไม่เป็นผู้บริหารสามารถประชุมระหว่างกันเองได้
โดยมอบหมายให้เลขานุการบริษัทเป็นผู้อำนวยความสะดวก
เมื่อได้รับการร้องขอจากกรรมการที่ไม่เป็นผู้บริหาร

กรรมการที่มีอำนาจลงนามผูกพันบริษัท

กรรมการที่มีอำนาจลงนามผูกพันบริษัทฯ คือ กรรมการบริษัทฯ 2 ในจำนวน 3 คน ได้แก่ นายชัย
โสภณพนิช หรือ นายพนัส ธีรวณิชย์กุล หรือ ดร.อภิสิทธิ์ อนันตนาถรัตน ลงลายมือชื่อร่วมกัน
และประทับตราสำคัญของบริษัทฯ

8.2 คณะผู้บริหาร

คณะผู้บริหารประกอบด้วยกรรมการที่เป็นผู้บริหารและผู้บริหารระดับสูงที่ได้รับการแต่งตั้งจากประธานคณะผู้บริหาร
โดยคณะผู้บริหารได้รับมอบอำนาจตามมติคณะกรรมการบริษัทฯ ให้มีอำนาจกระทำการแทนบริษัทฯ
ในการปฏิบัติภารกิจประจำวัน และภารกิจทั่วไปที่เกี่ยวข้องกับการดำเนินธุรกิจของบริษัทฯ
เพื่อเป็นการแบ่งเบาภารกิจของคณะกรรมการบริษัทฯ
ตลอดจนเพื่อความคล่องตัวในการดำเนินกิจการ งานใดๆ ของบริษัทฯ
ให้บรรลุเป้าหมายและวัตถุประสงค์ที่กำหนดไว้ และรายงานให้คณะกรรมการบริษัทฯ ทราบ แต่ทั้งนี้
การใช้อำนาจของคณะผู้บริหารดังกล่าวข้างต้นไม่สามารถกระทำได้หากผู้บริหารมีส่วนได้ส่วนเสียหรือมีความขัดแย้งทางผลประโยชน์ไม่ว่าในลักษณะใดๆ
กับบริษัทฯ

สำหรับการดำเนินการใดๆ ที่เกี่ยวข้องกับเรื่องภายในของบริษัทฯ ได้แก่ การออกหนังสือเวียน
การกำหนดกฎ ระเบียบ คำสั่งและประกาศอื่นใด เป็นต้น ประธานคณะผู้บริหาร
หรือกรรมการผู้อำนวยการใหญ่จะเป็นผู้มีอำนาจลงนาม
โดยให้ใช้วิธีปฏิบัติเช่นเดียวกับบริษัทเอกชนอื่นๆ ที่ประกอบธุรกิจประกันภัย
และให้คำนึงถึงประโยชน์ของบริษัทฯ เป็นสำคัญ

รายชื่อคณะผู้บริหาร

คำว่า “คณะผู้บริหารของบริษัทฯ”
ตามนิยามในประกาศของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ที่ให้นับรวมถึงผู้ที่ดำรงตำแหน่งระดับบริหารสี่รายแรกต่อจากผู้จัดการลงมา อย่างไรก็ตาม
ภายใต้โครงสร้างองค์กรของบริษัทฯ คณะผู้บริหารของบริษัท หมายถึง ประธานคณะผู้บริหาร
และผู้บริหารระดับสูงของบริษัทฯ (ณ วันที่ 31 ธันวาคม 2563) รวมจำนวน 12 ท่าน
ดังรายนามต่อไปนี้

รายชื่อคณะผู้บริหาร ตำแหน่ง

+-------------------------------------------------+--------------------+
| 1. ดร.อภิสิทธิ์ อนันตนาถรัตน ประธานคณะผู้บริหาร          |                    |
|                                                 |                    |
| และกรรมการผู้อำนวยการใหญ่                          |                    |
+-------------------------------------------------+--------------------+
| 2. นายสุพัฒน์ อยู่คงพันธุ์ ผู้ช่วยกรรมการผู้อำนวยการใหญ่      |                    |
+-------------------------------------------------+--------------------+
| 3. นางศรีจิตรา ประโมจนีย์ ผู้ช่วยกรรมการผู้อำนวยการใหญ่   |                    |
|                                                 |                    |
| และเลขานุการบริษัท                                 |                    |
|                                                 |                    |
| 4. นายจักรกริช ชีวนันทพรชัย ผู้ช่วยกรรมการผู้อำนวยการใหญ่  |                    |
+-------------------------------------------------+--------------------+
| 5. นางสาวปวีณา จูชวน ผู้ช่วยกรรมการผู้อำนวยการใหญ่      |                    |
+-------------------------------------------------+--------------------+
| 6. นายชวาล โสภณพนิช (แต่งตั้งมีผลเมื่อวันที่ 22 มกราคม    |                    |
| 2563) ผู้ช่วยกรรมการผู้อำนวยการใหญ่                   |                    |
+-------------------------------------------------+--------------------+
| 7. นางสาวลสา โสภณพนิช ผู้อำนวยการ                  |                    |
+-------------------------------------------------+--------------------+

8. หม่อมหลวงชลิตพงศ์ สนิทวงศ์ ผู้อำนวยการ

9. นายปิติพงษ์ ชาวชายโขง ผู้อำนวยการ

10. นายสราวุฏฐ์ ดีสมบูรณ์ ผู้อำนวยการ

11. นายยิ่งยศ แสงชัย ผู้อำนวยการ

12. นายธีรยุทธ กิจวรพัฒน์ (เริ่มงานเมื่อวันที่ 2 มกราคม 2563) ผู้อำนวยการ

ขอบเขตอำนาจหน้าที่ของคณะผู้บริหาร

1. พิจารณากลั่นกรองวิสัยทัศน์ แผนกลยุทธ์ เป้าหมายการดำเนินธุรกิจ และงบประมาณประจำปี
นำเสนอต่อคณะกรรมการบริษัทฯ เพื่อพิจารณา

2. รับผิดชอบการดำเนินธุรกิจให้สอดคล้องกับกลยุทธ์ นโยบายในการดำเนินธุรกิจ
กรอบการบริหารความเสี่ยง และระดับความเสี่ยงที่ยอมรับได้ ที่ได้รับอนุมัติจากคณะกรรมการบริษัทฯ
โดยต้องคำนึงถึงการสร้างมูลค่าในระยะยาวและการดำเนินธุรกิจอย่างยั่งยืน

3. พิจารณากลั่นกรองการจัดหาหรือจำหน่ายทรัพย์สินที่สำคัญของบริษัทฯ
นำเสนอต่อคณะกรรมการบริษัทฯ เพื่อพิจารณา

4. ส่งเสริม สนับสนุน และดำเนินการให้บริษัทฯ มีการบริหารจัดการความเสี่ยง
และระบบการควบคุมภายในอย่างมีประสิทธิภาพ
รวมถึงติดตามให้มีการปฏิบัติตามกฎหมายที่เกี่ยวข้องได้อย่างถูกต้อง
และปฏิบัติต่อผู้เอาประกันภัยอย่างเป็นธรรม

5. กำกับดูแลให้มีการปฏิบัติตามนโยบายการกำกับดูแลกิจการของบริษัทฯ
รวมถึงการประเมินผลการปฏิบัติพร้อมข้อเสนอแนะต่อคณะกรรมการธรรมาภิบาลเพื่อพิจารณา

6. รายงานข้อมูลที่สำคัญเกี่ยวกับผลการดำเนินงานของบริษัทฯ ระดับความเสี่ยงของบริษัทฯ
และผลการปฏิบัติงานของผู้บริหารต่อคณะกรรมการบริษัทฯ อย่างถูกต้อง เพียงพอ และทันเวลา
เพื่อให้คณะกรรมการบริษัทฯ สามารถกำกับดูแลและติดตามผลการดำเนินงานได้อย่างมีประสิทธิภาพ

7. กำหนดโครงสร้างสายการบังคับบัญชา และหน้าที่ความรับผิดชอบของแต่ละหน่วยงานอย่างชัดเจน
เพื่อเอื้อต่อการบริหารจัดการความเสี่ยง และการกำกับ ควบคุม ตรวจสอบ อย่างมีประสิทธิภาพ

8. ส่งเสริมให้บริษัทฯ มีวัฒนธรรมการบริหารความเสี่ยง โดยดูแลและควบคุมความเสี่ยงของบริษัทฯ
ให้อยู่ในระดับความเสี่ยงที่ยอมรับได้ (Risk Appetite)
รวมทั้งสื่อสารและให้ความรู้แก่พนักงานทุกคนเกี่ยวกับกรอบการบริหารความเสี่ยงและนโยบายการบริหารความเสี่ยง

9. จัดให้มีการประเมินผลการปฏิบัติงานของผู้บริหารเป็นประจำทุกปี
โดยเปรียบเทียบกับเป้าหมายที่คณะกรรมการบริษัทฯ กำหนด
และรายงานผลการประเมินต่อคณะกรรมการบริษัทฯ

10. ต้องไม่ปฏิบัติหน้าที่เป็นพนักงานเต็มเวลาที่องค์กรอื่น เว้นแต่คณะกรรมการบริษัทฯ
พิจารณาแล้วเห็นว่า
การปฏิบัติหน้าที่เต็มเวลาที่องค์กรอื่นนั้นไม่ส่งผลกระทบต่อประสิทธิภาพในการปฏิบัติหน้าที่ให้บริษัทฯ

11. รับผิดชอบและทำให้มั่นใจว่า
การรายงานการบริหารความเสี่ยงแบบองค์รวมและการประเมินความเสี่ยงและความมั่นคงทางการเงินของบริษัทฯ
มีความถูกต้อง แม่นยำ ครบถ้วนสมบูรณ์ และเป็นไปตามที่กฎหมายกำหนด

12. ปฏิบัติงานอื่น ๆ ตามที่คณะกรรมการบริษัทฯ มอบหมาย

8.3 เลขานุการบริษัท

ที่ประชุมคณะกรรมการบริษัทฯ ครั้งที่ 2/2558 เมื่อวันที่ 15 พฤษภาคม 2558 ได้มีมติอนุมัติแต่งตั้ง
นางศรีจิตรา ประโมจนีย์ ปัจจุบันดำรงตำแหน่งผู้ช่วยกรรมการผู้อำนวยการใหญ่
ให้ดำรงตำแหน่งเป็นเลขานุการบริษัท โดยให้มีผลตั้งแต่วันที่ 1 มิถุนายน 2558 เป็นต้นไป
เพื่อทำหน้าที่ดูแล ประสานงาน และอำนวยความสะดวกในการประชุมคณะกรรมการบริษัทฯ
และการประชุมผู้ถือหุ้นให้ถูกต้องตามกฎหมาย กฎระเบียบ และข้อบังคับที่เกี่ยวข้อง
โดยเลขานุการบริษัทที่คณะกรรมการแต่งตั้งเป็นผู้ที่คณะกรรมการเห็นว่าเป็นบุคคลที่มีคุณสมบัติเหมาะสมและมีความรู้ความสามารถที่จะทำหน้าที่เลขานุการบริษัทและดำรงตำแหน่งดังกล่าว
โดยมีการกำหนดคุณสมบัติและขอบเขตอำนาจหน้าที่ของเลขานุการบริษัทไว้ ดังรายละเอียดต่อไปนี้

คุณสมบัติของเลขานุการบริษัท

1. มีความรอบรู้และเข้าใจในธุรกิจของบริษัทฯ
รวมถึงบทบาทหน้าที่ที่เกี่ยวข้องกับงานเลขานุการบริษัท ได้แก่ หน้าที่ของกรรมการ หน้าที่ของบริษัทฯ
และมีความรู้ด้านกฎหมายและกฎระเบียบที่เกี่ยวข้อง ตลอดจนศึกษาหาความรู้ และติดตามข้อมูล
ข่าวสาร เพื่อพัฒนาการปฏิบัติงานอย่างสม่ำเสมอ

2. ปฏิบัติหน้าที่ตามกฎหมาย กฎระเบียบ ข้อบังคับของบริษัทฯ ด้วยความรับผิดชอบ ระมัดระวัง
ซื่อสัตย์สุจริต มุ่งมั่น ทุ่มเท และสนับสนุนการดำเนินงานของบริษัทฯ ให้บรรลุวัตถุประสงค์
โดยอยู่ภายใต้หลักการกำกับดูแลกิจการที่ดีและจรรยาบรรณทางธุรกิจ

3. ยึดมั่นในคุณธรรม จริยธรรม คำนึงถึงผู้มีส่วนได้เสียทุกฝ่าย ไม่กระทำการใดๆ
อันจะก่อให้เกิดผลเสียต่อชื่อเสียง และภาพลักษณ์ของบริษัทฯ

4. ไม่มุ่งหวังผลประโยชน์ส่วนตัวจากโอกาสทางธุรกิจของบริษัทฯ
รวมทั้งเก็บรักษาความลับของบริษัทฯ ได้เป็นอย่างดี

5. มีมนุษยสัมพันธ์ที่ดี มีความสามารถในการติดต่อประสานงานกับฝ่ายงานและหน่วยงานต่างๆ
ทั้งภายในและภายนอกบริษัทฯ

ขอบเขตอำนาจหน้าที่ของเลขานุการบริษัท

1. ให้คำแนะนำเบื้องต้นแก่กรรมการในข้อกฎหมาย ระเบียบและข้อบังคับต่างๆ ของบริษัทฯ
ที่คณะกรรมการต้องทราบ และติดตามให้มีการปฏิบัติตามอย่างถูกต้องและสม่ำเสมอ
รวมถึงรายงานการเปลี่ยนแปลงในข้อกำหนดกฎหมายที่มีนัยสำคัญแก่กรรมการ

2. จัดการประชุมผู้ถือหุ้น และประชุมคณะกรรมการให้เป็นไปตามกฎหมาย ข้อบังคับของบริษัทฯ
และข้อพึงปฏิบัติต่างๆ

3. บันทึกรายงานการประชุมผู้ถือหุ้น และการประชุมคณะกรรมการบริษัทฯ
รวมทั้งติดตามให้มีการปฏิบัติตามมติที่ประชุมผู้ถือหุ้น และที่ประชุมคณะกรรมการบริษัทฯ

4. จัดทำและเก็บรักษาทะเบียนกรรมการ รายงานประจำปีของบริษัทฯ หนังสือนัดประชุมผู้ถือหุ้น
หนังสือนัดประชุมคณะกรรมการ รายงานการประชุม

5. เก็บรักษารายงานการมีส่วนได้เสียที่รายงานโดยกรรมการและผู้บริหาร
พร้อมทั้งจัดทำสำเนาส่งให้ประธานกรรมการและประธานคณะกรรมการตรวจสอบทราบภายใน 7
วันทำการ นับจากวันที่ได้รับรายงาน

6. ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับบริษัทฯ
ตามระเบียบและข้อกำหนดของหน่วยงานทางการ

7. ติดต่อและสื่อสารกับผู้ถือหุ้นทั่วไปให้ได้รับทราบสิทธิต่างๆ ของผู้ถือหุ้นและข่าวสารของบริษัทฯ

8. ดูแลกิจกรรมของคณะกรรมการบริษัทฯ

9. ดำเนินการอื่นๆ ตามที่คณะกรรมการกำกับตลาดทุนประกาศกำหนด

8.4 ค่าตอบแทนกรรมการและผู้บริหาร

8.4.1 ค่าตอบแทนที่เป็นตัวเงิน

  (ก) ในปี 2563 บริษัทฯ ได้จ่ายค่าตอบแทนกรรมการเป็นค่าเบี้ยประชุมกรรมการ
  โดยจำนวนเงินที่จ่ายได้ผ่านการพิจารณาจากคณะกรรมการกำหนดค่าตอบแทนและสรรหา
  และอยู่ภายในวงเงินที่ที่ประชุมผู้ถือหุ้นได้อนุมัติไว้แล้ว ปีละไม่เกิน 16 ล้านบาท ซึ่งในปี 2563
  บริษัทฯ ได้จ่ายค่าตอบแทนรวมเป็นจำนวนเงินทั้งสิ้น 13,670,000 บาท ทั้งนี้
  คณะกรรมการกำหนดค่าตอบแทนและสรรหาได้ปฎิบัติหน้าที่อย่างเหมาะสม
  โดยมีรายละเอียดและหลักเกณฑ์การจ่าย ดังนี้

+------------------------------+--------------------+------------------+
| คณะกรรมการ                   | ค่าเบี้ยประชุมกรรมการ  | ค                |
|                              |                    | ่าเบี้ยประชุมกรรมการ |
|                              | ตามที่กำหนด          |                  |
|                              |                    | ตามที่กำหนด        |
|                              | (บาท/ คน/ ครั้ง)     |                  |
|                              |                    | (บาท/ คน/ ครั้ง)   |
|                              | อัตราเดิม            |                  |
|                              |                    | อัตราใหม่          |
+------------------------------+--------------------+------------------+
| ประธานกรรมการ                | 360,000            | 500,000          |
+------------------------------+--------------------+------------------+
| กรรมการบริษัท                  | 180,000            | 250,000          |
+------------------------------+--------------------+------------------+
| กรรมการตรวจสอบ               | 90,000             | 100,000          |
+------------------------------+--------------------+------------------+
| กรรมการกำหนดค่าตอบแทนและสรรหา | 90,000             | 100,000          |
+------------------------------+--------------------+------------------+
| กรรมการธรรมาภิบาล             | 90,000             | 100,000          |
+------------------------------+--------------------+------------------+

  หมายเหตุ: ปี 2563 คณะกรรมการบริษัทฯ ได้พิจารณาเปรียบเทียบสินทรัพย์
  รายได้สุทธิและค่าตอบแทน
  กรรมการของบริษัทจดทะเบียนอื่นที่ประกอบธุรกิจในอุตสาหกรรมเดียวกันหรือที่มีขนาดและผลประกอบการใกล้เคียงกันแล้ว
  คณะกรรมการบริษัทฯ จึงเห็นชอบให้เสนอขออนุมัติจากผู้ถือหุ้นพิจารณาค่าตอบแทนในอัตราใหม่
  ทั้งนี้ได้ผ่านการอนุมัติในที่ประชุมผู้ถือหุ้น ครั้งที่ 27 (วันที่ 26 มิถุนายน 2563)

  (ข) บริษัทฯ มีกรรมการบริหารและผู้บริหาร ณ วันที่ 31 ธันวาคม 2563 จำนวนรวม 12
  รายได้รับค่าตอบแทนรวมเป็นจำนวนเงินทั้งสิ้น 76,093,150 บาท ประกอบด้วยค่าตอบแทนคงที่
  ได้แก่ เงินเดือน ค่ารถยนต์ ค่าโทรศัพท์ เงินสมทบประกันสังคม และค่าตอบแทนแปรผัน
  ตามปัจจัยต่าง ๆ ได้แก่ โบนัส ทั้งนี้ ในจำนวนผู้บริหาร จำนวน 12 ราย นั้นประกอบด้วย
  กรรมการบริหารจำนวน 1 ราย
  โดยค่าตอบแทนดังกล่าวของกรรมการบริหารและผู้บริหารไม่เกินวงเงินที่คณะกรรมการ และ
  ผู้ถือหุ้นได้อนุมัติ ซึ่งได้พิจารณาจากการประเมินผลงานของผู้บริหาร
  และผลการดำเนินงานของบริษัทมีการเติบโตที่ดีในปัจจัยต่างๆ ได้แก่
  การเติบโตของเบี้ยประกันภัย ผลกำไรของบริษัทฯ การเติบโตของสินทรัพย์ของบริษัท
  เปรียบเทียบกับผลประกอบการของธุรกิจในกลุ่มประกันภัยภายในประเทศ
  ความสามารถในการพัฒนาธุรกิจ การปรับปรุงประสิทธิภาพการดำเนินงาน
  และการพัฒนาพนักงานภายใต้การบังคับบัญชา
  สำหรับค่าตอบแทนของกรรมการและประธานคณะผู้บริหาร (CEO) ในระยะสั้นประกอบด้วย
  เงินเดือน ค่าโทรศัพท์ เงินสมทบประกันสังคม และ โบนัส
  สำหรับค่าตอบแทนระยะยาวประกอบด้วย เงินสมทบกองทุนสำรองเลี้ยงชีพ

8.4.2 ค่าตอบแทนอื่น

ในปี 2563 บริษัทฯ จ่ายค่าตอบแทนอื่นๆ
ซึ่งเหมาะสมกับความรับผิดชอบและสามารถจูงใจให้กรรมการและผู้บริหารนำพาองค์กรให้ดำเนินงานตามเป้าหมายทั้งในระยะสั้นและระยะยาว
และสามารถแข่งขันได้ภายในอุตสาหกรรม โดยมีค่าตอบแทนคงที่ ได้แก่
เงินสมทบกองทุนสำรองเลี้ยงชีพ และเงินชดเชยเกษียณอายุ ให้กับกรรมการบริหารและผู้บริหาร
เป็นจำนวนเงินทั้งสิ้น 5,156,720 บาท

ดังนั้น ในปี 2563 บริษัทฯ ได้จ่ายค่าตอบแทนรวมทั้งที่เป็นตัวเงิน (ตามข้อ 8.4.1 ข.)
และค่าตอบแทนอื่น (ตามข้อ 8.4.2) เป็นจำนวนเงินทั้งสิ้น 81,249,870 บาท

8.5 บุคลากร

จำนวนพนักงานทั้งหมด

บริษัทฯ มีพนักงานทั้งหมด ณ วันที่ 31 ธันวาคม 2563 จำนวน 1,592 คน
โดยแบ่งเป็นพนักงานที่ปฏิบัติงานในสายงานหลัก จำนวน 1,179 คน และสายงานสนับสนุน จำนวน
413 คน

  จำนวนพนักงานที่ปฏิบัติงานในแต่ละสายงานหลัก มีดังนี้

+-------------------------------+--------------------------------------+
| สายงานหลัก                     | จำนวนพนักงาน (คน)                     |
+-------------------------------+--------------------------------------+
| ธุรกิจตัวแทน                     | 81                                   |
|                               |                                      |
| ธุรกิจนายหน้า                    | 85                                   |
|                               |                                      |
| ธุรกิจลูกค้าองค์กร                 | 82                                   |
|                               |                                      |
| ธุรกิจสถาบันการเงิน               | 89                                   |
|                               |                                      |
| ธุรกิจลูกค้ารายย่อย                | 76                                   |
|                               |                                      |
| ธุรกิจสาขาและการร่วมทุน           | 305                                  |
|                               |                                      |
| สำนักบริหารสัญญาประกันภัยต่อ        | 12                                   |
|                               |                                      |
| สำนักประเมินความเสี่ยงภัย          | 21                                   |
|                               |                                      |
| ฝ่ายสินไหมทดแทน                 | 63                                   |
|                               |                                      |
| ฝ่ายสินไหมทดแทนยานยนต์           | 365                                  |
+-------------------------------+--------------------------------------+
| รวม                           | 1,179                                |
+-------------------------------+--------------------------------------+

  ผลตอบแทนรวมและลักษณะผลตอบแทนที่ให้กับพนักงาน

ในปี 2563 บริษัทฯ จ่ายค่าตอบแทนให้กับพนักงานเป็นเงินเดือน โบนัส เงินสมทบประกันสังคม
ค่าล่วงเวลา ค่าโทรศัพท์ ค่ารถยนต์ เงินสมทบกองทุนสำรองเลี้ยงชีพ และเงินชดเชยปลดเกษียณ
จำนวนเงินทั้งสิ้น 1,335,378,285 บาท
โดยค่าตอบแทนของพนักงานที่ได้รับจะพิจารณาจากปัจจัยต่างๆ ได้แก่ การเติบโตของเบี้ยประกันภัย
ผลกำไรของบริษัทฯ ภาวะเศรษฐกิจ ค่าครองชีพ
และการประเมินผลงานของพนักงานรายบุคคลซึ่งกำหนดให้มีการตั้งเป้าหมายผลงานเป็นไปอย่างสอดคล้องกับเป้าหมายของบริษัทฯ
โดยผ่านเครื่องมือการวัดผลงานคือ Performance Fact Sheet
อันประกอบด้วยการวัดงานหลักตามเป้าหมายที่กำหนด (Key Performance Indicator, KPIs)
งานโครงการ (Project) และกิจกรรมที่ได้รับมอบหมาย (Assignment)

  เหตุผล / นโยบาย กรณีมีการเปลี่ยนแปลงจำนวนพนักงานอย่างมีนัยสำคัญ
  หรือมีข้อพิพาทด้านแรงงาน

  -ไม่มี-

นโยบายในการพัฒนาพนักงาน

ในปี 2563 บริษัทฯ
ตระหนักถึงความสำคัญในการพัฒนาบุคลากรที่ไม่ใช่เพียงการอบรม/สัมมนาให้กับพนักงานเท่านั้น
แต่ทางบริษัทฯ ยังสนับสนุนให้มีการดำเนินการบริหารจัดการพัฒนาบุคลากรอย่างมีประสิทธิภาพ
โดยการจัดทำแนวทางที่สนับสนุนการเรียนรู้ของพนักงาน
เพื่อให้พนักงานได้รับการพัฒนาอย่างเต็มความสามารถ และมีประสิทธิภาพสูงสุด
อีกทั้งในปัจจุบันเมื่อโลกต้องเผชิญกับวิกฤตการระบาดของไวรัส COVID-19
ซึ่งนำมาสู่การเปลี่ยนแปลงที่เป็นไปอย่างรวดเร็ว โดยมีปัจจัยรอบด้านผลักดัน
และเป็นตัวกระตุ้นให้แต่ละองค์กรต้องเร่งปรับตัว
การพัฒนาบุคลากรท่ามกลางกระแสการเปลี่ยนแปลงที่กดดันนี้ บริษัทฯ
จึงได้มีการปรับเปลี่ยนกลยุทธ์สำหรับการเรียนรู้ให้เหมาะสมกับสถานการณ์เพิ่มขึ้น โดยบริษัทฯ
ได้ดำเนินการตามแผนการฝึกอบรมตามความจำเป็นของตำแหน่งงาน (Training Needs by
Position) ของพนักงานในทุกตำแหน่ง
เพื่อส่งเสริมให้พนักงานทุกคนมีความรู้และทักษะที่จำเป็นในการปฏิบัติหน้าที่
มีความสามารถปฏิบัติงานได้อย่างถูกต้อง ตรงตามความคาดหวังของผู้บังคับบัญชาและบริษัทฯ
พนักงานได้ทราบถึงความจำเป็นในการฝึกอบรมพัฒนาของตนเอง
และขอบเขตหัวข้อการฝึกอบรมในเส้นทางสายอาชีพของตนตลอดสายงานอย่างชัดเจนและถูกต้อง
ส่งผลให้เกิดแรงจูงใจและพัฒนาประสิทธิภาพในการทำงานเพื่อการเติบโตก้าวหน้าได้ดียิ่งขึ้น
ทั้งนี้บริษัทฯ ยังได้ให้ความสำคัญในการพัฒนาบุคลากรทั้งรูปแบบ Hard Skills และ Soft
Skills ครอบคลุมและสอดคล้องกับ Competency หลักขององค์กร ทั้งในด้าน General
Competency, Functional Competency และ Managerial Competency
ซึ่งบริษัทได้จัดสรรให้พนักงานได้เข้ารับการอบรมกับวิทยากรผู้เชี่ยวชาญในสาขาต่างๆ อย่างต่อเนื่อง
เพื่อให้พนักงานได้นำความรู้ที่ได้รับมาประยุกต์ใช้ในการทำงานได้อย่างมีประสิทธิภาพ

ในด้านทิศทางการฝึกอบรมและพัฒนา บริษัทฯ ยังคงให้ความสำคัญต่อการพัฒนาบุคลากรในทุกระดับ
โดยมีแนวทางการพัฒนาแบบ 70:20:10 กล่าวคือ มีการเรียนรู้ผ่านประสบการณ์จริงในงานที่ทำ
(On-the-job Experience) 70% เรียนรู้จากผู้อื่นไม่ว่าจะเป็นพี่เลี้ยงหรือหัวหน้างาน
(Mentoring/Coaching) 20% และ เรียนรู้จากการฝึกอบรม (Training) 10%
สำหรับการเรียนรู้จากการฝึกอบรม ได้มีการปรับปรุงให้เกิดการเรียนรู้ผ่านการลงมือปฏิบัติมากขึ้น
(On-the-job Training Program)
ซึ่งเน้นให้พนักงานได้รับความรู้และทักษะที่จำเป็นสำหรับการปฏิบัติงาน
สอดคล้องกับหน้าที่ที่ต้องปฏิบัติและเหมาะสมกับระยะเวลาที่เรียนรู้จริง และส่งเสริมให้พนักงาน
เรียนรู้ พัฒนา และปรับตัวได้เร็ว
โดยมีการจัดหลักสูตรที่มีประสิทธิภาพในการสร้างการเรียนรู้ผ่านประสบการณ์ให้พนักงานสามารถนำไปประยุกต์ใช้ได้จริง
และมีความยืดหยุ่นในการเรียนรู้สิ่งใหม่ๆ ที่ยังไม่คุ้นเคย
ซึ่งไม่ใช่เพียงแต่การอบรมเฉพาะทักษะความรู้เท่านั้น ยังมีการพัฒนาทรัพยากรบุคคลที่เหมาะสม
มีความทันสมัย ทั้งในแง่ของเทคโนโลยี อุปกรณ์ วิธีการ
และทัศนคติของพนักงานในการเสริมสร้างวัฒนธรรมแห่งการเรียนรู้ในองค์กร
ซึ่งมีรูปแบบการเรียนรู้แบบ e-Learning
ที่เป็นการเรียนรู้ผ่านสื่ออิเล็กทรอนิกส์เพื่อสนับสนุนให้พนักงานเกิดการเรียนรู้ได้ทุกที่ไม่ยึดติดกับเวลาและสถานที่
โดยมีการเรียนการสอนผ่านเว็บไซต์ การเรียนการสอนออนไลน์
และการเรียนการสอนผ่านอินเทอร์เน็ต เป็นต้น โดยในปี 2563บริษัทฯ
ได้มีโครงการส่งเสริมให้พนักงานสามารถเรียนรู้ด้วยตนเอง
อันเป็นโครงการนำร่องให้พนักงานสามารถเข้าถึงการเรียนรู้ในรูปแบบอื่นที่นอกเหนือจากการเข้าฟังบรรยายในห้องเรียน
เช่น วิธีการเรียนรู้รูปแบบออนไลน์ที่เน้นการเรียนรู้ผ่านหลักสูตรด้วยวิดีโอคลิปต่างๆ
ผู้เรียนสามารถเข้าถึงบทเรียนออนไลน์ที่เป็นองค์ความรู้ที่ได้มาตรฐานในเวลาที่สะดวก
การเรียนรู้ที่ผู้เรียนสามารถเข้าถึงคลังเอกสารและสื่อการเรียนรู้ต่างๆ
สำหรับดาวน์โหลดออกมาอ่านทบทวน
หรือวิธีการเรียนรู้แบบเข้าร่วมกิจกรรมทางสังคมที่เน้นการเรียนรู้ผ่านประสบการณ์ของผู้อื่น
มีการแลกเปลี่ยนประสบการณ์ระหว่างผู้เรียนด้วยกัน เป็นต้น

สำหรับการจัดอบรมในปี 2563 แบ่งหมวดได้ดังนี้

1.  การฝึกอบรมภายในบริษัทฯ

พนักงานทุกระดับตั้งแต่พนักงานเข้าใหม่จะได้รับความรู้และทักษะที่เป็นพื้นฐานหลักและจำเป็นสำหรับการปฏิบัติงาน
อาทิ ความรู้ในธุรกิจประกันภัย ความรู้ในการบริหารจัดการ
ความรู้ในการเพิ่มและพัฒนาประสิทธิภาพการปฏิบัติงาน
อีกทั้งความรู้และทักษะที่จำเป็นในการเสริมสร้างศักยภาพของตนเองเพื่อก้าวสู่ตำแหน่งงานที่สูงขึ้นไป
ซึ่งในปี 2563 บริษัทฯ ได้จัดให้มีการฝึกอบรมภายใน บริษัทฯ จำนวน 69 หลักสูตร

-   หลักสูตรเกี่ยวกับการประกันภัย ได้มีการปรับปรุงหลักสูตรต่างๆ
    ให้มีความสอดคล้องกับการนำไปใช้ได้จริง
    เน้นให้พนักงานระดับเจ้าหน้าที่ถึงระดับผู้บริหารในสายงานรับประกันภัยได้รับความรู้ด้านการประกันภัย
    โดยวิทยากรพิเศษจากหน่วยงานต่างๆ ภายในบริษัทฯ
    เพื่อจัดการองค์ความรู้ที่มีอยู่ภายในบริษัทให้คงอยู่และขยายไปยังพนักงานผู้ปฏิบัติงานอย่างทั่วถึงอันจะช่วยสร้างความยั่งยืนให้กับบริษัทฯ
    ต่อไป

-   หลักสูตรด้านการพัฒนาทักษะและประสิทธิภาพในการทำงาน บริษัทฯ
    ได้ดำเนินการจัดหลักสูตรที่มีการผสมผสานการเรียนรู้
    โดยได้มีการค้นหาความต้องการในการฝึกอบรมสำหรับบุคลากรและหน่วยงาน
    เพื่อที่จะได้พัฒนาทักษะและสามารถปฏิบัติงานได้ดียิ่งขึ้น
    รวมถึงทำให้พนักงานเกิดความพึงพอใจในการทำงานมากขึ้น
    การฝึกอบรมจะเป็นการช่วยพนักงานให้มีทักษะอย่างเหมาะสมกับงานที่รับผิดชอบอยู่ในปัจจุบัน
    และพัฒนาทักษะความสามารถให้เหมาะสมกับตำแหน่งงานในอนาคต

-   หลักสูตรการพัฒนาศักยภาพเพื่อความก้าวหน้าในวิชาชีพ จัดให้กับผู้บริหารระดับต้น
    สำหรับตำแหน่ง Specialist และผู้จัดการ
    เพื่อให้พนักงานพัฒนาทักษะเชิงพฤติกรรมตามสมรรถนะ (Competency)
    โดยสามารถแสดงออกถึงลักษณะพฤติกรรมตามสมรรถนะได้อย่างเห็นผลสำเร็จผ่านการใช้ความสามารถในการทำงานได้จริง
    ตลอดทั้งเสริมสร้างความพร้อมที่ดีที่สุด เพื่อเติบโตต่อไปในฐานะผู้บริหารต้นแบบขององค์กร
    และก่อให้เกิดการทำงานที่ตอบสนองวิสัยทัศน์และความคาดหวังขององค์กร
    ซึ่งเป็นส่วนสำคัญในการสร้างความสำเร็จร่วมกับองค์กรอย่างยั่งยืน

-   หลักสูตรการเรียนรู้แบบ e-Learning
    ที่มีการจัดให้พนักงานได้อบรมผ่านสื่ออิเล็กทรอนิกส์โดยมีการจัดขึ้นทั้งหมด 3 หลักสูตร คือ
    หลักสูตรระบบบริหารคุณภาพ (ISO) หลักสูตรการบริหารความเสี่ยงองค์กร (Enterprise
    Risk Management) และหลักสูตรการสร้างความตระหนักด้านความมั่นคงปลอดภัยสารสนเทศ
    (Security Awareness) ซึ่งจัดให้กับพนักงานที่เกี่ยวข้องในทุกระดับอย่างต่อเนื่อง
    เพื่อสนับสนุนให้พนักงานเกิดการเรียนรู้แบบ Self-Learning และมีทักษะ
    Self-Management ตามแนวคิด “BKI ส่งเสริมการเรียนรู้ ตลอดชีวิต”

2. การฝึกอบรมภายนอกบริษัทฯ

เป็นอีกรูปแบบหนึ่งที่บริษัทฯ ส่งเสริมให้พนักงานได้มีโอกาสฝึกอบรมด้านการประกันภัย
และการพัฒนาความรู้ทักษะต่างๆ ที่จำเป็นกับสถาบันภายนอก
อันจะช่วยเสริมสร้างประสบการณ์และมุมมองใหม่ๆ ให้กับพนักงานอีกด้วย โดยในปี 2563 บริษัทฯ
ได้จัดส่งพนักงานไปอบรมหลักสูตรต่างๆ ภายนอกบริษัทฯ จำนวน 146 หลักสูตร

เพื่อเป็นการสร้างบุคลากรรองรับการเติบโตในอนาคต บริษัทฯ
ยังคงจัดให้มีโครงการพัฒนาผู้บริหารสาขาอย่างต่อเนื่อง
โดยผู้เข้าร่วมโครงการจะได้รับการพัฒนาความรู้ในทุกๆ
ด้านที่จำเป็นสำหรับการปฏิบัติงานเป็นผู้บริหารสาขา อีกทั้งยังได้ฝึกปฏิบัติงานจริง ณ สาขาต่างๆ
เพื่อให้มีความพร้อมและประสบการณ์ที่สามารถนำไปใช้ได้จริงในอนาคต
และยังคงมีการจัดให้มีการเรียนรู้โดยเปิด โอกาสให้พนักงานได้มีการหมุนเวียนสับเปลี่ยนหน้าที่งาน
(Job Rotation) และการโอนย้ายหน้าที่งาน (Job Transfer)
เพื่อให้พนักงานได้มีการเรียนรู้งานใหม่ๆ และพัฒนาเส้นทางสายอาชีพของตนเองด้วย

นอกจากนี้บริษัทฯ ยังมีการบริหารจัดการองค์ความรู้ขององค์กร โดยจัดให้มีการแชร์ความรู้
ด้านประกันภัยแต่ละด้านจากผู้เชี่ยวชาญภายในองค์กรเอง
และได้ดำเนินการจัดการองค์ความรู้ที่สำคัญที่อยู่ภายในแต่ละหน่วยงานด้วย
เริ่มตั้งแต่การระบุความรู้ที่จำเป็นและสำคัญ โดยได้จัดทำแบบกำหนด Key Organization
Knowledge เพื่อให้ทราบถึง องค์ความรู้ที่จำเป็นและสำคัญที่ส่งผลโดยตรงต่อความสำเร็จในงาน
ความรู้นั้นๆ อยู่ที่ไหน และถูกจัดเก็บอย่างไร
หลังจากนั้นจึงมีการบริหารจัดการความรู้โดยการแบ่งปันและเรียนรู้ร่วมกัน

สำหรับ ในปี 2563 บริษัทฯ ได้สนับสนุนค่าใช้จ่ายเพื่อการฝึกอบรมและพัฒนาบุคลากรในรูปแบบต่างๆ
จำนวนกว่า 6 ล้านบาท โดยมีจำนวนชั่วโมงอบรมกว่า 3 วันต่อคน เพื่อสะท้อนให้เห็นว่าบริษัทฯ
ได้ให้สำคัญกับการเสริมสร้างให้พนักงานเป็นบุคลากรคุณภาพ
เป็นผู้มีความรู้และทักษะที่เหมาะสมในการปฏิบัติงานและรองรับการเปลี่ยนแปลงที่จะมีขึ้นในอนาคตต่อไป

9. การกำกับดูแลกิจการ

9.1 นโยบายกำกับดูแลกิจการ

คณะกรรมการบริษัท กรุงเทพประกันภัย จำกัด (มหาชน)
ตระหนักถึงความสำคัญของการกำกับดูแลกิจการที่ดี โดยยึดหลักความโปร่งใส ถูกต้อง และเป็นธรรม
เป็นปัจจัยสำคัญในการเสริมสร้างองค์กรให้มีประสิทธิภาพ และสร้างคุณค่าให้แก่กิจการอย่างยั่งยืน
ก่อให้เกิดผลประโยชน์สูงสุดต่อผู้มีส่วนได้ส่วนเสียทุกฝ่าย
จึงได้กำหนดนโยบายการกำกับดูแลกิจการไว้เป็นลายลักษณ์อักษร เพื่อให้คณะกรรมการ ผู้บริหาร
และพนักงานทุกคนมีความเข้าใจ ยึดมั่นและถือปฏิบัติจนเป็นวัฒนธรรมองค์กร
อันจะส่งผลให้ธุรกิจของบริษัทฯ มีระบบบริหารจัดการเป็นมาตรฐาน เป็นธรรม โปร่งใส
สามารถสร้างผลตอบแทน และเพิ่มมูลค่าระยะยาวให้กับผู้ถือหุ้น
รวมถึงสร้างความเชื่อมั่นต่อผู้มีส่วนได้เสียทุกฝ่าย
สนับสนุนและส่งเสริมความสามารถในการแข่งขันของบริษัทฯ ให้เติบโตอย่างยั่งยืน

หมวดสิทธิของผู้ถือหุ้น บริษัทฯ ตระหนักและให้ความสำคัญถึงสิทธิของผู้ถือหุ้น
มีนโยบายสนับสนุนสิทธิขั้นพื้นฐานของผู้ถือหุ้น ได้แก่ การซื้อขายหรือโอนหุ้น
การมีส่วนแบ่งในกำไรของกิจการ การได้รับข่าวสารข้อมูลของกิจการอย่างเพียงพอ
การเข้าร่วมประชุมเพื่อใช้สิทธิออกเสียงในที่ประชุม ผู้ถือหุ้น เพื่อแต่งตั้งหรือถอดถอนกรรมการ
แต่งตั้งผู้สอบบัญชี และเรื่องที่มีผลกระทบต่อบริษัทฯ เช่น การจัดสรรเงินปันผล
การกำหนดหรือการแก้ไขข้อบังคับและหนังสือบริคณห์สนธิ การลดทุนหรือ เพิ่มทุน
และการอนุมัติรายการพิเศษ
การรับทราบกฎเกณฑ์และวิธีการในการเข้าร่วมประชุมและข้อมูลที่เพียงพอต่อการพิจารณาในแต่ละวาระก่อนการประชุมตามเวลาอันควร
มีโอกาสซักถามกรรมการทั้งในที่ประชุมและส่งคำถามล่วงหน้า มีโอกาสเสนอวาระการประชุม
และมีสิทธิมอบฉันทะให้ผู้อื่นเข้าร่วมประชุม

หมวดการปฏิบัติต่อผู้ถือหุ้นอย่างเท่าเทียมกัน บริษัทฯ สนับสนุนให้มีการปฏิบัติต่อผู้ถือหุ้น
ทุกรายอย่างเท่าเทียมกันและเป็นธรรม ได้แก่
นโยบายในการเปิดโอกาสให้ผู้ถือหุ้นส่วนน้อยสามารถเสนอชื่อบุคคลเพื่อเข้าดำรงตำแหน่งกรรมการล่วงหน้าในเวลาอันสมควร
การเปิดโอกาสให้ผู้ถือหุ้นที่ไม่สามารถเข้าประชุมด้วยตนเอง
สามารถใช้สิทธิออกเสียงโดยมอบฉันทะให้ผู้อื่นมาประชุมและออกเสียงลงมติแทน
และเปิดโอกาสให้ผู้ถือหุ้นส่วนน้อยสามารถเสนอเพิ่มวาระการประชุมล่วงหน้าก่อนวันประชุมผู้ถือหุ้น
การกำหนดมาตรการป้องกันกรณีที่กรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบ
การกำหนดให้กรรมการบริษัทและผู้บริหารเปิดเผยข้อมูลเกี่ยวกับส่วนได้เสียของตนและผู้เกี่ยวข้อง

หมวดการคำนึงถึงบทบาทของผู้มีส่วนได้เสีย บริษัทฯ กำหนดนโยบายต่อผู้มีส่วนได้เสียทุกกลุ่ม ได้แก่
ลูกค้า พนักงาน คู่ค้า ผู้ถือหุ้น หรือนักลงทุน เจ้าหนี้ ชุมชน สังคม หรือภาครัฐ รวมถึง คู่แข่ง
โดยคำนึงถึงสิทธิของผู้มีส่วนได้เสียตามกฎหมายหรือตามข้อตกลงที่มีกับบริษัท
การมีส่วนร่วมในการสร้างเสริมผลการดำเนินงานของบริษัท
การเปิดเผยข้อมูลสำคัญที่เกี่ยวข้องให้ได้รับทราบอย่างเพียงพอ
เพื่อให้สามารถทำหน้าที่ในการมีส่วนร่วมดังกล่าวได้อย่างมีประสิทธิภาพ
การกำหนดนโยบายความรับผิดชอบต่อสังคมโดยเฉพาะเรื่องที่มีผลกระทบต่อการประกอบธุรกิจโดยตรง
เพื่อให้ผู้เกี่ยวข้องมั่นใจว่า การประกอบธุรกิจของบริษัทฯ
ได้คำนึงถึงปัจจัยด้านสิ่งแวดล้อมและสังคมเพื่อการพัฒนาอย่างยั่งยืน
การกำหนดแนวปฏิบัติในการไม่ล่วงละเมิดทรัพย์สินทางปัญญาหรือลิขสิทธิ์
นโยบายการต่อต้านการทุจริตคอร์รัปชันและการแจ้งเบาะแสในการกระทำผิด
และคุ้มครองสิทธิของผู้แจ้งเบาะแส รวมถึงการจัดให้มีช่องทางในการให้ข้อเสนอแนะ ติชม
หรือร้องเรียนถึงคณะกรรมการบริษัทฯ

หมวดการเปิดเผยข้อมูลและความโปร่งใส บริษัทฯ มีนโยบายในการเปิดเผยข้อมูลสารสนเทศ
ที่สำคัญเกี่ยวกับบริษัทฯ ทั้งข้อมูลทางการเงินและข้อมูลที่ไม่ใช่ข้อมูลทางการเงินอย่างถูกต้อง
ครบถ้วน ทันเวลา โปร่งใส ผ่านช่องทางที่เข้าถึงได้ง่าย
เพื่อให้ผู้ถือหุ้นได้รับทราบอย่างเท่าเทียมกัน ข้อมูลสำคัญ ที่บริษัทฯ ต้องเปิดเผย ได้แก่
วิสัยทัศน์และพันธกิจ ลักษณะการประกอบธุรกิจของบริษัท โครงสร้าง ผู้ถือหุ้น
คณะกรรมการและผู้บริหาร กฎบัตรหรือหน้าที่ความรับผิดชอบของคณะกรรมการ คณะกรรมการชุดย่อย
งบการเงินและรายงานเกี่ยวกับฐานะการเงินและผลการดำเนินงาน โครงสร้างองค์กร
จรรยาบรรณสำหรับกรรมการและพนักงานของบริษัท นโยบายด้านต่าง ๆ
และการจัดให้มีนักลงทุนสัมพันธ์ เพื่อสื่อสารกับบุคคลภายนอกที่เกี่ยวข้องอย่างเท่าเทียมและเป็นธรรม
รวมถึงผู้รับผิดชอบเผยแพร่ข้อมูลข่าวสารการดำเนินงานตลอดจนผลประกอบการของบริษัทฯ
สู่สาธารณะ ผ่านทางสื่อต่าง ๆ และเว็บไซต์ของบริษัทฯ

หมวดความรับผิดชอบของคณะกรรมการ บริษัทฯ มีการกำหนดคุณสมบัติกรรมการ กรรมการอิสระ
และกรรมการตรวจสอบ โดยคณะกรรมการบริษัท ประกอบด้วย กรรมการที่มีวิสัยทัศน์ ภาวะผู้นำ
มีความรู้ความเชี่ยวชาญ ทักษะ ประสบการณ์ ความสามารถเฉพาะด้านที่เป็นประโยชน์ต่อบริษัทฯ
กำหนดโครงสร้างของคณะกรรมการบริษัทฯ และคณะกรรมการชุดย่อย บทบาทหน้าที่ความรับผิดชอบ
และกระบวนการทำงาน

สำหรับรายละเอียดนโยบายการกำกับดูแลกิจการของบริษัทฯ สามารถดูได้จากเว็บไซต์ของบริษัทฯ
www.bangkokinsurance.com

9.1.1 นโยบายธรรมาภิบาลการลงทุน

บริษัทฯ ดำเนินธุรกิจด้วยความรับผิดชอบ โปร่งใส มีธรรมาภิบาล และเอาใจใส่ต่อผู้ถือหุ้น ลูกค้า
คู่ค้า พนักงาน หน่วยงานที่กำกับดูแล ตลอดจนรับผิดชอบต่อสังคมและสิ่งแวดล้อมอย่างจริงจัง
โดยเน้นการเติบโตอย่างยั่งยืน บริษัทฯ ตระหนักถึงความสำคัญของหลักธรรมาภิบาลการลงทุนที่ดี
จึงได้ประกาศรับการปฏิบัติตามหลักธรรมาภิบาลการลงทุน (Investment Governance Code: I
Code) ตั้งแต่ ปี 2560 เป็นต้นมา โดยได้รับอนุมัติจากคณะกรรมการบริษัท และบริษัทได้จัดทำ
“นโยบายธรรมาภิบาลการลงทุน” ขึ้น เพื่อให้คณะกรรมการ ผู้บริหาร
และพนักงานที่เกี่ยวข้องในการปฏิบัติงาน ใช้เป็นหลักปฏิบัติหน้าที่อย่างมีความรับผิดชอบ
มีการตัดสินใจ และติดตามการลงทุนที่มีประสิทธิภาพ
ตลอดจนเข้าไปมีส่วนร่วมดูแลบริษัทที่ลงทุนให้ประกอบธุรกิจ โดยมีการกำกับดูแลกิจการที่ดี
มีความรับผิดชอบ ต่อสังคม และสิ่งแวดล้อม (Environment, Social and Governance:
ESG) จะนำมาซึ่งผลตอบแทนที่ดี และยั่งยืนของผู้มีส่วนได้เสียทุกฝ่าย

9.2 คณะกรรมการชุดย่อย

โครงสร้างการจัดการของบริษัทฯ ประกอบด้วยคณะกรรมการเฉพาะเรื่อง 2 กลุ่มหลัก ได้แก่

1. คณะกรรมการเฉพาะเรื่องซึ่งรายงานตรงต่อคณะกรรมการบริษัทฯ แบ่งเป็น 6 คณะ
ประกอบด้วยคณะกรรมการตรวจสอบ คณะกรรมการกำหนดค่าตอบแทนและสรรหา คณะกรรมการ
ธรรมาภิบาล คณะกรรมการลงทุน คณะกรรมการบริหารความเสี่ยง และคณะกรรมการผลิตภัณฑ์

2. คณะกรรมการเฉพาะเรื่องซึ่งรายงานตรงต่อคณะผู้บริหาร แบ่งเป็น 7 คณะ ได้แก่
คณะกรรมการพัฒนาองค์กรอย่างยั่งยืน คณะกรรมการประกันภัยและสินไหมทดแทน
คณะกรรมการเทคโนโลยีสารสนเทศ
คณะกรรมการความปลอดภัยอาชีวอนามัยและสภาพแวดล้อมในการทำงาน
คณะกรรมการบริหารด้านความมั่นคงปลอดภัยสารสนเทศ
คณะกรรมการพิจารณาเรื่องร้องเรียนที่มีความยุ่งยากซับซ้อนหรือมีค่าเสียหายมูลค่าสูง
และคณะกรรมการจัดซื้อจัดจ้างงานบริหารอาคาร

1. คณะกรรมการเฉพาะเรื่องซึ่งรายงานตรงต่อคณะกรรมการบริษัทฯ

คณะกรรมการบริษัทฯ ได้แต่งตั้งคณะกรรมการเฉพาะเรื่องซึ่งรายงานตรงต่อคณะกรรมการบริษัทฯ
ชุดต่างๆ จำนวน 6 คณะ ได้แก่ คณะกรรมการตรวจสอบ
คณะกรรมการกำหนดค่าตอบแทนและสรรหา คณะกรรมการธรรมาภิบาล คณะกรรมการลงทุน
คณะกรรมการบริหารความเสี่ยง และคณะกรรมการผลิตภัณฑ์ โดยแต่งตั้งกรรมการและ/หรือผู้บริหาร
เป็นคณะกรรมการเฉพาะเรื่องเพื่อช่วยกลั่นกรองงานสำคัญให้เป็นไปอย่างรอบคอบ
และสอดคล้องกับนโยบายการกำกับดูแลกิจการของบริษัทฯ
และกฎเกณฑ์การกำกับดูแลของหน่วยงานภาครัฐ โดยมีองค์ประกอบและขอบเขตความรับผิดชอบดังนี้

1.1 คณะกรรมการตรวจสอบ

คณะกรรมการตรวจสอบ (ณ วันที่ 31 ธันวาคม 2563) ประกอบด้วยกรรมการบริษัทฯ
ซึ่งเป็นกรรมการอิสระจำนวน 3 ท่าน โดยมีรายนามดังต่อไปนี้

+----------------------------+-----------------------------------------+
| 1. นายกองเอก เปล่งศักดิ์       | กรรมการอิสระและประธานคณะกรรมการตรวจสอบ   |
| ประกาศเภสัช                 |                                         |
|                            | กรรมการอิสระและกรรมการตรวจสอบ            |
| 2. นางสาวพจนีย์ ธนวรานิช      |                                         |
+----------------------------+-----------------------------------------+
| 3. นายช.นันท์ เพ็ชญไพศิษฏ์      | กรรมการอิสระและกรรมการตรวจสอบ            |
+----------------------------+-----------------------------------------+

กรรมการตรวจสอบแต่ละท่านมีทักษะ ความรู้ ความเข้าใจ
และมีประสบการณ์การทำงานด้านบัญชีและการเงินที่เป็นที่ยอมรับ และกรรมการตรวจสอบทั้ง 3
ท่านมีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงินของบริษัทฯ

วาระการดำรงตำแหน่งของกรรมการตรวจสอบ

กรรมการตรวจสอบมีวาระการดำรงตำแหน่งคราวละ 3 ปี

ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบมีขอบเขตอำนาจหน้าที่ดังต่อไปนี้

1. สอบทานให้บริษัทฯ มีรายงานทางการเงินที่มีความสมบูรณ์ ถูกต้อง เชื่อถือได้
มีการเปิดเผยข้อมูลที่สำคัญโดยครบถ้วน และเป็นไปตามมาตรฐานบัญชีที่รับรองโดยทั่วไป

2. สอบทานและประเมินผลให้บริษัทฯ มีระบบการควบคุมภายใน (Internal Control)
ระบบการตรวจสอบภายใน (Internal Audit) และระบบการบริหารความเสี่ยงที่เหมาะสม
มีประสิทธิผล และรัดกุม ตามกรอบที่ได้รับการยอมรับเป็นมาตรฐานสากล รวมถึงกำหนดอำนาจหน้าที่
ความรับผิดชอบ และความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย
เลิกจ้างผู้บังคับบัญชาสูงสุดของหน่วยงานตรวจสอบภายใน

3. สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์ฯ
ข้อกำหนดของตลาดหลักทรัพย์ฯ กฎหมายว่าด้วยการประกันวินาศภัย
ข้อกำหนดของสำนักงานคณะกรรมการกำกับและส่งเสริมการประกอบธุรกิจประกันภัย
และกฎหมายที่เกี่ยวข้องกับธุรกิจของบริษัทฯ

4. พิจารณา คัดเลือก เสนอแต่งตั้ง เลิกจ้าง
บุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
โดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง

5.
พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์ฯ
และเป็นประโยชน์สูงสุดต่อบริษัทฯ

6.
ให้ข้อเสนอแนะแก่ฝ่ายบริหารเพื่อการกำกับดูแลการปฏิบัติงานให้เป็นไปอย่างมีประสิทธิภาพและประสิทธิผล
และรายงานต่อคณะกรรมการบริษัทฯ
เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร
ในกรณีที่คณะกรรมการตรวจสอบพบหรือมีข้อสงสัยว่า มีรายการหรือการกระทำ ดังต่อไปนี้

(ก) รายการที่เกิดความขัดแย้งทางผลประโยชน์

(ข) การทุจริต มีสิ่งผิดปกติ หรือมีความบกพร่องที่สำคัญในระบบควบคุมภายใน

(ค) การฝ่าฝืนกฎหมายว่าด้วยการประกันวินาศภัยหรือกฎหมายอื่นที่เกี่ยวข้องกับธุรกิจ ของบริษัทฯ

7. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานคณะกรรมการตรวจสอบ
และต้องประกอบด้วยข้อมูลอย่างน้อยดังต่อไปนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของ บริษัทฯ

(ข) ความเห็นเกี่ยวกับความเพียงพอของระบบควบคุมภายในของบริษัทฯ

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัทฯ

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
(Charter)

(ซ) รายการอื่นที่เห็นว่า
ผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

8. สอบทานแบบประเมินตนเองเกี่ยวกับมาตรการต่อต้านคอร์รัปชัน เพื่อให้มั่นใจว่าบริษัทฯ
มีระบบต่างๆ
ในการต่อต้านการคอร์รัปชันตามที่ได้รายงานไว้ในแบบประเมินตนเองของสมาคมส่งเสริมสถาบันกรรมการบริษัทไทย

9. ปฏิบัติการอื่นๆ ตามที่คณะกรรมการบริษัทฯ มอบหมาย
ด้วยความเห็นชอบของคณะกรรมการตรวจสอบ

การประชุมคณะกรรมการตรวจสอบ

กำหนดไว้อย่างน้อย 4 ครั้งต่อปี

1.2 คณะกรรมการกำหนดค่าตอบแทนและสรรหา

+------------------------------------------+---------------------------+
| คณะกรรมการกำหนดค่าตอบแทนและสรรหา (ณ วันที่   |                           |
| 31 ธันวาคม 2563) ประกอบด้วยกรรมการอิสระ     |                           |
| จำนวน 4 ท่าน โดยมีรายนามดังต่อไปนี้            |                           |
|                                          |                           |
| 1. นายสิงห์ ตังทัตสวัสดิ์                       |                           |
| กรร                                      |                           |
| มการอิสระและประธานคณะกรรมการกำหนดค่าตอบแทน |                           |
|                                          |                           |
| และสรรหา                                 |                           |
|                                          |                           |
| 2. นายสุวรรณ แทนสถิตย์                      |                           |
| กร                                       |                           |
| รมการอิสระและกรรมการกำหนดค่าตอบแทนและสรรหา |                           |
+------------------------------------------+---------------------------+
| 3. หม่อมราชวงศ์ศุภดิศ ดิศกุล                   |                           |
| กร                                       |                           |
| รมการอิสระและกรรมการกำหนดค่าตอบแทนและสรรหา |                           |
|                                          |                           |
| 4. นายวีระศักดิ์ สุตัณฑวิบูลย์                    |                           |
| กร                                       |                           |
| รมการอิสระและกรรมการกำหนดค่าตอบแทนและสรรหา |                           |
|                                          |                           |
| (ลาออกมีผลเมื่อวันที่ 18 กุมภาพันธ์ 2564)         |                           |
+------------------------------------------+---------------------------+

กรณีที่มีการแต่งตั้งกรรมการใหม่ คณะกรรมการกำหนดค่าตอบแทนและสรรหา
จะทำหน้าที่พิจารณาทบทวนคุณสมบัติของกรรมการบริษัทฯ
เพื่อกำหนดคุณสมบัติที่เหมาะสมของกรรมการใหม่ เพื่อสร้างความเข้มแข็งให้กับคณะกรรมการบริษัทฯ

วาระการดำรงตำแหน่งของกรรมการกำหนดค่าตอบแทนและสรรหา

กรรมการกำหนดค่าตอบแทนและสรรหามีวาระการดำรงตำแหน่งคราวละ 3 ปี

ขอบเขตอำนาจหน้าที่ของคณะกรรมการกำหนดค่าตอบแทนและสรรหา

คณะกรรมการกำหนดค่าตอบแทนและสรรหา มีขอบเขตอำนาจหน้าที่ดังต่อไปนี้

1. ดูแลสัดส่วน จำนวน และองค์ประกอบของคณะกรรมการให้เหมาะสมกับองค์กร

2. สรรหาบุคคลเพื่อทดแทนกรรมการในกรณีที่ครบวาระ ลาออก หรือกรณีอื่นๆ
และนำเสนอต่อผู้ถือหุ้นหรือคณะกรรมการบริษัทฯ พิจารณาอนุมัติแต่งตั้ง
แล้วแต่กรณีตามข้อบังคับของบริษัทฯ

3. พิจารณาสรรหาบุคคลเพื่อทดแทนประธานคณะผู้บริหารและผู้อำนวยการใหญ่ ในกรณีที่ครบวาระ
ลาออก หรือกรณีอื่นๆ และนำเสนอต่อคณะกรรมการบริษัทฯ เพื่อพิจารณาแต่งตั้ง

4. ดูแลและกำหนดนโยบายค่าตอบแทนและผลประโยชน์อื่นๆ ของคณะกรรมการ
ประธานคณะผู้บริหาร และผู้อำนวยการใหญ่ ให้เหมาะสมกับหน้าที่และความรับผิดชอบต่อองค์กร

5. ดูแลให้มีแผนสืบทอดตำแหน่งประธานคณะผู้บริหารและผู้อำนวยการใหญ่

การประชุมคณะกรรมการกำหนดค่าตอบแทนและสรรหา

เป็นแบบเฉพาะกิจเมื่อมีความจำเป็น แต่ต้องไม่น้อยกว่า 1 ครั้งต่อปี

1.3 คณะกรรมการธรรมาภิบาล

คณะกรรมการธรรมาภิบาล (ณ วันที่ 31 ธันวาคม 2563) ประกอบด้วยกรรมการบริษัทฯ จำนวน 3
ท่าน ซึ่งประธานคณะกรรมการธรรมาภิบาลและกรรมการอีก 1 ท่าน เป็นกรรมการอิสระ
โดยมีรายนามดังต่อไปนี้

+--------------------------+-------------------------------------------+
| 1. นายวีระศักดิ์ สุตัณฑวิบูลย์    | กรรมการอิสระและประธานคณะกรรมการธรรมาภิบาล   |
+--------------------------+-------------------------------------------+
| 2. นางณินทิรา โสภณพนิช      | (ลาออกมีผลเมื่อวันที่ 18 กุมภาพันธ์ 2564)          |
|                          |                                           |
|                          | กรรมการอิสระและกรรมการธรรมาภิบาล            |
+--------------------------+-------------------------------------------+
| 3. นายพนัส ธีรวณิชย์กุล       | กรรมการและกรรมการธรรมาภิบาล                |
+--------------------------+-------------------------------------------+

  วาระการดำรงตำแหน่งของกรรมการธรรมาภิบาล

กรรมการธรรมาภิบาลมีวาระการดำรงตำแหน่งคราวละ 3 ปี

ขอบเขตอำนาจหน้าที่ของคณะกรรมการธรรมาภิบาล

คณะกรรมการธรรมาภิบาล มีขอบเขตอำนาจหน้าที่ดังต่อไปนี้

1. พิจารณากำหนดและทบทวนเพื่อปรับปรุงนโยบายการกำกับดูแลกิจการที่ดีของบริษัทฯ
ให้เป็นไปตามหลักการกำกับดูแลกิจการที่ดีอย่างเหมาะสม

2.
พิจารณากำหนดและทบทวนเพื่อปรับปรุงข้อกำหนดที่เกี่ยวกับจรรยาบรรณในการดำเนินธุรกิจข้อพึงปฏิบัติที่ดีแก่กรรมการ
ผู้บริหาร และพนักงานของบริษัทฯ

3. ติดตามดูแลให้มีการปฏิบัติตามนโยบายการกำกับดูแลกิจการที่ดีและจรรยาบรรณของบริษัทฯ
อย่างต่อเนื่องและเหมาะสม

4. รายงานผลการปฏิบัติงานต่อคณะกรรมการบริษัทฯ เกี่ยวกับการกำกับดูแลกิจการที่ดีของบริษัทฯ
พร้อมความเห็นในแนวปฏิบัติและข้อเสนอแนะเพื่อแก้ไขปรับปรุงตามความเหมาะสม

การประชุมคณะกรรมการธรรมาภิบาล

เป็นแบบเฉพาะกิจเมื่อมีความจำเป็น แต่ต้องไม่น้อยกว่า 1 ครั้งต่อปี

1.4 คณะกรรมการบริหารความเสี่ยง

คณะกรรมการบริหารความเสี่ยง (ณ วันที่ 31 ธันวาคม 2563)
ประกอบด้วยกรรมการและผู้บริหารจำนวน 5 ท่าน โดยมีรายนามดังต่อไปนี้

ประธาน 1. ดร.อภิสิทธิ์ อนันตนาถรัตน ประธานคณะผู้บริหารและ

กรรมการผู้อำนวยการใหญ่

รองประธาน 2. นายสุพัฒน์ อยู่คงพันธุ์ ผู้ช่วยกรรมการผู้อำนวยการใหญ่

กรรมการ 3. นายอานนท์ วังวสุ ที่ปรึกษาคณะผู้บริหาร

4. นางศรีจิตรา ประโมจนีย์ ผู้ช่วยกรรมการผู้อำนวยการใหญ่

5. นายโสรัตน์ วงศ์อนันต์กิจ รองผู้อำนวยการ

ส่วนคณิตศาสตร์ประกันภัย

กรรมการบริหารความเสี่ยงแต่ละท่านเป็นผู้มีความรู้ความเข้าใจเกี่ยวกับความเสี่ยงในการดำเนินธุรกิจของบริษัทฯ
เป็นอย่างดี

วาระการดำรงตำแหน่งของกรรมการบริหารความเสี่ยง

กรรมการบริหารความเสี่ยงมีวาระการดำรงตำแหน่งคราวละ 2 ปี

ขอบเขตอำนาจหน้าที่ของคณะกรรมการบริหารความเสี่ยง

1. กำหนดและพิจารณาทบทวนกรอบการบริหารความเสี่ยง นโยบายการบริหารความเสี่ยง
และขอบเขตการบริหารความเสี่ยง ให้ครอบคลุมความเสี่ยงประเภทต่างๆที่สำคัญ
ซึ่งอาจส่งผลกระทบต่อรายได้ เงินกองทุน ชื่อเสียง หรือการดำรงอยู่ของบริษัทฯ
อย่างน้อยตามที่กฎหมายกำหนด
รวมถึงทบทวนรายงานการบริหารความเสี่ยงแบบองค์รวมและการประเมินความเสี่ยงและความมั่นคงทางการเงินของบริษัทฯ
เพื่อเสนอคณะกรรมการบริษัทฯ พิจารณาอนุมัติ

2.
กำกับดูแลและสนับสนุนให้มีการดำเนินงานด้านการบริหารความเสี่ยงที่สอดคล้องกับกลยุทธ์และเป้าหมายในการดำเนินธุรกิจ

3.
ประเมินความเพียงพอของมาตรการบริหารความเสี่ยงรวมถึงประสิทธิภาพในการบริหารความเสี่ยงของบริษัทฯ

4. จัดให้มีการประชุมเพื่อติดตามสถานะความเสี่ยง รวมถึงความคืบหน้าในการบริหารความเสี่ยง
และให้ข้อเสนอแนะในสิ่งที่ต้องดำเนินการปรับปรุงแก้ไข
เพื่อให้สอดคล้องกับกรอบการบริหารความเสี่ยง นโยบายการบริหารความเสี่ยง กลยุทธ์
และระดับความเสี่ยงที่ยอมรับได้ขององค์กรตามที่ได้กำหนดไว้ และรายงานให้คณะกรรมการบริษัทฯ
รับทราบอย่างน้อยไตรมาสละ 1 ครั้ง

5. สนับสนุนการดำเนินงานและส่งเสริมการสร้างวัฒนธรรมการบริหารความเสี่ยงให้ทั่วทั้งองค์กร
เพื่อให้หน่วยงานต่างๆ
สามารถบริหารจัดการความเสี่ยงให้บรรลุเป้าหมายของการบริหารความเสี่ยงองค์กร

6. จัดเตรียมแผนและมาตรการจัดการเพื่อรองรับความเสี่ยงกรณีฉุกเฉิน

การประชุมคณะกรรมการบริหารความเสี่ยง

อย่างน้อยไตรมาสละ 1 ครั้ง

1.5 คณะกรรมการลงทุน

คณะกรรมการลงทุน (ณ วันที่ 31 ธันวาคม 2563) ประกอบด้วยกรรมการและผู้บริหารจำนวน 5
ท่าน โดยมีรายนามดังต่อไปนี้

ประธาน 1. นายชัย โสภณพนิช ประธานกรรมการ

กรรมการ 2. นายพนัส ธีรวณิชย์กุล กรรมการและ

กรรมการธรรมาภิบาล

3. ดร.อภิสิทธิ์ อนันตนาถรัตน ประธานคณะผู้บริหารและ

กรรมการผู้อำนวยการใหญ่

4. นางศรีจิตรา ประโมจนีย์ ผู้ช่วยกรรมการผู้อำนวยการใหญ่

กรรมการและเลขานุการ 5. นายเอกมล อังค์วัฒนะ รองผู้อำนวยการ สำนักการลงทุน

กรรมการลงทุนแต่ละท่านเป็นผู้ที่มีความรู้ ความเชี่ยวชาญ และประสบการณ์เกี่ยวกับการบริหาร
การลงทุน การบริหารความเสี่ยง
หรือการวิเคราะห์หลักทรัพย์กำหนดนโยบายการลงทุนและนโยบายการประกอบธุรกิจอื่นที่เหมาะสม

วาระการดำรงตำแหน่งของกรรมการลงทุน

กรรมการลงทุนมีวาระการดำรงตำแหน่งคราวละ 2 ปี

ขอบเขตอำนาจหน้าที่ของคณะกรรมการลงทุน

1. กำหนดนโยบายการลงทุนและนโยบายการประกอบธุรกิจอื่นที่เหมาะสม
ยืดหยุ่นได้ตามสภาวะที่เปลี่ยนแปลงไป โดยคำนึงถึงความเสี่ยงและกฎหมายที่เกี่ยวข้อง
นำเสนอคณะกรรมการบริษัทฯ เพื่อพิจารณาอนุมัติ

2. พิจารณาให้ความเห็นชอบกฎระเบียบ วิธีปฏิบัติเกี่ยวกับการลงทุนของบริษัทฯ

3. พิจารณาและอนุมัติการลงทุนในวงเงินเกินกว่า 500 ล้านบาทต่อครั้ง แต่ไม่เกินกว่า 800
ล้านบาทต่อครั้ง และหากเกินกว่า 800 ล้านบาทต่อครั้ง ให้นำเสนอคณะกรรมการบริษัทฯ
เพื่อพิจารณาอนุมัติต่อไป

4. กำกับดูแลสถานะของเงินลงทุนของบริษัทฯ

5. สอบทานและปรับเปลี่ยนนโยบายการลงทุนเพื่อให้เหมาะสมกับสภาพแวดล้อมที่เปลี่ยนแปลงไป

6. ทำหน้าที่กำกับดูแลการประกอบธุรกิจอื่นอีกหน้าที่หนึ่ง
โดยกำหนดหน้าที่ความรับผิดชอบและวงเงินอนุมัติลงทุนในลักษณะเดียวกันกับคณะกรรมการลงทุน

การประชุมคณะกรรมการลงทุน

อย่างน้อยไตรมาสละ 1 ครั้ง

1.6 คณะกรรมการผลิตภัณฑ์

คณะกรรมการผลิตภัณฑ์ (ณ วันที่ 31 ธันวาคม 2563) ประกอบด้วยกรรมการ ผู้บริหาร
หัวหน้าหน่วยงานหรือผู้ที่มีความเชี่ยวชาญเทียบเท่าหัวหน้าหน่วยงาน จำนวน 9 ท่าน
โดยมีรายนามดังต่อไปนี้

ประธาน 1. ดร.อภิสิทธิ์ อนันตนาถรัตน ประธานคณะผู้บริหารและ

กรรมการผู้อำนวยการใหญ่

กรรมการ 2. นายยิ่งยศ แสงชัย ผู้อำนวยการ ฝ่ายสินไหมทดแทนยานยนต์

3. นายชัยยศ ซุ่นฮ้อ รองผู้อำนวยการ ฝ่ายสินไหมทดแทน

4. นายถิรธนา วิเศษภักดี รองผู้อำนวยการ

ส่วนออกแบบและพัฒนาผลิตภัณฑ์

5. นางสาวอุมาพร หวลบุตตา รองผู้อำนวยการ

สำนักกำกับการปฏิบัติตามกฎระเบียบ

6. นายทวีวงศ์ โชติมณีนพพันธ์ ผู้ช่วยผู้อำนวยการ

ส่วนคณิตศาสตร์ประกันภัย

7. นายกิติศักดิ์ สุริยรัตนพิมล ผู้ช่วยผู้อำนวยการ ธุรกิจลูกค้ารายย่อย

8. นางณัฐศรัณย์ วรรัตน์ปัญญา ผู้ช่วยผู้อำนวยการ สำนักการลงทุน

9. นางสาวพัทธมน บุญมี Specialist ส่วนกฎหมาย

กรรมการผลิตภัณฑ์แต่ละท่านเป็นผู้ที่มีความรู้ ความเชี่ยวชาญ
และประสบการณ์เกี่ยวกับการออกผลิตภัณฑ์ประกันภัย การพัฒนาผลิตภัณฑ์ประกันภัย
คณิตศาสตร์ประกันภัย การลงทุน กฎหมาย การกำกับดูแลการปฏิบัติตามกฎหมาย
การบริหารความเสี่ยง และการปฏิบัติงาน เป็นอย่างดี

วาระการดำรงตำแหน่งของกรรมการผลิตภัณฑ์

กรรมการผลิตภัณฑ์มีวาระการดำรงตำแหน่งคราวละ 2 ปี

ขอบเขตอำนาจหน้าที่ของคณะกรรมการลงผลิตภัณฑ์

1. กำหนดกรอบและนโยบายการออกผลิตภัณฑ์เสนอต่อคณะกรรมการบริษัทฯ เพื่อพิจารณาอนุมัติ
โดยเชื่อมโยงความเสี่ยง กลยุทธ์ และเงินกองทุนของบริษัทฯ รวมถึงคำนึงถึงหลักการประกันภัย
หลักคณิตศาสตร์ประกันภัย หลักกฎหมาย ความเหมาะสมและเป็นธรรมต่อลูกค้า

2. กำกับดูแลให้การดำเนินงานของบริษัทฯ ในส่วนที่เกี่ยวข้องกับการออกผลิตภัณฑ์
ให้สอดคล้องกับวิสัยทัศน์ กลยุทธ์ เป้าหมายการเงิน และแผนงานที่คณะกรรมการบริษัทกำหนด

3. กำกับดูแลให้บริษัทฯ ปฏิบัติตามกฎหมาย กฎและระเบียบต่างๆ ที่เกี่ยวข้อง
กำกับดูแลและติดตามการออกผลิตภัณฑ์ประกันภัย

4. กำกับดูแลให้มีการปฏิบัติกับลูกค้าอย่างเป็นธรรม

5. กำกับดูแลให้บุคลากรที่เกี่ยวข้องกับผลิตภัณฑ์มีความพร้อม ทั้งด้านคุณภาพและปริมาณ
โดยสอดคล้องกับปริมาณธุรกิจ

6. กำกับและติดตามดำเนินการงานต่างๆ ของบริษัทฯ
ให้มีความพร้อมและมีประสิทธิภาพในการออกจำหน่ายผลิตภัณฑ์

การประชุมคณะกรรมการผลิตภัณฑ์

อย่างน้อยไตรมาสละ 1 ครั้ง

2. คณะอนุกรรมการเฉพาะเรื่องซึ่งรายงานตรงต่อคณะผู้บริหาร

คณะผู้บริหารได้แต่งตั้งคณะกรรมการเฉพาะเรื่องซึ่งรายงานตรงต่อคณะผู้บริหาร แบ่งเป็น 7 คณะ
ได้แก่ คณะกรรมการพัฒนาองค์กรอย่างยั่งยืน คณะกรรมการประกันภัยและสินไหมทดแทน
คณะกรรมการเทคโนโลยีสารสนเทศ
คณะกรรมการความปลอดภัยอาชีวอนามัยและสภาพแวดล้อมในการทำงาน
คณะกรรมการบริหารด้านความมั่นคงปลอดภัยสารสนเทศ
คณะกรรมการพิจารณาเรื่องร้องเรียนที่มีความยุ่งยากซับซ้อนหรือมีค่าเสียหายมูลค่าสูง
และคณะกรรมการจัดซื้อจัดจ้างงานบริหารอาคาร
โดยแต่งตั้งผู้บริหารเป็นคณะกรรมการช่วยกลั่นกรองเรื่องสำคัญเพื่อให้การดำเนินงานและกิจกรรมต่างๆ
ของบริษัทฯ เป็นไปตามกฎเกณฑ์ของหน่วยงานภาครัฐที่กำกับดูแลธุรกิจประกันวินาศภัย
และมีการดำเนินการอย่างมีประสิทธิภาพ แต่ละคณะมีองค์ประกอบและขอบเขตความรับผิดชอบดังนี้

2.1 คณะกรรมการพัฒนาองค์กรอย่างยั่งยืน ประกอบด้วยผู้บริหารจากหน่วยงานต่างๆ อย่างน้อย 7
ท่าน มีวาระ 2 ปี และจะต้องประชุมอย่างน้อย 2 เดือนต่อครั้ง
โดยมีขอบเขตอำนาจหน้าที่ดังต่อไปนี้

1. กำกับดูแลและสนับสนุนการดำเนินกิจกรรม
เพื่อส่งเสริมวัฒนธรรมของบริษัทฯให้เกิดขึ้นในองค์กรอย่างยั่งยืน เช่น BKI Spirit (Cool,
Agile, Friendly) วัฒนธรรมแคร์คุณทุกย่างก้าว

2.
กำกับดูแลและสนับสนุนการดำเนินกิจกรรมด้านการพัฒนาสังคมและสิ่งแวดล้อมภายใต้แนวทางการพัฒนาอย่างยั่งยืน
(Sustainable Development) โดยร่วมมือกับมูลนิธิกรุงเทพประกันภัย
เพื่อให้ทำงานเชื่อมโยงกันและบรรลุวัตถุประสงค์ด้านการพัฒนาสังคมและสิ่งแวดล้อมของบริษัทฯ

3. พิจารณาและส่งเสริมการปฏิบัติงานของบริษัทฯ ที่สนับสนุนความรับผิดชอบต่อสังคมและสิ่งแวดล้อม

4. พิจารณากิจกรรมหรือโครงการใหม่ๆที่มีผลกระทบต่อการพัฒนาองค์กร
เพื่อให้ทันต่อการเปลี่ยนแปลงและเติบโตอย่างยั่งยืนของบริษัทฯ

5.
กำหนดทิศทางการทำแผนเพิ่มประสิทธิภาพการทำงานและแผนพัฒนาพนักงานให้มีความสอดคล้องกับแผนและกลยุทธ์ของบริษัทฯ
พร้อมทั้งให้ความเห็นในการนำเสนอแผนงานของหน่วยงานต่างๆ

6. พิจารณานำเสนอการนำบริษัทฯ เข้าร่วมประกวดรางวัลต่างๆ
ในโครงการที่หน่วยงานภายนอกมีการจัดขึ้น และควบคุมให้สำเร็จบรรลุวัตถุประสงค์

2.2 คณะกรรมการประกันภัยและสินไหมทดแทน ประกอบด้วยผู้บริหารที่มีความรู้ ความชำนาญ
และความเข้าใจเกี่ยวกับการรับประกันภัย และการพิจารณาความเสี่ยงภัยในแต่ละประเภท
รวมถึงการประกันภัยต่อ อย่างน้อย 3 ท่าน มีวาระ 2 ปี และจะต้องประชุมอย่างน้อย 3
เดือนต่อครั้ง โดยมีขอบเขตอำนาจหน้าที่ดังต่อไปนี้

1. กำหนดนโยบายการรับประกันภัย การเอาประกันภัยต่อ การจัดการค่าสินไหมทดแทนที่เหมาะสม
ยืดหยุ่นตามสภาวะที่เปลี่ยนแปลงไป
โดยคำนึงถึงความเสี่ยงและกฎหมายที่เกี่ยวข้องเพื่อนำเสนอคณะผู้บริหาร

2. พิจารณาและอนุมัติแนวทางการกำหนดอัตราเบี้ยประกันภัย

3. สอบทานและปรับเปลี่ยนนโยบายการรับประกันภัย การเอาประกันภัยต่อ และการจัดการ
ค่าสินไหมทดแทน เพื่อให้เหมาะสมกับสภาพแวดล้อมที่มีการเปลี่ยนแปลงไป

4. กำหนดนโยบาย แผนธุรกิจและกลยุทธ์ที่ให้ความสำคัญในการสร้าง และการถ่ายทอดวัฒนธรรม
การปฏิบัติต่อลูกค้าอย่างเป็นธรรม เป็นลายลักษณ์อักษร
พร้อมทั้งมีการสื่อสารและถ่ายทอดวัฒนธรรมการปฏิบัติต่อลูกค้าอย่างเป็นธรรมให้ทั่วถึงทุกส่วนงานและบุคลากรที่เกี่ยวข้องกับการให้บริการลูกค้า
ซึ่งรวมถึงผู้เสนอขายกรมธรรม์ประกันภัยในทุกช่องทางของบริษัทฯ

5. พิจารณาให้ความเห็นชอบกฎระเบียบ วิธีปฏิบัติเกี่ยวกับการรับประกันภัย การเอาประกันภัยต่อ
และการพิจารณาค่าสินไหมทดแทนของบริษัทฯ

6. พิจารณาและอนุมัติขอบเขตอำนาจในการรับประกันภัย และค่าสินไหมทดแทน

2.3 คณะกรรมการเทคโนโลยีสารสนเทศ ประกอบด้วยผู้บริหารที่มีความรู้ ความชำนาญ
และความเข้าใจด้านเทคโนโลยีสารสนเทศและระบบงาน อย่างน้อย 5 ท่าน มีวาระ 2 ปี
และจะต้องประชุมอย่างน้อย 3 เดือนต่อครั้ง โดยมีขอบเขตอำนาจหน้าที่ดังต่อไปนี้

1.
กำหนดนโยบายและกลยุทธ์ในการนำเทคโนโลยีสารสนเทศมาใช้ในการปฏิบัติงานและสนับสนุนกลยุทธ์ของบริษัทฯ

2.
พิจารณาอนุมัติแผนงานหรือโครงการใหม่ที่เกี่ยวข้องกับการนำเทคโนโลยีสารสนเทศมาใช้สนับสนุนการปฏิบัติงาน

3. พิจารณาอนุมัติแผนงานหรือโครงการในหลักการ
รวมถึงงบประมาณที่เกี่ยวข้องกับเทคโนโลยีสารสนเทศ

4. พิจารณาอนุมัติการจัดซื้อจัดจ้างงานด้านเทคโนโลยีสารสนเทศให้เกิดประโยชน์สูงสุดต่อองค์กร

5. ติดตามผลสำเร็จของการนำเทคโนโลยีสารสนเทศไปใช้ในโครงการหรือแผนงานต่างๆ

6. ทบทวนนโยบายและกลยุทธ์ในการนำเทคโนโลยีสารสนเทศมาใช้ในการปฏิบัติงาน
หากไม่เป็นไปตามวัตถุประสงค์

2.4 คณะกรรมการความปลอดภัยอาชีวอนามัยและสภาพแวดล้อมในการทำงาน
ประกอบด้วยผู้แทนนายจ้าง 1 ท่าน ผู้แทนระดับบังคับบัญชา 5 ท่าน และผู้แทนลูกจ้างระดับปฏิบัติการ
6 ท่าน เป็นกรรมการ มีวาระ 2 ปี ประชุมอย่างน้อย 2 เดือนต่อครั้ง
โดยมีขอบเขตอำนาจหน้าที่ดังต่อไปนี้

1. สำรวจด้านความปลอดภัย อาชีวอนามัย และสภาพแวดล้อมการทำงานอย่างน้อยเดือนละ 1 ครั้ง

2. รายงานและเสนอแนะมาตรการหรือแนวทางปรับปรุงแก้ไข
เพื่อให้ถูกต้องตามกฎหมายว่าด้วยความปลอดภัยในการทำงานและ/หรือมาตรฐานความปลอดภัยในการทำงาน
เพื่อความปลอดภัยในการทำงานของลูกจ้าง ผู้รับเหมา
และบุคคลภายนอกที่เข้ามาปฏิบัติงานหรือเข้ามาใช้บริการในสถานประกอบกิจการต่อนายจ้าง

3. ส่งเสริม
สนับสนุนกิจกรรมด้านความปลอดภัยอาชีวอนามัยและสภาพแวดล้อมในการทำงานของสถานประกอบกิจการ

4. กำหนดกฎระเบียบด้านความปลอดภัย
มาตรฐานความปลอดภัยในการทำงานของสถานประกอบกิจการเสนอต่อนายจ้าง

5. จัดทำนโยบาย แผนงานประจำปี โครงการ
หรือกิจกรรมด้านความปลอดภัยอาชีวอนามัยและสภาพแวดล้อมในการทำงาน
เพื่อป้องกันและลดการเกิดอุบัติเหตุ การประสบอันตราย หรือการเจ็บป่วยอันเนื่องจากการทำงาน
หรือความไม่ปลอดภัยในการทำงานเสนอต่อนายจ้าง

6.
จัดทำโครงการหรือแผนการฝึกอบรมเกี่ยวกับความปลอดภัยอาชีวอนามัยและสภาพแวดล้อมในการทำงาน
รวมถึงการอบรมเกี่ยวกับบทบาทหน้าที่ความรับผิดชอบในด้านความปลอดภัยของลูกจ้าง หัวหน้างาน
ผู้บริหาร นายจ้าง และบุคลากรทุกระดับเพื่อเสนอต่อนายจ้าง

7. ติดตามความคืบหน้าเรื่องที่เสนอนายจ้าง

8. รายงานผลการปฏิบัติงานประจำปี รวมทั้งระบุปัญหา อุปสรรค
และข้อเสนอแนะในการปฏิบัติหน้าที่คณะกรรมการเมื่อปฏิบัติหน้าที่ครบ 1 ปี เพื่อเสนอต่อนายจ้าง

9. ปฏิบัติหน้าที่เกี่ยวกับความปลอดภัย อาชีวอนามัย
และสภาพแวดล้อมในการทำงานอื่นตามที่นายจ้างมอบหมาย

10. กำกับดูแลให้มีการดำเนินกิจกรรม 5ส อย่างมีประสิทธิภาพ
รวมไปถึงการส่งเสริมพัฒนาและรักษามาตรฐาน 5ส ให้เป็นไปอย่างต่อเนื่อง

2.5 คณะกรรมการบริหารด้านความมั่นคงปลอดภัยสารสนเทศ ประกอบด้วยผู้บริหารที่มีความรู้
ความชำนาญ และความเข้าใจเกี่ยวกับระบบสารสนเทศภายในองค์กร อย่างน้อย 3 ท่าน มีวาระ 2
ปี และจะต้องประชุมอย่างน้อย 2 เดือนต่อครั้ง โดยมีขอบเขตอำนาจหน้าที่ดังต่อไปนี้

1. กำหนดนโยบาย วัตถุประสงค์ โครงสร้าง
และหน้าที่ความรับผิดชอบด้านความมั่นคงปลอดภัยสารสนเทศ

2. ผลักดันให้องค์กรเห็นถึงความสำคัญของการบรรลุวัตถุประสงค์ด้านความมั่นคงปลอดภัยสารสนเทศ
การปฏิบัติตามนโยบายและกฎหมาย
รวมถึงความจำเป็นในการปรับปรุงและพัฒนาด้านความมั่นคงปลอดภัยสารสนเทศในองค์กรอย่างต่อเนื่อง

3. สนับสนุนทรัพยากรสำหรับการจัดตั้งระบบ การใช้งานและบริหารจัดการ
การตรวจสอบและทบทวน การบำรุงรักษา
และการปรับปรุงระบบบริหารความมั่นคงปลอดภัยสารสนเทศ

2.6 คณะกรรมการพิจารณาเรื่องร้องเรียนที่มีความยุ่งยากซับซ้อน หรือมีค่าเสียหายมูลค่าสูง
ประกอบด้วยผู้บริหารที่มีอำนาจตัดสินใจชี้ขาดเรื่องร้องเรียน
ผู้รับผิดชอบหน่วยงานพิจารณาสินไหมทดแทน หน่วยงานรับประกันภัย หน่วยงานกฎหมาย
และหน่วยงานดูแลการปฏิบัติตามกฎหมาย อย่างน้อย 5 ท่าน มีวาระ 2 ปี
และจะต้องประชุมอย่างน้อย 1 ครั้งต่อปี
โดยมีขอบเขตอำนาจหน้าที่พิจารณาและตัดสินชี้ขาดเรื่องร้องเรียนที่มีความยุ่งยากซับซ้อน
หรือมีค่าเสียหายมูลค่าสูงตั้งแต่ 50 ล้านบาท โดยพิจารณาเรื่องร้องเรียนให้แล้วเสร็จภายใน 30
วัน นับแต่วันที่ได้รับเรื่องร้องเรียน หรือเอกสารเพิ่มเติม (ถ้ามี)

2.7 คณะกรรมการจัดซื้อจัดจ้างงานบริหารอาคาร ประกอบด้วยผู้บริหารอย่างน้อย 3 ท่าน มีวาระ
2 ปี และจะต้องประชุมอย่างน้อย 3 เดือนต่อครั้ง โดยมีขอบเขตอำนาจหน้าที่ดังต่อไปนี้

1. กำหนดนโยบายและกลยุทธ์ในการจัดซื้อจัดจ้างงานบริหารอาคารในภาพรวม
พร้อมทั้งทบทวนนโยบายให้เป็นไปตามวัตถุประสงค์ของบริษัทฯ

2. พิจารณาอนุมัติแผนงานและโครงการในหลักการ
รวมถึงงบประมาณที่เกี่ยวข้องกับงานบริหารอาคาร
พร้อมทั้งติดตามผลสำเร็จของแผนและโครงการต่างๆ

3.
พิจารณาอนุมัติค่าใช้จ่ายทั่วไปและค่าใช้จ่ายสำหรับงานที่มีลักษณะเฉพาะ/หรือโครงการ/หรือมีลักษณะประจำตามกำหนดเวลาในวงเงินเกิน
5 แสนบาทขึ้นไป

4. พิจารณาอนุมัติกำหนดราคาให้เช่าอาคารสำนักงาน และการลงทุนที่เกี่ยวเนื่องกับอาคารที่ให้เช่า

9.3 การสรรหาและแต่งตั้งกรรมการ และผู้บริหารระดับสูง

คณะกรรมการบริษัทฯ ได้มอบหมายให้คณะกรรมการกำหนดค่าตอบแทนและสรรหา
เป็นผู้รับผิดชอบในการดูแลสัดส่วน จำนวน และองค์ประกอบของคณะกรรมการบริษัทฯ
ให้เหมาะสมกับองค์กร โดยทำหน้าที่พิจารณาสรรหาบุคคลที่มีความรู้ ความสามารถ
และมีคุณสมบัติเหมาะสม เพื่อทดแทนกรรมการ ประธานคณะผู้บริหาร และผู้อำนวยการใหญ่
ในกรณีที่ครบวาระ ลาออก หรือกรณีอื่นๆ
พร้อมเสนอชื่อบุคคลดังกล่าวให้ผู้ถือหุ้นหรือคณะกรรมการพิจารณาเพื่ออนุมัติแต่งตั้ง แล้วแต่กรณี ทั้งนี้
ภายใต้ขอบเขตอำนาจหน้าที่ตามที่กำหนดไว้ในหัวข้อ “คณะกรรมการกำหนดค่าตอบแทน และสรรหา”
โดยมีการกำหนดคุณสมบัติและกระบวนการสรรหากรรมการเพื่อคัดเลือกกรรมการและผู้บริหารระดับสูง
รวมถึงการกำหนดสิทธิของผู้ถือหุ้นรายย่อยในการแต่งตั้งกรรมการ ดังต่อไปนี้

1) คุณสมบัติและกระบวนการสรรหากรรมการและกรรมการอิสระ

1.1) คุณสมบัติของกรรมการ

คณะกรรมการบริษัทฯ ประกอบด้วย กรรมการที่มีความรู้ ความเชี่ยวชาญ ประสบการณ์
ความสามารถเฉพาะด้าน ทักษะที่หลากหลายเป็นประโยชน์ต่อบริษัทฯ โดยไม่จำกัดเพศ
รวมถึงมีความเข้าใจเป็นอย่างดีถึงหน้าที่ความรับผิดชอบของกรรมการ
และลักษณะการดำเนินธุรกิจของบริษัทฯ
พร้อมที่จะแสดงความคิดเห็นโดยอิสระในการพิจารณาตัดสินใจในเรื่องต่างๆโดยคำนึงถึงประโยชน์สูงสุดของบริษัทฯ
และเป็นธรรมต่อผู้ถือหุ้นหรือผู้มีส่วนได้เสีย
สามารถอุทิศเวลาและความพยายามให้กับการเป็นกรรมการบริษัทฯ ได้อย่างเต็มที่

1.1.1) คุณสมบัติของกรรมการอิสระ

กรรมการอิสระ นอกจากจะต้องมีคุณสมบัติที่ดีของการเป็นกรรมการบริษัทฯ แล้ว
กรรมการอิสระจะต้องมีคุณสมบัติเพิ่มเติม ดังนี้

1. ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่
บริษัทย่อย บริษัทร่วม ผู้ถือหุ้นรายใหญ่หรือผู้มีอำนาจควบคุมของบริษัทฯ ทั้งนี้ให้นับรวมการถือหุ้นของ
ผู้ที่เกี่ยวข้องของกรรมการอิสระรายนั้นๆด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัทฯ บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัทฯ
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนได้รับการแต่งตั้ง
ทั้งนี้ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัทฯ

3. ไม่เป็นบุคคลที่มีความสัมพันธ์ทางสายโลหิต
หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
รวมทั้งคู่สมรสของบุตรของกรรมการรายอื่น ผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอชื่อให้เป็นกรรมการ ผู้บริหาร หรือผู้มีอำนาจควบคุมของบริษัทฯ
หรือบริษัทย่อย

4. ไม่มีหรือเคยมีความสัมพันธ์ทางธุรกิจที่มีมูลค่ารายการตั้งแต่ร้อยละ 3
ของสินทรัพย์ที่มีตัวตนสุทธิหรือตั้งแต่ 20 ล้านบาทขึ้นไป แล้วแต่จำนวนใดจะต่ำกว่ากับบริษัทฯ
บริษัทใหญ่ บริษัทย่อย บริษัทร่วมผู้ถือหุ้นรายใหญ่ หรือผู้มีอำนาจควบคุมของบริษัทฯ
ในลักษณะที่อาจเป็นการขัดขวางการใช้วิจารณญาณอย่างอิสระ
รวมทั้งไม่เป็นหรือเคยเป็นผู้ถือหุ้นรายใหญ่
หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทฯ
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนได้รับการแต่งตั้ง

5. ไม่เป็นหรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่หรือผู้มีอำนาจควบคุมของบริษัทฯ และไม่เป็นผู้ถือหุ้นรายใหญ่ ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทฯ สังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนได้รับการแต่งตั้ง

6. ไม่เป็นหรือเคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ผู้ประเมินราคาทรัพย์สิน
ซึ่งได้รับค่าบริการเกินกว่า 2 ล้านบาทต่อปีจากบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุม และไม่เป็นผู้ถือหุ้นรายใหญ่ ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ก่อนได้รับการแต่งตั้ง

7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้น รายใหญ่
หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัทฯ

8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นร้อยละ 1
ของจำนวนหุ้นที่มีสิทธิออกเสียงทั้งหมดของ บริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับบริษัทฯ หรือบริษัทย่อย

9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระ

1.1.2) คุณสมบัติของกรรมการตรวจสอบ

  กรรมการตรวจสอบต้องมีคุณสมบัติ ดังนี้

1. มีคุณสมบัติของกรรมการอิสระทุกข้อ

2. ไม่เป็นกรรมการที่ได้รับมอบหมายจากคณะกรรมการให้ตัดสินใจในการดำเนินกิจการของบริษัทฯ
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่หรือผู้มีอำนาจควบคุม
ของบริษัทฯ

3.ไม่เป็นกรรมการของบริษัทใหญ่ บริษัทย่อย
หรือบริษัทย่อยลำดับเดียวกันเฉพาะที่เป็นบริษัทจดทะเบียน

4. กรรมการตรวจสอบอย่างน้อย 1 ท่าน
มีความรู้และประสบการณ์เพียงพอที่จะสามารถทำหน้าที่สอบทานความน่าเชื่อถือของงบการเงินได้

5.
เป็นผู้ที่สามารถอุทิศเวลาและความคิดเห็นอย่างเพียงพอในการปฏิบัติงานในฐานะกรรมการตรวจสอบ

1.2) กระบวนการสรรหากรรมการและกรรมการอิสระ

ในการแต่งตั้งกรรมการทดแทนกรรมการที่ออกจากตำแหน่งเมื่อครบวาระ
คณะกรรมการกำหนดค่าตอบแทนและสรรหาจะเสนอรายชื่อบุคคลที่มีคุณสมบัติเหมาะสมดังกล่าวไปยังคณะกรรมการบริษัทฯ
เพื่อพิจารณาอีกครั้งหนึ่ง ก่อนเสนอที่ประชุมผู้ถือหุ้นเพื่ออนุมัติแต่งตั้ง
ซึ่งจะต้องได้รับการรับรองและอนุมัติจากที่ประชุมสามัญผู้ถือหุ้นประจำปีหรือที่ประชุมวิสามัญผู้ถือหุ้นของบริษัทฯ
ด้วยคะแนนเสียงข้างมากของผู้ถือหุ้นที่มาประชุมและมีสิทธิออกเสียง ทั้งนี้ บริษัทฯ
ได้กำหนดกรอบในการแต่งตั้งคณะกรรมการไว้ในข้อบังคับของบริษัทฯ ดังนี้

1. คณะกรรมการของบริษัทฯ มีจำนวนไม่น้อยกว่า 5 คน และกึ่งหนึ่งของกรรมการทั้งหมดต้องมี
ถิ่นที่อยู่ในราชอาณาจักร

2. กรรมการไม่น้อยกว่า 3 ใน 4 ของจำนวนกรรมการทั้งหมดต้องเป็นบุคคลสัญชาติไทย

3. การเลือกตั้งกรรมการ ให้กระทำโดยที่ประชุมผู้ถือหุ้น โดยการลงคะแนนเสียง 1 หุ้นต่อ 1
เสียง การออกเสียงลงคะแนนให้ใช้เสียงข้างมาก
หากคะแนนเท่ากันให้ประธานที่ประชุมเป็นผู้ออกเสียงชี้ขาด

4. ในการประชุมสามัญผู้ถือหุ้นทุกครั้ง ให้กรรมการออกจากตำแหน่ง 1 ใน 3
และกรรมการที่พ้นจากตำแหน่งอาจได้รับเลือกตั้งกลับเข้ามาเป็นกรรมการใหม่ได้

5. ที่ประชุมผู้ถือหุ้น อาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่า 3 ใน 4
ของจำนวนผู้ถือหุ้นที่มาประชุมและมีสิทธิออกเสียงและมีหุ้นนับรวมได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

สำหรับการแต่งตั้งกรรมการทดแทนตำแหน่งกรรมการที่ว่างลงในกรณีอื่นที่ไม่ใช่เนื่องมาจากการครบวาระ
ต้องได้รับอนุมัติจากที่ประชุมคณะกรรมการบริษัทฯ ด้วยคะแนนเสียงไม่ต่ำกว่า 3 ใน 4
ของจำนวนกรรมการที่เหลืออยู่ ทั้งนี้
บุคคลที่เข้ามาเป็นกรรมการดังกล่าวจะมีวาระการดำรงตำแหน่งเท่ากับวาระเดิมที่เหลืออยู่ของกรรมการที่ออกไป

สิทธิของผู้ถือหุ้นรายย่อยในการแต่งตั้งกรรมการ

เพื่อเป็นการคุ้มครองสิทธิของผู้ถือหุ้นรายย่อย โดยมุ่งหวังให้ผู้ถือหุ้นได้รับการปฏิบัติอย่าง
เท่าเทียมกัน บริษัทฯ จึงได้เปิดโอกาสให้ผู้ถือหุ้นมีสิทธิเสนอชื่อบุคคลที่มีความรู้ ความสามารถ และ
มีคุณสมบัติเหมาะสม เพื่อรับการพิจารณาเลือกตั้งเป็นกรรมการล่วงหน้าได้ตั้งแต่วันที่ 1 ตุลาคม ถึง
31 ธันวาคมของทุกปี ซึ่งบริษัทฯ
ได้แจ้งให้ผู้ถือหุ้นทราบผ่านช่องทางการแจ้งข้อมูลของตลาดหลักทรัพย์แห่งประเทศไทย
และทางเว็บไซต์ของบริษัทฯ www.bangkokinsurance.com
โดยกำหนดหลักเกณฑ์การเสนอชื่อบุคคลเพื่อรับการพิจารณาเลือกตั้งเป็นกรรมการล่วงหน้า
พร้อมทั้งแบบฟอร์มการเสนอชื่อกรรมการแสดงอยู่บนเว็บไซต์ของบริษัทฯ ด้วย

2) คุณสมบัติและกระบวนการสรรหาผู้บริหาร

ประธานคณะผู้บริหารได้รับมอบอำนาจจากคณะกรรมการบริษัทฯ
ให้เป็นผู้พิจารณาบรรจุและแต่งตั้งบุคคลที่มีความรู้ ความสามารถ
และมีประสบการณ์ในธุรกิจประกันวินาศภัยเข้าดำรงตำแหน่งเป็นผู้บริหารระดับสูงของบริษัทฯ
เพื่อปฏิบัติหน้าที่และดำเนินกิจการงานของบริษัทฯ ให้บรรลุเป้าหมายและวัตถุประสงค์ที่กำหนดไว้ได้
โดยดำเนินการคัดเลือกตามระเบียบเกี่ยวกับการบริหารทรัพยากรบุคคล
และรายงานให้คณะกรรมการบริษัทฯ ทราบ

ข้อมูลรายการที่เกี่ยวกับความสัมพันธ์ทางธุรกิจหรือการให้บริการทางวิชาชีพระหว่างกรรมการอิสระ
กับบริษัทฯ บริษัทใหญ่ บริษัทย่อย บริษัทร่วม หรือบุคคลที่อาจมีความขัดแย้ง

ภายใต้คุณสมบัติและกระบวนการสรรหากรรมการของบริษัทฯ ทำให้กรรมการอิสระของ บริษัทฯ
มีคุณสมบัติที่เหมาะสมและความเป็นอิสระอย่างแท้จริง
ทั้งยังมิได้ดำรงตำแหน่งเป็นกรรมการอิสระของบริษัทใหญ่ บริษัทย่อย
หรือบริษัทย่อยลำดับเดียวกันแต่อย่างใด

นอกจากนี้ บริษัทฯ ยังไม่มีข้อตกลงทางการค้าหรือรายการที่เกี่ยวกับความสัมพันธ์ทางธุรกิจ
หรือการให้บริการทางวิชาชีพระหว่างบริษัทฯ กับกรรมการ กรรมการอิสระ ผู้บริหาร
รวมถึงบริษัทใหญ่ บริษัทย่อย บริษัทร่วม หรือบุคคลที่อาจมีความขัดแย้ง
ที่มีมูลค่าเกินกว่าที่สำนักงานคณะกรรมการกำกับหลักทรัพย์และ ตลาดหลักทรัพย์ (ก.ล.ต.) กำหนด

อย่างไรก็ดี ที่ประชุมคณะกรรมการบริษัทฯ ครั้งที่ 3/2551 เมื่อวันที่ 14 สิงหาคม 2551
ได้มีมติอนุมัติในหลักการให้บริษัทฯ บริษัทร่วม และบริษัทย่อย
สามารถทำธุรกรรมที่อาจมีรายการระหว่างกันกับกรรมการ ผู้บริหาร หรือบุคคลที่มีความเกี่ยวข้อง
ทั้งรายการที่ทำไว้อยู่ก่อนแล้ว และ/หรือ ที่จะมีขึ้นในอนาคตได้
หากธุรกรรมเหล่านั้นมีข้อตกลงทางการค้าในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน
ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร
หรือบุคคลที่มีความเกี่ยวข้อง ทั้งนี้ โปรดดูรายละเอียดเพิ่มเติมได้ในหัวข้อ รายการระหว่างกัน

ข้อกำหนดของคณะกรรมการบริษัทฯ เรื่องแผนการสืบทอดตำแหน่งและการพัฒนาผู้บริหาร

คณะกรรมการบริษัทฯ
ได้มอบหมายให้คณะกรรมการกำหนดค่าตอบแทนและสรรหามีหน้าที่สรรหาบุคคลที่มีคุณสมบัติเหมาะสมมาดำรงตำแหน่ง
ประธานคณะผู้บริหารและผู้อำนวยการใหญ่ โดยวิธีสรรหาจากบุคคลภายในก่อน
หรือจากบุคคลภายนอกกรณีที่จำเป็น ทั้งนี้ให้รวมถึงหน้าที่ในการวางแผนผู้สืบทอดตำแหน่งต่อไปด้วย
โดยลดความเสี่ยงหรือผลกระทบจากการขาดผู้สืบทอดตำแหน่งให้มากที่สุด
ดังนั้นจึงให้มีแผนการพัฒนาผู้สืบทอดตำแหน่งอย่างสม่ำเสมอเพื่อเป็นการเตรียมพร้อมด้านคุณสมบัติในการดำรงตำแหน่งที่สูงขึ้น
โดยมีนโยบาย ดังนี้

1. คณะกรรมการกำหนดค่าตอบแทนและสรรหา
มอบนโยบายในการคัดเลือกคุณสมบัติของผู้สืบทอดตำแหน่งประธานคณะผู้บริหารและผู้อำนวยการใหญ่
ให้แก่ประธานคณะผู้บริหารเป็นผู้พิจารณาและดำเนินการ

2. ประธานคณะผู้บริหาร กำหนดคุณสมบัติความรู้ความสามารถและ Competency
ของผู้สืบทอดตำแหน่งประธานคณะผู้บริหาร ผู้อำนวยการใหญ่ รวมถึง
ผู้บริหารระดับสูงสุดของหน่วยงานตามโครงสร้างองค์กร

3. ผู้อำนวยการใหญ่ มีหน้าที่ประเมินความรู้ความสามารถและผลการปฏิบัติตาม Competency
ของผู้บริหารสูงสุดของหน่วยงาน
และจัดทำแผนพัฒนารายบุคคลตามหลักการของการพัฒนาบุคลากรโดยควบคุมดูแลให้มีการพัฒนาตามแผนที่วางไว้ให้ครบถ้วน
และประเมินผลความก้าวหน้าในการพัฒนาโดยการให้ Feed Back อย่างเป็นรูปธรรม

4. ประธานคณะผู้บริหาร รายงานผลการพัฒนาผู้บริหาร ที่เป็นผู้สืบทอดตำแหน่งประธานคณะผู้บริหาร
และตำแหน่งผู้อำนวยการใหญ่ให้คณะกรรมการกำหนดค่าตอบแทนและสรรหาทุกครั้งที่มีการประชุมคณะกรรมการกำหนดค่าตอบแทนและสรรหาประจำปี
ซึ่งจะนำเสนอรายงานต่อคณะกรรมการบริษัทฯ ให้ทราบในการประชุมคณะกรรมการบริษัทฯ ประจำปี

การแต่งตั้งผู้บริหาร

คณะกรรมการบริษัทฯ
ได้มอบหมายให้คณะกรรมการกำหนดค่าตอบแทนและสรรหาเป็นผู้พิจารณาแต่งตั้งผู้ดำรงตำแหน่งประธานคณะผู้บริหารและตำแหน่งผู้อำนวยการใหญ่
และนำเสนอขอความเห็นชอบต่อกรรมการบริษัทฯ ในการประชุมคณะกรรมการบริษัทฯ ต่อไป

สำหรับการแต่งตั้งผู้บริหารสูงสุดของหน่วยงานตามโครงสร้างองค์กรให้เป็นหน้าที่คัดเลือกและแต่งตั้งโดยประธานคณะผู้บริหารและ/หรือผู้อำนวยการใหญ่ของบริษัทฯ
ต่อไป

9.4 การกำกับดูแล การดำเนินงานของบริษัทย่อยและบริษัทร่วม

การกำกับดูแลการปฏิบัติงานของบริษัทย่อยและบริษัทร่วมนั้น บริษัทฯ มีเฉพาะบริษัทร่วม จำนวน 3
บริษัท เท่านั้น ในการกำกับดูแลการดำเนินงานของบริษัทร่วมนั้น บริษัทฯ
จะใช้วิธีแต่งตั้งผู้บริหารไปเป็นกรรมการในบริษัทร่วม โดยกรรมการของบริษัทฯ
จะพิจารณาคัดเลือกบุคคลเป็นกรรมการในบริษัทร่วม และเสนอขออนุมัติจากประธานกรรมการบริษัทฯ
โดยบุคคลที่ได้รับแต่งตั้งให้เป็นกรรมการในบริษัทร่วม
มีหน้าที่ดำเนินการเพื่อประโยชน์ที่ดีที่สุดของบริษัทร่วม
และกำหนดให้บุคคลที่ได้รับการแต่งตั้งต้องได้รับอนุมัติจากคณะกรรมการบริษัทฯ
ก่อนจะลงมติในเรื่องสำคัญในระดับเดียวกับที่ต้องได้รับอนุมัติจากคณะกรรมการ
หากเป็นการดำเนินการโดยบริษัทฯ เอง

9.5 การดูแลเรื่องการใช้ข้อมูลภายใน

บริษัทฯ ให้ความสำคัญต่อการกำกับดูแลการใช้ข้อมูลภายใน
ให้เป็นไปตามหลักการกำกับดูแลกิจการที่ดี โดยมีมาตรการป้องกันการใช้ข้อมูลภายใน
กำหนดให้ผู้ที่เกี่ยวข้องกับการปฏิบัติงานโดยตรงในเรื่องนั้น ๆ
ที่จะได้รับข้อมูลส่วนข้อมูลในระบบคอมพิวเตอร์จะมีการกำหนดระดับชั้นของผู้มีสิทธิ์ในการเข้าถึงข้อมูลตามความจำเป็นใช้งาน
โดยมีใช้รหัสผ่าน รวมทั้งมีนโยบายการใช้ข้อมูลภายใน ให้คณะกรรมการและผู้บริหาร
และพนักงานของบริษัทฯ ได้ถือปฏิบัติว่าจะไม่เผยแพร่ข้อมูลการดำเนินงานของบริษัทฯ
หรือนำไปใช้หาประโยชน์ให้ตนเองและผู้ที่เกี่ยวข้องจากตำแหน่งหน้าที่และข้อมูลอันเป็นความลับของบริษัทฯ
ก่อนที่ข้อมูลจะเปิดเผยต่อสาธารณชน รวมถึงห้ามมิให้กรรมการ ผู้บริหาร และ

พนักงานของบริษัทฯ ที่ได้รับทราบข้อมูลที่เป็นสาระสำคัญต่อการเปลี่ยนแปลงราคาหลักทรัพย์
ซื้อขายหลักทรัพย์ของบริษัทฯ ในช่วงเวลาที่กำหนดไว้
จนกว่าจะเปิดเผยข้อมูลภายในนั้นต่อสาธารณชน และจนกว่าจะพ้น 24 ชั่วโมง
นับแต่วันที่เปิดเผยข้อมูล ในกรณีที่พบว่ามีการฝ่าฝืนข้อห้ามดังกล่าว บริษัทฯ
จะพิจารณาตามความหนักเบาเป็นแต่ละกรณีไปตามระเบียบที่บริษัทฯ กำหนดไว้

บริษัทฯ
ได้จัดทำระเบียบปฏิบัติในการรายงานการถือหลักทรัพย์และการเปลี่ยนแปลงการถือหลักทรัพย์ตามพระราชบัญญัติหลักทรัพย์และตลาดหลักทรัพย์
พ.ศ. 2535 มาตรา 59 เป็นลายลักษณ์อักษร โดยกำหนดขอบเขตการรายงาน ผู้มีหน้าที่รายงาน
ผลิตภัณฑ์ทางการเงินที่ต้องรายงาน วิธีการรายงาน ระยะเวลารายงาน
รวมถึงกำหนดการรายงานต่อคณะกรรมการบริษัท เพื่อให้กรรมการ ผู้บริหารและผู้เกี่ยวข้อง
ปฏิบัติตามอย่างเคร่งครัด ซึ่งนอกจากเป็นการสื่อสาร
สร้างความเข้าใจที่ถูกต้องต่อผู้มีหน้าที่รายงานแล้ว
ยังเป็นมาตรการดูแลการใช้ข้อมูลภายในที่มีประสิทธิผลอีกทางหนึ่งด้วย

9.6 ค่าตอบแทนผู้สอบบัญชี

บริษัทฯ จ่ายค่าตอบแทนให้แก่ผู้สอบบัญชีของบริษัทฯ ในรอบปี 2563 โดยมีรายละเอียดดังนี้

  1. ค่าตรวจสอบงบการเงินประจำปี และค่าสอบทานงบการเงินรายไตรมาส 2,210,000 บาท
  2. ค่าสอบทานรายงาน RBC (Risk Based Capital) สำหรับปี 2563 และ

ไตรมาสที่ 2 ปี 2563 640,000 บาท

3. ค่าบริการอื่น - บาท

  รวม 2,850,000 บาท

9.7 การปฏิบัติตามนโยบายการกำกับดูแลกิจการที่ดี

ในปี 2563 บริษัทฯ ได้ปฏิบัติตามนโยบายการกำกับดูแลกิจการที่ดี โดยมีรายละเอียดดังนี้

1. หมวดสิทธิของผู้ถือหุ้น

1.1. การตระหนักในความสำคัญถึงสิทธิของผู้ถือหุ้น

บริษัทฯ ให้ความสำคัญและเคารพต่อสิทธิต่าง ๆ ของผู้ถือหุ้นทุกรายซึ่งเปรียบเสมือนเจ้าของกิจการ
โดยมีนโยบายสนับสนุนและส่งเสริมให้ผู้ถือหุ้นทุกราย
ทั้งผู้ถือหุ้นรายใหญ่และรายย่อยสามารถใช้สิทธิของตนได้อย่างเท่าเทียมกันตามหลักเกณฑ์ที่กฎหมายกำหนด
ซึ่งปรากฏอยู่ในข้อบังคับและนโยบายกำกับดูแลกิจการของบริษัทฯ ได้แก่
สิทธิในการซื้อขายหรือโอนหุ้น สิทธิการมีส่วนแบ่งในกำไรของบริษัทฯ
สิทธิในการเข้าร่วมประชุมสามัญผู้ถือหุ้น
สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน
สิทธิในการเสนอรายชื่อบุคคลเป็นกรรมการ
สิทธิในการออกเสียงลงคะแนนเลือกตั้งกรรมการและกำหนดค่าตอบแทนกรรมการ
สิทธิในการเสนอวาระการประชุม สิทธิในการแต่งตั้งผู้สอบบัญชีและกำหนดค่าบริการ
สิทธิการได้รับข่าวสารข้อมูลอย่างเพียงพอ
โดยมุ่งเน้นให้มีการเปิดเผยข้อมูลแก่ผู้ถือหุ้นอย่างถูกต้องครบถ้วน
ทันต่อเหตุการณ์ให้ผู้ถือหุ้นได้รับทราบโดยเท่าเทียมกันและโปร่งใส รายละเอียดสิทธิต่าง ๆ
ของผู้ถือหุ้นสามารถศึกษาได้จากนโยบายการกำกับดูแลกิจการและข้อบังคับของบริษัทฯ

1.2. การส่งเสริมสิทธิผู้ถือหุ้น

-
การประชุมสามัญผู้ถือหุ้นเป็นวาระสำคัญที่ผู้ถือหุ้นสามารถใช้สิทธิในการตัดสินใจเกี่ยวกับการดำเนินงานในเรื่องต่าง
ๆ ของบริษัทฯ ซึ่งปกติจะจัดให้มีปีละ 1 ครั้ง ภายในเวลาไม่เกิน 4
เดือนนับแต่วันสิ้นสุดรอบปีบัญชีของบริษัทฯ
และหากมีความจำเป็นเร่งด่วนต้องเสนอวาระเป็นกรณีพิเศษ
ซึ่งเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้น หรือเกี่ยวข้องกับเงื่อนไข
หรือกฎเกณฑ์ กฎหมายที่ใช้บังคับที่ต้องได้รับการอนุมัติจากผู้ถือหุ้นแล้ว บริษัทฯ
จะเรียกประชุมวิสามัญผู้ถือหุ้นเป็นกรณีไป

- บริษัทฯ จัดส่งหนังสือเชิญประชุมสามัญผู้ถือหุ้นโดยกำหนดวัน เวลา และสถานที่
รายละเอียดวาระการประชุมพร้อมความเห็นของคณะกรรมการในแต่ละวาระและเอกสารประกอบต่าง
ๆ ให้แก่ ผู้ถือหุ้นได้พิจารณาล่วงหน้าไม่น้อยกว่า 14 วันก่อนการประชุม
เพื่อให้ผู้ถือหุ้นมีระยะเวลาเพียงพอในการศึกษาข้อมูลก่อนตัดสินใจลงมติในวาระต่าง ๆ ได้
และได้เผยแพร่ข่าวหนังสือเชิญประชุมผ่านตลาดหลักทรัพย์แห่งประเทศไทยและผ่านทางเว็บไซต์ของบริษัทฯ

- ในกรณีที่ผู้ถือหุ้นไม่สามารถเข้าร่วมประชุมด้วยตนเอง บริษัทฯ
ได้แนบหนังสือมอบฉันทะส่งไปพร้อมหนังสือเชิญประชุมเพื่อเปิดโอกาสให้ผู้ถือหุ้นสามารถใช้สิทธิ
โดยการมอบฉันทะให้บุคคลใดบุคคลหนึ่งมาประชุมแทน
หรือจะมอบฉันทะให้แก่กรรมการอิสระผู้ดำรงตำแหน่งในคณะกรรมการตรวจสอบตามที่ระบุไว้ในหนังสือมอบฉันทะของบริษัทฯ
เข้าร่วมประชุมและออกเสียงลงคะแนนแทนได้ โดยบริษัทฯ
ได้แจ้งให้กรรมการอิสระท่านนั้นทราบเรื่องที่บริษัทฯ เสนอให้เป็นผู้รับมอบฉันทะจากผู้ถือหุ้นด้วยแล้ว
ทั้งนี้เพื่อให้กรรมการอิสระเข้าประชุมในวันดังกล่าวได้

- ในการประชุมสามัญผู้ถือหุ้น คณะกรรมการบริษัทฯ เข้าร่วมประชุมครบทั้ง 12 ท่าน
มีประธานคณะอนุกรรมการชุดต่าง ๆ และคณะผู้บริหารของบริษัทฯ
เข้าร่วมประชุมเพื่อตอบข้อซักถามของผู้ถือหุ้นในเรื่องที่เกี่ยวข้องได้

- บริษัทฯ ได้อำนวยความสะดวกแก่ผู้ถือหุ้นในการลงทะเบียนเข้าประชุม โดยก่อนเริ่มการประชุม
เลขานุการบริษัทฯ ได้ชี้แจงวิธีปฏิบัติในการประชุมสามัญผู้ถือหุ้น
รวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของบริษัทฯ อย่างชัดเจน
และบริษัทฯ
ได้จัดให้ผู้ถือหุ้นรายย่อยเข้าร่วมเป็นพยานผู้ตรวจสอบการนับคะแนนเสียงในการประชุมด้วย

- ระหว่างการประชุมได้เปิดโอกาสให้ผู้ถือหุ้นทุกราย
สามารถใช้สิทธิเพื่อรักษาผลประโยชน์ของตนด้วยการอภิปราย ซักถาม
เสนอแนะและแสดงความคิดเห็นในที่ประชุมได้ทุกวาระ โดยประธานฯ
และผู้บริหารจะให้ความสำคัญกับทุกคำถามและตอบข้อซักถามอย่างชัดเจนและตรงประเด็น
รวมถึงจัดให้ผู้ถือหุ้นได้ลงคะแนนเสียงอย่างโปร่งใสและให้สิทธิออกเสียงในเรื่องสำคัญ ๆ
ในแต่ละวาระ

- รายงานการประชุมสามัญผู้ถือหุ้น
ได้บันทึกรายชื่อกรรมการ/ผู้บริหารที่เข้าร่วมประชุมและกรรมการที่ลาประชุม
บันทึกการชี้แจงวิธีปฏิบัติในการออกเสียงลงคะแนนในแต่ละวาระ
วิธีการแสดงผลคะแนนให้ที่ประชุมทราบก่อนดำเนินการประชุม
บันทึกผลของมติและผลของการลงคะแนนเสียงในแต่ละวาระว่ามีผู้ถือหุ้นเห็นด้วย ไม่เห็นด้วย
งดออกเสียง และบัตรเสีย บันทึกคำถามที่เป็นประเด็นสำคัญที่
ผู้ถือหุ้นได้มีการซักถามและการชี้แจงของบริษัทฯ โดยสรุป
เพื่อให้ผู้ถือหุ้นสามารถตรวจสอบได้ตลอดเวลา
และเผยแพร่รายงานการประชุมสามัญผู้ถือหุ้นดังกล่าวไว้บนเว็บไซต์บริษัทฯ

สำหรับปี 2563 บริษัทฯ จัดให้มีการประชุมสามัญผู้ถือหุ้น เมื่อวันที่ 26 มิถุนายน 2563 เวลา
14.00 น. ณ ห้อง 1105 ชั้น 11 อาคารกรุงเทพประกันภัย เลขที่ 25 ถนนสาทรใต้
แขวงทุ่งมหาเมฆ เขตสาทร กรุงเทพมหานคร โดยมีกรรมการเข้าร่วมประชุมครบทั้ง 12 ท่าน
และได้ดำเนินการประชุมตามนโยบายที่กำหนดไว้ข้างต้นทุกประการด้วยกระบวนการจัดประชุมสามัญผู้ถือหุ้น
ในลักษณะที่ส่งเสริมการใช้สิทธิของผู้ถือหุ้นทุกรายอย่างเท่าเทียมกันของบริษัทฯ
เป็นผลให้สมาคมส่งเสริมผู้ลงทุนไทยให้คะแนนการประเมินคุณภาพการจัดประชุมสามัญผู้ถือหุ้นประจำปี
2563 ของบริษัทฯ ได้คะแนนเต็ม 100 คะแนน

2. หมวดความเท่าเทียมกันของผู้ถือหุ้น

บริษัทฯ ตระหนักถึงความสำคัญของผู้ถือหุ้น และพยายามสร้างให้เกิดความเท่าเทียมกันของ
ผู้ถือหุ้นทุกกลุ่ม ไม่ว่าจะเป็นผู้ถือหุ้นรายใหญ่ ผู้ถือหุ้นส่วนน้อย นักลงทุนสถาบัน หรือผู้ถือหุ้นต่างชาติ
โดยเฉพาะกับผู้ถือหุ้นส่วนน้อย ดังนี้

- บริษัทแจ้งกำหนดการประชุมพร้อมระเบียบวาระ
และความเห็นของคณะกรรมการต่อตลาดหลักทรัพย์ฯ และเผยแพร่ผ่านทางเว็บไซต์ของบริษัทฯ
เป็นการล่วงหน้ามากกว่า 30 วันก่อนวันนัดประชุมสามัญผู้ถือหุ้น

- ในการประชุม เลขานุการบริษัท ได้แจ้งให้ผู้ถือหุ้นทราบกฎเกณฑ์ต่าง ๆ ที่ใช้ในการประชุม
ขั้นตอนการออกเสียงลงมติ รวมทั้งสิทธิการออกเสียงลงคะแนนตามแต่ละประเภทของหุ้น

- บริษัทฯ มีการจัดทำหนังสือเชิญประชุมสามัญผู้ถือหุ้นและเอกสารประกอบการประชุมสามัญ
ผู้ถือหุ้นเป็นภาษาอังกฤษส่งให้กับผู้ถือหุ้นต่างชาติ

- บริษัทฯ เปิดโอกาสให้ผู้ถือหุ้นทุกรายได้มีส่วนร่วม
โดยการเสนอเรื่องที่เห็นว่าสำคัญและควรบรรจุเป็นวาระในการประชุมสามัญผู้ถือหุ้นประจำปีของบริษัทฯ
และเสนอชื่อบุคคลที่มีความรู้ ความสามารถ และคุณสมบัติที่เหมาะสม
เพื่อรับการพิจารณาเลือกตั้งเป็นกรรมการบริษัทฯ ล่วงหน้าก่อนการประชุมสามัญผู้ถือหุ้น

- บริษัทฯ มีมาตรการป้องกันการใช้ข้อมูลภายใน โดยกำหนดสิทธิการเข้าถึงข้อมูลในระบบงานต่างๆ
ให้เฉพาะผู้ที่เกี่ยวข้องกับการปฏิบัติงานโดยตรงเท่านั้น มีการกำหนดนโยบายการใช้ข้อมูลภายใน
สำหรับกรรมการ ผู้บริหาร และพนักงานของบริษัทฯ
ที่ได้รับทราบข้อมูลอันเป็นสาระสำคัญต่อการเปลี่ยนแปลงราคาหลักทรัพย์ เพื่อถือปฏิบัติ
มีการจัดทำระเบียบปฏิบัติในการรายงานการถือหลักทรัพย์และการเปลี่ยนแปลงการถือหลักทรัพย์ตามพระราชบัญญัติหลักทรัพย์และตลาดหลักทรัพย์
พ.ศ. 2535 มาตรา 59 เป็นลายลักษณ์อักษร โดยกำหนดขอบเขตการรายงาน ผู้มีหน้าที่รายงาน
วิธีการรายงาน ระยะเวลารายงาน รวมถึงกำหนดให้มีการรายงานต่อที่ประชุมคณะกรรมการบริษัทฯ
เพื่อทราบทุกไตรมาส ซึ่งที่ผ่านมาได้ปฏิบัติตามระเบียบที่กำหนดไว้อย่างเคร่งครัด

3. หมวดสิทธิของผู้มีส่วนได้เสีย

บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม
และกำหนดการปฏิบัติต่อผู้มีส่วนได้เสียแต่ละกลุ่มอย่างชัดเจน
เพราะเชื่อว่าแรงสนับสนุนจากผู้มีส่วนได้เสีย จะส่งผลให้ชื่อเสียงและภาพลักษณ์ของบริษัทฯ โดดเด่น
สามารถแข่งขันและสร้างผลกำไรให้กับบริษัทฯ ในระยะยาวได้
ซึ่งสามารถสรุปแนวทางปฏิบัติแยกตามกลุ่มต่าง ๆ ได้ดังนี้

ผู้ถือหุ้น บริษัทฯ มุ่งมั่นเป็นตัวแทนที่ดีของผู้ถือหุ้นในการดำเนินงาน โดยรักษาผลประโยชน์ของผู้ถือหุ้น
เพื่อสร้างความพึงพอใจสูงสุดแก่ผู้ถือหุ้นด้วยผลตอบแทนที่ดีและต่อเนื่อง
รวมทั้งมีการเปิดเผยข้อมูลต่อผู้ลงทุนอย่างถูกต้อง ครบถ้วน มีมาตรฐาน โปร่งใส และเชื่อถือได้

พนักงาน บริษัทฯ ให้โอกาสแก่พนักงานทุกระดับอย่างเท่าเทียมกันในการทำงาน และยึดหลัก
คุณธรรมและความยุติธรรมในการบริหารงานทรัพยากรบุคคล โดยไม่นำความแตกต่างในเรื่อง เพศ
เชื้อชาติ ศาสนา หรือสถานศึกษามาเป็นข้อจำกัดโอกาสของพนักงาน ตลอดจนให้ความสำคัญ
เรื่องการพัฒนาพนักงานทุกระดับอย่างต่อเนื่องเพื่อให้มีความรู้ ความสามารถ
และทักษะที่จำเป็นต่อการปฏิบัติงาน เพื่อสร้างความพึงพอใจสูงสุดแก่ลูกค้า เช่น
การฝึกอบรมด้านวิชาการประกันภัย และการพัฒนาทักษะความรู้ที่จำเป็นในการปฏิบัติงาน เป็นต้น

นอกจากนั้น ยังสนับสนุนให้พนักงานทุกระดับศึกษาหาความรู้และวิทยาการใหม่ ๆ เพิ่มเติม
เน้นการพัฒนาทักษะรอบด้าน (Multi Skills) ด้วยวิธีฝึกอบรมทั้งภายในและภายนอกบริษัทฯ
การเรียนรู้ขณะปฏิบัติงาน การสอนงาน การหมุนเวียนสับเปลี่ยนหน้าที่งาน การให้คำแนะนำปรึกษา
การให้ทุนการศึกษา และการมอบหมายให้ทำงานหรือโครงการ เป็นต้น
ตลอดจนให้ความสำคัญต่อการเรียนรู้ด้วยตนเอง (Self Learning)
ด้วยการสร้างและพัฒนารูปแบบการเรียนรู้ที่หลากหลายเพื่อเปิดโอกาสให้พนักงานสามารถเรียนรู้ด้วยตนเอง
ส่งเสริมให้เป็นองค์กรแห่งการเรียนรู้ (Learning Organization)
ที่พนักงานสามารถเรียนรู้และเพิ่มพูนประสบการณ์ในแต่ละงานให้รู้รอบ รู้กว้าง
สอดคล้องกับเป้าหมายและกลยุทธ์ขององค์กร

สำหรับนโยบายการพัฒนาพนักงานตลอดจนงบประมาณที่ใช้ไปในปี 2563 แสดงไว้ในรายงาน 56-1
หัวข้อนโยบายในการพัฒนาพนักงาน อนึ่งนอกจากบริษัทฯ จะให้ผลตอบแทนที่เป็นธรรมแล้ว
การให้สวัสดิการต่าง ๆ ที่บริษัทฯ
ได้จัดให้แก่พนักงานยังมีมาตรฐานสูงกว่าที่กระทรวงแรงงานกำหนด เช่น
การจัดตั้งกองทุนสำรองเลี้ยงชีพ การจัดทำแผนประกันชีวิตและสุขภาพให้กับพนักงานและครอบครัว
การจัดการดูแลสุขภาพอนามัยพนักงานทุกระดับ การดำเนินกิจกรรม 5 ส
การดูแลรักษาสภาพแวดล้อมในการทำงานให้มีความปลอดภัยและถูกสุขลักษณะอนามัย
การส่งเสริมกิจกรรมให้พนักงานผ่อนคลาย เป็นต้น

ลูกค้า บริษัทฯ มุ่งมั่นพัฒนาและเสนอขายผลิตภัณฑ์ที่มีคุณภาพและได้มาตรฐาน
ให้ความคุ้มครองที่เหมาะสมและเพียงพอกับความต้องการของลูกค้าในราคาที่ยุติธรรม
การชดใช้ค่าเสียหาย บริษัทฯ ยึดหลักความเป็นธรรมและจริยธรรม
รวมทั้งตระหนักถึงความรับผิดชอบที่พึงมีต่อลูกค้าในเรื่องการให้ข้อมูลข่าวสารและความรู้อย่างถูกต้อง
และมีหน่วยงานที่รับข้อร้องเรียนและเสนอแนะจากลูกค้าโดยเฉพาะ

คู่ค้า บริษัทฯ ถือว่าคู่ค้านั้นเปรียบเสมือนเป็นหุ้นส่วนทางการค้า บริษัทฯ
จึงปฏิบัติต่อคู่ค้าด้วยความซื่อสัตย์ สุจริต โปร่งใส เสมอภาคและเป็นธรรม
รวมถึงปฏิบัติตามสัญญาหรือเงื่อนไขที่ตกลงไว้อย่างเคร่งครัด มีการให้ข้อมูลข่าวสารที่ถูกต้อง
เพียงพอ และเท่าเทียมกัน รวมถึงเปิดโอกาสให้คู่ค้าได้แสดงความคิดเห็นและให้ข้อเสนอแนะต่าง ๆ
ในการดำเนินธุรกิจร่วมกัน นอกจากนี้ บริษัทฯ
ยังมีการกำหนดกระบวนการคัดเลือกคู่ค้าและการประเมินผลงานไว้ในคู่มือการปฏิบัติงานอย่างชัดเจน
และเพื่อเป็นการรักษาสิทธิของคู่ค้า บริษัทฯ
จะไม่นำข้อมูลความลับทางการค้าของคู่ค้าไปเปิดเผยต่อบุคคลอื่น

สำหรับกระบวนการคัดเลือกและประเมินผลคู่ค้า บริษัทฯ ได้กำหนดหลักเกณฑ์และขั้นตอนดำเนินการ
ดังนี้

1. กำหนดคุณสมบัติของคู่ค้าที่จะเข้ามาทำธุรกิจกับบริษัทฯ โดยคุณสมบัติและเกณฑ์ในการคัดเลือกคู่ค้า
มีดังนี้

1.1 ไม่เคยถูกเพิกถอนใบอนุญาต

1.2 ไม่มีประวัติเสื่อมเสียเรื่องทุจริต หรือประพฤติมิชอบ

1.3 ให้การสนับสนุนด้านการบริการแก่ลูกค้า

1.4 มีศักยภาพที่จะเติบโตไปพร้อมกับบริษัทฯ ได้ในระยะยาว

2. กำหนดเอกสารประกอบการสมัครของคู่ค้า

3. พิจารณาคุณสมบัติและเอกสารประกอบการสมัครของคู่ค้า

4. แจ้งผลการพิจารณาให้คู่ค้าทราบ เพื่อรับเข้าเป็นคู่ค้าในสัญญากับบริษัทฯ

5. จัดทำสัญญาข้อตกลงระหว่างบริษัทฯ และคู่ค้า
พร้อมขอความร่วมมือให้คู่ค้าปฏิบัติตามนโยบายต่อต้านการคอร์รัปชัน
พร้อมทั้งบันทึกทะเบียนรายชื่อคู่ค้าในสัญญา

6. ประเมินผลคู่ค้าเป็นประจำทุกปี ตามหลักเกณฑ์ที่บริษัทฯ กำหนด
รวมถึงสำรวจความพึงพอใจลูกค้าจากการให้บริการจากคู่ค้า

7. สรุปผลการประเมินคู่ค้าประจำปี และนำเสนอผู้บังคับบัญชาเพื่อพิจารณาอนุมัติ

8. แจ้งผลการประเมินประจำปีให้คู่ค้าทราบ

คู่แข่ง บริษัทฯ ดำเนินธุรกิจภายใต้กรอบกติกาการแข่งขัน มารยาททางธุรกิจ
ข้อกำหนดของกฎหมายอย่างเป็นธรรม
ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตหรือไม่เหมาะสม
รวมทั้งไม่ทำลายชื่อเสียงของคู่แข่ง เพียงเพื่อประโยชน์ของบริษัทฯ โดยบริษัทฯ
จะมุ่งเน้นการแข่งขันทางด้านคุณภาพและประสิทธิภาพของการให้บริการ
เพื่อประโยชน์สูงสุดของลูกค้า และเพื่อเป็นการรักษาภาพลักษณ์ของธุรกิจประกันภัยโดยรวม

เจ้าหนี้ บริษัทฯ
ยึดมั่นในการปฏิบัติต่อเจ้าหนี้ทุกรายอย่างเสมอภาคและเป็นธรรมโดยอยู่บนพื้นฐานของความซื่อสัตย์และเป็นธรรมทั้งสองฝ่าย
บริษัทฯ จะปฏิบัติตามเงื่อนไขสัญญาที่ได้ตกลงกันไว้อย่างเคร่งครัด
กรณีที่ไม่สามารถปฏิบัติตามเงื่อนไขที่ตกลงกันไว้ได้ หรือมีเหตุทำให้ผิดนัดชำระหนี้ บริษัทฯ
จะรีบแจ้งให้เจ้าหนี้ทราบล่วงหน้าโดยไม่ปกปิดข้อเท็จจริงเพื่อร่วมกันพิจารณาหาแนวทางแก้ไขปัญหาอย่างรวดเร็วและเป็นธรรม
รวมถึงบริหารจัดการเงินทุนให้มีโครงสร้างที่เหมาะสม เพื่อสนับสนุนการดำเนินธุรกิจของบริษัทฯ
และรักษาความเชื่อมั่นต่อเจ้าหนี้

สังคมและสิ่งแวดล้อม บริษัทฯ ตระหนักถึงความรับผิดชอบต่อสังคมและการอนุรักษ์สิ่งแวดล้อม
จึงมีนโยบายให้การสนับสนุนกิจกรรมสาธารณประโยชน์แก่ชุมชน
การช่วยพัฒนาสังคมในการจ้างแรงงานผู้พิการ
การส่งเสริมและให้ความช่วยเหลือแก่ท้องถิ่นร่วมกับหน่วยงานต่าง ๆ อย่างสม่ำเสมอ เช่น
คณะผู้บริหารออกหน่วยแพทย์เคลื่อนที่ให้การรักษาโรคแก่ชาวบ้านในถิ่นทุรกันดาร
การสนับสนุนกิจกรรมพระราชสำนักถวายเงินสมทบทุน มูลนิธิอานันทมหิดล มูลนิธิชัยพัฒนา
และโครงการบัณฑิตคืนถิ่น การสนับสนุนด้านการพัฒนาสิ่งแวดล้อมร่วมกับสมาคมสร้างสรรค์ไทย
(ตาวิเศษ) การสนับสนุนด้านสาธารณสุข สมทบกองทุนส่งเสริมสุขภาพพระสงฆ์
การมอบเครื่องช่วยหายใจ และอุปกรณ์ทางการแพทย์แก่โรงพยาบาล การสนับสนุนด้านการศึกษา
มอบทุนการศึกษาแก่นักเรียนยากจนระดับอุดมศึกษา
โครงการกองทุนอาหารเช้าเสริมสร้างพัฒนาการเด็กนักเรียนระดับประถมศึกษา
การสนับสนุนด้านการพัฒนาสังคมและอาชีพ โครงการส่งเสริมอาชีพชาวบ้าน
การสนับสนุนด้านพุทธศาสนา ทอดผ้าป่ามหาบังสุกุล ร่วมสร้างพิพิธภัณฑ์หลวงปู่แบน ธนากโร
การสนับสนุนด้านโบราณคดี
โครงการศึกษาเทคโนโลยีการผลิตเครื่องประดับหินโบราณจากแหล่งโบราณคดีพรหมทินใต้และ
การจัดทำวิดีโอนำชมพิพิธภัณฑ์ชุมชนบ้านพรหมทินใต้ การสนับสนุนด้านสาธารณภัย
มอบถุงยังชีพช่วยเหลือผู้ประสบอุทกภัยและจัดกิจกรรมส่งเสริมความปลอดภัยห่วงใยเยาวชน
ซึ่งกิจกรรมต่าง ๆ
ผู้บริหารและพนักงานได้มีส่วนร่วมและตระหนักถึงความสำคัญของการปฏิบัติตนให้เกิดประโยชน์ต่อสังคมอย่างแท้จริง

โดยกิจกรรมที่ดำเนินการตลอดปี 2563 สามารถดูรายละเอียดได้จากเว็บไซต์ของบริษัทฯ
www.bangkokinsurance.com

ภาครัฐ บริษัทฯ
มุ่งดำเนินธุรกิจภายใต้ข้อกำหนดของกฎหมายและและกฎระเบียบที่เกี่ยวข้องอย่างเคร่งครัด
ให้ความร่วมมือและสร้างความสัมพันธ์ที่ดีกับหน่วยงานภาครัฐ และหน่วยงานกำกับดูแลบริษัทฯ
โดยการเปิดเผยข้อมูลที่ถูกต้อง ครบถ้วนและเพียงพอ ตามที่ได้รับการร้องขอ
เพื่อแสดงถึงความโปร่งใสตลอดจนสร้างความมั่นใจและความเชื่อถือซึ่งกันและกัน

การปฏิบัติตามหลักสิทธิมนุษยชน บริษัทฯ
มุ่งมั่นในการปฏิบัติตามหลักสิทธิมนุษยชนสากลโดยเสริมสร้างความรู้ความเข้าใจให้แก่พนักงาน
เพื่อสามารถนำหลักสิทธิมนุษยชนไปประยุกต์ใช้ในการปฏิบัติงานอย่างเหมาะสม

ทรัพย์สินทางปัญญาหรือลิขสิทธิ์ บริษัทฯ ส่งเสริมให้พนักงานของบริษัทฯ ริเริ่มสร้างผลงาน ใหม่ ๆ
อยู่เสมอ ทั้งด้านการพัฒนาคู่มือการทำงาน การออกแบบผลิตภัณฑ์ ตลอดจนโปรแกรมคอมพิวเตอร์
ซึ่งนอกจากเพื่อประโยชน์ด้านธุรกิจแล้วยังเป็นการพัฒนาศักยภาพของพนักงานอีกทางหนึ่งด้วย
อย่างไรก็ตาม ผลงานใด ๆ ที่พนักงานสร้างขึ้นในระหว่างการเป็นพนักงานของบริษัทฯ โดยบริษัทฯ
เป็นผู้มอบหมายหรือใช้ข้อมูลของบริษัทฯ หรือเป็นงานที่เรียนรู้จากบริษัทฯ
งานดังกล่าวให้ถือเป็นกรรมสิทธิ์ของบริษัทฯ แต่เพียงผู้เดียว และห้ามเปิดเผยข้อมูลดังกล่าว
รวมถึงข้อมูลความลับทางธุรกิจและข้อมูลลับอื่น ๆ ของบริษัทฯ โดยไม่ได้รับอนุญาตจากบริษัทฯ
นอกจากนั้นบริษัทฯ
ยังกำหนดนโยบายและระเบียบปฏิบัติเพื่อป้องกันการกระทำผิดกฎหมายลิขสิทธิ์และพระราชบัญญัติว่าด้วยการกระทำความผิดเกี่ยวกับคอมพิวเตอร์สื่อสารให้ทราบทั่วทั้งบริษัทฯ
โดยมีกระบวนการควบคุมการปฏิบัติตามระเบียบที่มีประสิทธิภาพ

การต่อต้านการทุจริตคอร์รัปชัน บริษัทฯ มีนโยบายต่อต้านการคอร์รัปชัน ให้กรรมการ ผู้บริหาร
พนักงาน และคู่ค้า ถือปฏิบัติโดยเคร่งครัด โดยห้ามการเรียกร้อง ดำเนินการ
ให้หรือยอมรับการคอร์รัปชันในทุกรูปแบบ
ห้ามการใช้อำนาจหน้าที่ไม่ว่าโดยทางตรงหรือทางอ้อมแสวงหาผลประโยชน์แก่ตนเองหรือผู้อื่น
ห้ามการเสนอผลประโยชน์เพื่อจูงใจแก่บุคคลอื่นใดอันไม่ชอบด้วยกฎหมาย ห้ามรับหรือให้ของขวัญ
หรือเลี้ยงรับรองอื่นใดเกินกว่าความจำเป็น ห้ามสนับสนุนเงินหรือประโยชน์อื่นใด
ไม่ว่าทางตรงหรือทางอ้อมให้แก่พรรคการเมือง กลุ่มทาง
และห้ามบริจาคเงินหรือให้เงินสนับสนุนใดๆแก่บุคคลอื่น หรือหน่วยงานอื่น
เพื่อเป็นช่องทางในการจ่ายสินบน นอกจากนี้บริษัทฯ
ยังจัดอบรมความรู้ให้แก่พนักงานใหม่ทุกคนอย่างสม่ำเสมอ
รวมถึงสำนักตรวจสอบได้ตรวจและประเมินการปฏิบัติตามนโยบายต่อต้านการคอร์รัปชันด้วย

การสื่อสารกับผู้มีส่วนได้เสียและการรับข้อร้องเรียน บริษัทฯ
ได้จัดช่องทางอำนวยความสะดวกให้ผู้มีส่วนได้เสียทุกกลุ่มสามารถติดต่อ
หรือร้องเรียนในเรื่องที่อาจทำให้เกิดความเสียหายต่อบริษัทฯ การกระทำที่ฝ่าฝืนกฎหมาย
ระเบียบข้อบังคับ จรรยาบรรณ รวมถึงการทุจริตคอร์รัปชัน มายังคณะกรรมการบริษัทฯ ได้
โดยผ่านคณะกรรมการตรวจสอบ เลขานุการบริษัท สำนักตรวจสอบ และศูนย์ควบคุมคุณภาพ
โดยการร้องเรียนโดยตรง ด้วยวาจาหรือทำเป็นลายลักษณ์อักษร ส่งเป็นจดหมาย ผ่านทาง E-Mail
หรือเว็บไซต์ของบริษัทฯ
สำหรับรายละเอียดวิธีการร้องเรียนสามารถศึกษาได้จากนโยบายการแจ้งเบาะแสที่ปรากฏอยู่บนเว็บไซต์ของบริษัทฯ
www.bangkokinsurance.com

4. หมวดการเปิดเผยข้อมูลและความโปร่งใส

คณะกรรมการบริษัทฯ ให้ความสำคัญกับเรื่องการเปิดเผยสารสนเทศ
เนื่องจากเป็นเรื่องที่มีผลกระทบต่อการตัดสินใจของผู้ลงทุนและผู้มีส่วนได้เสีย จึงมีนโยบายให้บริษัทฯ
เปิดเผยข้อมูลสำคัญที่เกี่ยวข้องกับบริษัทฯ
ทั้งข้อมูลทางการเงินและข้อมูลที่มิใช่ข้อมูลทางการเงินตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ตลาดหลักทรัพย์แห่งประเทศไทย และหน่วยงานอื่นของรัฐ อย่างถูกต้อง ครบถ้วน
ทันเวลา โปร่งใส โดยการแถลงข่าวต่อสื่อมวลชน และช่องทางของตลาดหลักทรัพย์ฯ
แบบแสดงรายการข้อมูลประจำปี (แบบ 56-1) และรายงานประจำปี
รวมถึงการเปิดเผยข้อมูลทั้งภาษาไทยและภาษาอังกฤษผ่านเว็บไซต์ของบริษัทฯ
โดยมีการปรับปรุงข้อมูลให้เป็นปัจจุบันอย่างสม่ำเสมอ
เพื่อให้ผู้ถือหุ้นและผู้เกี่ยวข้องสามารถเข้าถึงข้อมูลได้ง่าย อย่างเท่าเทียมกันและน่าเชื่อถือ
ข้อมูลสำคัญที่เปิดเผย โดยสรุปมีดังนี้

1. เปิดเผยข้อมูลทางการเงินและข้อมูลที่ไม่ใช่ข้อมูลทางการเงินอย่างถูกต้อง ครบถ้วน ทันเวลา

2. จัดทำรายงานความรับผิดชอบของคณะกรรมการต่อรายงานทางการเงิน

3. จัดทำรายงานนโยบายการกำกับดูแลกิจการ จรรยาบรรณธุรกิจ นโยบายด้านการบริหาร
ความเสี่ยง และนโยบายเกี่ยวกับการดูแลสิ่งแวดล้อมและสังคม ที่ได้ให้ความเห็นชอบไว้โดยสรุป
และผลการปฏิบัติตามนโยบายดังกล่าว

4. เปิดเผยค่าสอบบัญชีและค่าบริการอื่นที่ผู้สอบบัญชีให้บริการ

5. เปิดเผยบทบาทและหน้าที่ของคณะกรรมการและคณะกรรมการชุดย่อย จำนวนครั้งของ
การประชุมและจำนวนครั้งที่กรรมการแต่ละท่านเข้าร่วมประชุมในปีที่ผ่านมา

6. การฝึกอบรมและพัฒนาความรู้ด้านวิชาชีพอย่างต่อเนื่องของคณะกรรมการ

7. การพบปะนักวิเคราะห์และนักลงทุน

8. การเปิดเผยข้อมูลบนเว็บไซต์ของบริษัทฯ และการปรับปรุงข้อมูลให้เป็นปัจจุบัน
ประกอบด้วยข้อมูลต่อไปนี้

(1) วิสัยทัศน์และพันธกิจของบริษัท

(2) ลักษณะการประกอบธุรกิจของบริษัท

(3) รายชื่อคณะกรรมการและผู้บริหาร

(4) งบการเงินและรายงานเกี่ยวกับฐานะการเงินและผลการดำเนินงานทั้งฉบับปัจจุบันและของ
ปีก่อนหน้า

(5) แบบ 56-1 และรายงานประจำปี ที่สามารถดาวน์โหลดได้

(6) โครงสร้างการถือหุ้นของผู้ถือหุ้นรายใหญ่ และสัดส่วนการถือหุ้น

(7) หนังสือเชิญประชุมสามัญ

(8) รายงานประชุมสามัญผู้ถือหุ้น

(9) ข้อบังคับบริษัท

(10) นโยบายการกำกับดูแลกิจการ

(11) จรรยาบรรณสำหรับกรรมการและพนักงานของบริษัท

(12) นโยบายต่อต้านการคอร์รัปชัน

(13) นโยบายการแจ้งเบาะแส

(14) โครงสร้างองค์กร

(15) ข้อมูลติดต่อหน่วยงาน หรือบุคคลที่รับผิดชอบงานนักลงทุนสัมพันธ์

4.1 การนำหลักการกำกับดูแลกิจการที่ดีสำหรับบริษัทจดทะเบียน ปี 2560 ไปปรับใช้

คณะกรรมการบริษัทฯ ได้พิจารณาและตระหนักถึงบทบาทหน้าที่ในฐานะผู้นำขององค์กร
รวมถึงส่งเสริมให้มีการนำหลักการกำกับดูแลกิจการที่ดีสำหรับบริษัทจดทะเบียน ปี 2560
(Corporate Governance Code : CG Code)
ที่ออกโดยสำนักงานคณะกรรมการกำกับหลักทรัพย์และตลาดหลักทรัพย์ มาปรับใช้ตามบริบทของบริษัทฯ
เพื่อสร้างคุณค่าให้กิจการอย่างยั่งยืน มีการประกอบธุรกิจอย่างมีจริยธรรม
เคารพสิทธิและความรับผิดชอบต่อผู้ถือหุ้นและผู้มีส่วนได้เสีย สามารถปรับตัวต่อการเปลี่ยนแปลง
และแข่งขันได้โดยมีผลประกอบการที่ดีในระยะยาว สร้างประโยชน์ต่อสังคม
พัฒนาและลดผลกระทบต่อสิ่งแวดล้อม

ปี 2563 คณะกรรมการบริษัทฯ
ได้พิจารณาอย่างละเอียดรอบคอบและเข้าใจถึงประโยชน์และความสำคัญของการนำหลักปฏิบัติตามหลักการกำกับดูแลกิจการที่ดี
(CG Code) มาปรับใช้ตามความเหมาะสมของบริษัทฯ อย่างครบถ้วนแล้ว
เพื่อสร้างผลประกอบการที่ดีและคุณค่าให้แก่กิจการอย่างยั่งยืนต่อไป อย่างไรก็ดี
สำหรับแนวปฏิบัติที่ยังไม่เหมาะสมสำหรับการดำเนินธุรกิจของบริษัทฯ นั้น คณะกรรมการบริษัทฯ
ได้มีการพิจารณาและได้มีการออกมาตรการทดแทนที่เหมาะสมและได้บันทึกไว้เป็นส่วนหนึ่งของมติคณะกรรมการเพื่อให้มีการพิจารณาทบทวนเป็นประจำทุกปี
โดยปี 2563 มีเรื่องที่บริษัทฯ ยังไม่ได้ปฏิบัติและมีมาตรการทดแทนที่เหมาะสม ดังต่อไปนี้

(1) การกำหนดหลักเกณฑ์ของจำนวนบริษัทจดทะเบียนที่กรรมการแต่ละท่านจะไปดำรงตำแหน่ง
รวมแล้วไม่ควรเกิน 5 บริษัท

(2) นโยบายให้กรรมการอิสระมีการดำรงตำแหน่งต่อเนื่องไม่เกิน 9 ปี
นับจากวันที่ได้รับการแต่งตั้งให้ดำรงตำแหน่งกรรมการอิสระครั้งแรก

เนื่องจากการปฏิบัติตามหลักดังกล่าวอาจส่งผลกระทบต่อการสรรหาบุคคลที่มีคุณสมบัติเหมาะสมเพื่อดำรงตำแหน่งกรรมการ
อย่างไรก็ตาม คณะกรรมการบริษัทฯ ได้ทบทวนวาระการดำรงตำแหน่งอย่างสม่ำเสมอทุกปี
และกรณีที่จะแต่งตั้งกรรมการอิสระให้ดำรงตำแหน่งต่อไปนั้น คณะกรรมการบริษัทฯ
ได้พิจารณาอย่างละเอียดรอบคอบถึงความจำเป็น ทักษะ ประสบการณ์
ความสามารถเฉพาะด้านที่เป็นประโยชน์กับบริษัทฯ

4.2 ค่าตอบแทนกรรมการและผู้บริหาร

ได้รายงานไว้แล้วในหัวข้อ โครงสร้างการจัดการ เรื่อง ค่าตอบแทนกรรมการและผู้บริหาร

4.3 ความรับผิดชอบของคณะกรรมการต่อรายงานทางการเงิน

คณะกรรมการบริษัทฯ เป็นผู้รับผิดชอบต่อความถูกต้องของการจัดทำงบการเงินของบริษัทฯ
ที่สามารถแสดงรายละเอียดข้อมูลทางการเงินอย่างเพียงพอ มีความโปร่งใสถูกต้อง
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงินของบริษัทฯ
ตามมาตรฐานการบัญชีที่เหมาะสม และถือปฏิบัติอย่างสม่ำเสมอ
โดยผ่านการตรวจสอบจากผู้สอบบัญชีรับอนุญาตที่ได้รับการรับรองจากคณะกรรมการกำกับหลักทรัพย์และตลาดหลักทรัพย์
(ก.ล.ต.) และ/หรือ หน่วยงานที่เกี่ยวข้อง และผ่านการสอบทานจากคณะกรรมการตรวจสอบแล้ว
ทั้งนี้
คณะกรรมการได้จัดทำรายงานความรับผิดชอบของคณะกรรมการต่อรายงานทางการเงินไว้ในรายงานประจำปี
และแบบแสดงรายการข้อมูลประจำปี (แบบ 56-1) ด้วย

4.4 บทบาทและการปฏิบัติหน้าที่ของคณะกรรมการ

บริษัทฯ เปิดเผยรายนามพร้อมประวัติของกรรมการแต่ละท่าน
รวมทั้งบทบาทหน้าที่ของคณะกรรมการบริษัทฯ คณะกรรมการตรวจสอบ คณะกรรมการธรรมาภิบาล
และคณะกรรมการ กำหนดค่าตอบแทนและสรรหา
ตลอดจนรายละเอียดการปฏิบัติหน้าที่ในรอบปีที่ผ่านมาของกรรมการ แต่ละท่านไว้ในหัวข้อ
โครงสร้างการจัดการ เพื่อให้ผู้ถือหุ้น และผู้เกี่ยวข้องทราบถึงความรู้ความสามารถ ประสบการณ์
และข้อมูลที่สำคัญอื่น ๆ ของกรรมการที่ช่วยสนับสนุนให้บริษัทฯ ประสบความสำเร็จ
ในการดำเนินธุรกิจได้

4.5 ความสัมพันธ์กับผู้ลงทุน

ในปี 2563 บริษัทฯ ได้มีการพบปะนักวิเคราะห์และนักลงทุน จำนว 1 ครั้ง เพื่อให้ข้อมูล
ทิศทางการดำเนินงานและผลประกอบการของบริษัทฯ โดยรายละเอียดมีดังนี้

  --------------------- --------------------------- ----------------------
  วันที่                   นักวิเคราะห์ / ผู้ลงทุน (ราย)     จำนวนบริษัท (แห่ง)

  27 พฤศจิกายน 2563      1                           1
  --------------------- --------------------------- ----------------------

นอกจากนี้ บริษัท ฯ ได้จัดตั้งหน่วยงานนักลงทุนสัมพันธ์ รับผิดชอบในการสื่อสารข้อมูลของบริษัทฯ
กับนักลงทุน และบุคคลภายนอก ให้เป็นไปอย่างเรียบร้อย เท่าเทียม และเป็นธรรม

ทั้งนี้ ผู้ลงทุนสามารถติดต่อเพื่อสอบถามข้อมูลเพิ่มเติม ได้ตามรายละเอียด หมายเลขโทรศัพท์
และอีเมล ที่แสดงไว้บนเว็บไซต์ของบริษัทฯ www.bangkokinsurance.com

4.6 นโยบายความรับผิดชอบต่อสังคมและสิ่งแวดล้อม และผลการปฏิบัติ

ได้รายงานไว้แล้วในหมวดสิทธิของผู้มีส่วนได้เสีย หัวข้อ สังคมและสิ่งแวดล้อม

5. หมวดความรับผิดชอบของคณะกรรมการ

คณะกรรมการบริษัทฯ ตระหนักถึงบทบาทและความรับผิดชอบในฐานะเป็นตัวแทนของผู้
ถือหุ้นมีหน้าที่สำคัญในการตัดสินใจเกี่ยวกับนโยบายและกลยุทธ์ที่สำคัญของบริษัทฯ
และดูแลให้มั่นใจว่าคณะผู้บริหารได้นำนโยบายและกลยุทธ์ไปปฏิบัติตามที่กำหนดไว้เพื่อประโยชน์สูงสุดของบริษัทฯ
เพื่อบรรลุเป้าหมายดังกล่าว คณะกรรมการบริษัทฯ
ได้นำหลักการกำกับดูแลกิจการที่ดีมาปฏิบัติดังต่อไปนี้

5.1 โครงสร้างคณะกรรมการ

1. องค์ประกอบของคณะกรรมการ

ได้รายงานไว้แล้วในหัวข้อโครงสร้างการจัดการ

2. วาระการดำรงตำแหน่งของกรรมการ

บริษัทฯ กำหนดวาระการดำรงตำแหน่งของกรรมการไว้อย่างชัดเจนในข้อบังคับบริษัทฯ

ข้อที่ 23 ซึ่งบริษัทฯ เผยแพร่ไว้ในเว็บไซต์ของบริษัทฯ www.bangkokinsurance.com

3. คุณสมบัติของกรรมการอิสระ

ได้รายงานไว้แล้วในหัวข้อ คุณสมบัติและกระบวนการสรรหากรรมการ

5.2 คณะกรรมการชุดย่อย

ได้รายงานไว้แล้วในหัวข้อ คณะอนุกรรมการ

5.3 บทบาท หน้าที่ และความรับผิดชอบของคณะกรรมการ

1. ภาวะผู้นำและวิสัยทัศน์ของคณะกรรมการ

คณะกรรมการบริษัทฯ ประกอบด้วย ผู้ทรงคุณวุฒิที่มากด้วยความรู้และประสบการณ์ ใน หลาย ๆ ด้าน
ซึ่งล้วนแต่เอื้อประโยชน์ต่อการบริหารจัดการของบริษัทฯ กรรมการทุกท่านเป็น
ผู้มีบทบาทสำคัญในการพิจารณากำหนดวิสัยทัศน์ ภารกิจ กลยุทธ์
และเป้าหมายทางธุรกิจที่สำคัญของบริษัท ฯ และทบทวนเป็นประจำทุกปี
ด้วยความรอบคอบและระมัดระวัง ตลอดจนติดตาม
กำกับดูแลให้ฝ่ายบริหารดำเนินการให้เป็นไปตามกลยุทธ์และแนวนโยบายที่กำหนดไว้อย่างมีประสิทธิภาพและประสิทธิผล
โดยฝ่ายบริหารจะต้องรายงานผลการดำเนินกิจการให้คณะกรรมการบริษัทฯ ทราบทุก ไตรมาส
นอกจากนี้ คณะกรรมการบริษัทฯ
ยังมีส่วนร่วมในการพิจารณาให้ความเห็นชอบต่อแนวทางการดำเนินการของคณะอนุกรรมการด้านต่าง
ๆ เช่น คณะกรรมการตรวจสอบ คณะกรรมการกำหนดค่าตอบแทนและสรรหา
และคณะกรรมการธรรมาภิบาล เป็นระยะ ๆ ด้วย และในปี 2563 คณะกรรมการบริษัทฯ
ได้ดำเนินการทบทวน ปรับปรุง และอนุมัติวิสัยทัศน์ ภารกิจและกลยุทธ์ของบริษัทฯ

การใช้อำนาจหน้าที่ในการปฏิบัติงานของคณะกรรมการบริษัทฯ จะคำนึงถึงหลักการตามกฎหมาย
ข้อบังคับ และมติที่ประชุมสามัญผู้ถือหุ้นอย่างซื่อสัตย์สุจริต มีจริยธรรม และจรรยาบรรณ
รวมทั้งกำกับดูแลให้การบริหารจัดการของฝ่ายบริหาร
เป็นไปตามเป้าหมายและแนวทางที่ก่อให้เกิดประโยชน์สูงสุดแก่ผู้ถือหุ้น

2. การให้ความเห็นชอบนโยบายการกำกับดูแลกิจการ

คณะกรรมการบริษัทฯ เป็นผู้อนุมัติจัดทำนโยบายการกำกับดูแลกิจการของบริษัทฯ
เป็นลายลักษณ์อักษรครั้งแรกในปี 2548 และได้อนุมัติให้มีการปรับปรุงอีก 10 ครั้ง
โดยได้มอบหมายให้คณะผู้บริหารรับผิดชอบในการติดตามผลการปฏิบัติ
เพื่อรายงานข้อเสนอแนะให้คณะกรรมการธรรมาภิบาลพิจารณาปรับปรุงให้มีความทันสมัยเหมาะสมกับสถานการณ์
และมีแนวปฏิบัติอันเป็นมาตรฐานสากลยิ่งขึ้น

โดยในปี 2563 ได้มีการปรับปรุงนโยบายการกำกับดูแลกิจการ ครั้งที่ 10 เมื่อวันที่ 13 พฤศจิกายน
2563
เพื่อให้เป็นปัจจุบันสอดคล้องกับประกาศคณะกรรมการกำกับและส่งเสริมการประกอบธุรกิจประกันภัย
เรื่อง
หลักเกณฑ์การกำกับดูแลและบริหารจัดการความเสี่ยงด้านเทคโนโลยีสารสนเทศของบริษัทประกันวินาศภัย
พ.ศ. 2563 ซึ่งมีผลบังคับใช้วันที่ 1 มกราคม 2564 และประกาศบริษัท เรื่อง
การแต่งตั้งคณะกรรมการเฉพาะเรื่อง

สำหรับรายละเอียดนโยบายการกำกับดูแลกิจการของบริษัทฯ สามารถดูได้จากเว็บไซต์ของบริษัทฯ
www.bangkokinsurance.com

3. จริยธรรมทางธุรกิจ

คณะกรรมการบริษัทฯ ได้อนุมัติจัดพิมพ์จรรยาบรรณของบริษัทฯ มอบให้แก่กรรมการ
และพนักงานของบริษัทฯ ทุกคน รวมถึงเผยแพร่จรรยาบรรณของบริษัทฯ ไว้ในอินทราเน็ต
เพื่อสื่อข้อพึงปฏิบัติที่ดีที่บริษัทฯ มุ่งหวังให้กรรมการและพนักงานทุกคนทราบ
และยึดเป็นคติประจำใจในการปฏิบัติตามอย่างสม่ำเสมอ
โดยกำหนดให้เป็นหน้าที่ของผู้บริหารทุกระดับในการดูแลให้พนักงานภายใต้การบังคับบัญชาทราบเข้าใจ
และก่อให้เกิดการปฏิบัติตามจรรยาบรรณของบริษัทฯ ที่เป็นรูปธรรม บริษัทฯ
จัดให้มีการอบรมหลักสูตรจรรยาบรรณของบริษัทให้แก่พนักงานใหม่ทุกคนอย่างสม่ำเสมอ

รายละเอียดจรรยาบรรณของบริษัทฯ สามารถดูได้จากเว็บไซต์ของบริษัทฯ
www.bangkokinsurance.com

4. ความขัดแย้งทางผลประโยชน์

คณะกรรมการบริษัทฯ
ได้กำหนดมาตรการป้องกันความขัดแย้งทางผลประโยชน์เพื่อป้องกันการแสวงหาผลประโยชน์ส่วนตน
โดยกำหนดเป็นหลักการไว้ในจรรยาบรรณสำหรับกรรมการและพนักงาน
นอกจากนั้นยังมอบหมายให้คณะกรรมการตรวจสอบดูแล และรายงานให้คณะกรรมการบริษัทฯ
พิจารณารายการที่อาจมีความขัดแย้งทางผลประโยชน์ และรายการที่เกี่ยวโยงกัน
ซึ่งได้มีการพิจารณาความเหมาะสมอย่างรอบคอบ
ด้วยความซื่อสัตย์สุจริตอย่างมีเหตุผลและเป็นอิสระภายในกรอบ จริยธรรมที่ดี
เพื่อประโยชน์ของบริษัทฯ โดยรวมเป็นสำคัญ เสมือนกับการทำรายการเกี่ยวกับบุคคลภายนอก
และได้ปฏิบัติตามหลักเกณฑ์ของตลาดหลักทรัพย์แห่งประเทศไทย
ในการรายงานและเปิดเผยข้อมูลดังกล่าวทุกไตรมาส รวมทั้งได้มีการเปิดเผยไว้ในรายงานประจำปี
และแบบแสดงรายการข้อมูลประจำปี ( แบบ 56-1 ) ด้วย

- การดูแลเรื่องการใช้ข้อมูลภายใน

ได้รายงานไว้แล้วในหัวข้อการจัดการ เรื่อง การดูแลเรื่องการใช้ข้อมูลภายใน

5. ระบบการควบคุม การตรวจสอบภายใน และการบริหารความเสี่ยง

คณะกรรมการบริษัทฯ เล็งเห็นความสำคัญของระบบการควบคุมภายใน
ทั้งในระดับบริหารและระดับปฏิบัติงาน
จึงได้มีการกำหนดหน้าที่ความรับผิดชอบและอำนาจในการปฏิบัติงานของผู้บริหารและผู้ปฏิบัติงาน
เป็นลายลักษณ์อักษรไว้อย่างชัดเจน อีกทั้งยังกำหนดให้คณะผู้บริหารระดับสูงของบริษัทฯ
ทำการประเมินความเพียงพอของระบบการควบคุมภายในของบริษัทฯ อย่างน้อยปีละครั้ง
นอกจากนั้นบริษัทฯ
ยังมีหน่วยงานทำหน้าที่ตรวจสอบและประเมินผลการปฏิบัติงานของทุกหน่วยงานให้เป็นไปตามระเบียบวิธีปฏิบัติและข้อกำหนดของกฎหมาย
รวมถึงการบริหารจัดการความเสี่ยงของของหน่วยงานต่าง ๆ ภายในองค์กร ดังนี้

สำนักตรวจสอบ รายงานตรงต่อคณะกรรมการตรวจสอบ มีหน้าที่
ตรวจสอบการปฏิบัติงานของหน่วยงานต่าง ๆ
รวมถึงความถูกต้องเชื่อถือได้ของข้อมูลทางบัญชีและงบการเงิน เพื่อให้การปฏิบัติเป็นไปตามนโยบาย
ประกาศ ระเบียบและคำสั่งของบริษัทฯ และข้อบังคับของกฎหมาย รวมถึงการตรวจสอบความถูกต้อง
เหมาะสมของระบบงาน และระบบควบคุมข้อมูลสารสนเทศ
เพื่อประเมินประสิทธิภาพและการรักษาความปลอดภัยของระบบงาน
รวมถึงการติดตามและประเมินประสิทธิภาพการบริหารความเสี่ยงโดยรวมของบริษัทฯ

สำนักกำกับการปฏิบัติตามกฎระเบียบ รายงานตรงต่อคณะกรรมการตรวจสอบ
มีหน้าที่รับผิดชอบในการกำหนดแนวทางการปฏิบัติตามกฎหมายของหน่วยงานต่าง ๆ
พร้อมประเมินความเหมาะสมของวิธีการปฏิบัติงานภายในบริษัทฯ
รวมทั้งติดตามทันทีเมื่อเกิดความบกพร่องหรือไม่เหมาะสม และศึกษาวิเคราะห์
ให้คำปรึกษาแนะนำเกี่ยวกับกฎหมาย ข้อปฏิบัติ ระเบียบ ข้อบังคับ เพื่อให้หน่วยงานต่าง ๆ
ปฏิบัติได้ถูกต้องตามกฎหมาย พร้อมทั้งดูแลติดตามอย่างสม่ำเสมอ

ส่วนบริหารความเสี่ยงองค์กร รายงานตรงต่อผู้ช่วยกรรมการผู้อำนวยการใหญ่
มีหน้าที่รับผิดชอบในการกำหนดกลยุทธ์และแนวทางการปฏิบัติการบริหารความเสี่ยงร่วมกับคณะกรรมการบริหารความเสี่ยง
กำหนดกรอบและแนวทางการบริหารความเสี่ยง พร้อมจัดทำดัชนีชี้วัดร่วมกับหน่วยงานต่าง ๆ
และให้คำปรึกษา แนะนำขั้นตอนการปฏิบัติงานการบริหารความเสี่ยงแก่หน่วยงานต่าง ๆ
ทั่วทั้งองค์กร

นอกจากนี้ คณะกรรมการบริษัทฯ
มอบหมายให้คณะกรรมการบริหารความเสี่ยงเป็นผู้รับผิดชอบในการกำหนดกรอบการบริหารความเสี่ยง
และนโยบายการบริหารความเสี่ยง
โดยกรอบการบริหารความเสี่ยงและนโยบายการบริหารความเสี่ยงดังกล่าวจะนำเสนอคณะกรรมการบริษัทฯ
เพื่อพิจารณาอนุมัติเป็นประจำทุกปี
อีกทั้งคณะกรรมการบริหารความเสี่ยงจะติดตามดูแลความเสี่ยงของบริษัทฯ ให้อยู่ในระดับที่เหมาะสม
รวมถึงทบทวนความเพียงพอและความมีประสิทธิผลของการปฏิบัติตามนโยบายและกระบวนการบริหารความเสี่ยง
ตลอดจนสื่อสารให้พนักงานที่เกี่ยวข้องได้ทราบและรายงานผลการบริหารความเสี่ยงให้คณะกรรมการบริษัทฯ
ทราบอย่างน้อยไตรมาสละ 1 ครั้ง

ในปี 2563
คณะกรรมการบริหารความเสี่ยงได้ทบทวนกรอบการบริหารความเสี่ยงและนโยบายการบริหารความเสี่ยง
และนำเสนอคณะกรรมการบริษัทฯ พิจารณาให้ความเห็นชอบ เมื่อวันที่ 28 กุมภาพันธ์ 2563
และจัดส่งให้สำนักงานคณะกรรมการกำกับและส่งเสริมการประกอบธุรกิจประกันภัย (คปภ.)
เมื่อวันที่ 26 มีนาคม 2563

5.4 การประชุมคณะกรรมการ

1. กำหนดการประชุม คณะกรรมการบริษัทฯ ได้กำหนดให้มีการประชุมอย่างน้อย ไตรมาสละ 1
ครั้ง
โดยมีการแจ้งกำหนดตารางการประชุมคณะกรรมการเป็นการล่วงหน้าและแจ้งให้กรรมการทุกท่านทราบกำหนดการดังกล่าวในการประชุมไตรมาสที่
4 ของทุกปี เพื่อให้กรรมการแต่ละท่านสามารถจัดเวลาเข้าร่วมประชุมได้ ทั้งนี้
อาจมีการประชุมวาระพิเศษเฉพาะคราวเพิ่มเติมตามความเหมาะสม สำหรับปี 2563
การประชุมคณะกรรมการเป็นไปตามกำหนดการที่แจ้งไว้เป็นผลให้มีกรรมการเข้าร่วมประชุมโดยเฉลี่ยเกินกว่าร้อยละ
80 ของคณะกรรมการทั้งชุด

2. การพิจารณากำหนดวาระการประชุม
เลขานุการบริษัทเป็นผู้รวบรวมเรื่องที่สำคัญที่จะกำหนดเป็นวาระการประชุม
นำเสนอต่อประธานกรรมการเพื่อขอความเห็นชอบแล้วจัดเป็นระเบียบวาระการประชุมพร้อมเอกสารประกอบการพิจารณาในแต่ละวาระ
ทั้งนี้กรรมการทุกท่านมีอิสระที่จะเสนอเรื่องเข้าสู่วาระการประชุมได้โดยผ่านเลขานุการบริษัท

3. การจัดส่งเอกสารประกอบการประชุม
เลขานุการบริษัทจะเป็นผู้จัดทำหนังสือเชิญประชุมกรรมการ
และนำส่งเอกสารก่อนการประชุมล่วงหน้าไม่น้อยกว่า 7
วันพร้อมทั้งวาระการประชุมและเอกสารประกอบอย่างครบถ้วน
เพื่อให้คณะกรรมการได้มีเวลาในการพิจารณาศึกษาข้อมูลอย่างเพียงพอก่อนเข้าร่วมประชุม ทั้งนี้ในปี
2563
สามารถส่งหนังสือเชิญประชุมและเอกสารประกอบการประชุมให้กรรมการแต่ละท่านภายในกำหนดทุกครั้ง

4. การดำเนินการประชุม
ประธานกรรมการเปิดโอกาสให้กรรมการสามารถเสนอความคิดเห็นและซักถามรายละเอียดเกี่ยวกับผลการดำเนินงาน
การบริหารความเสี่ยง การควบคุม ดูแล และอื่น ๆ ได้ทุกเรื่องโดยไม่จำกัดเวลา
ในการพิจารณาวาระต่าง ๆ กรรมการซึ่งมีส่วนได้เสียในเรื่องที่พิจารณา
ไม่มีสิทธิออกเสียงและต้องไม่อยู่ในที่ประชุมในวาระดังกล่าวชัดเจน
เลขานุการบริษัทจะบันทึกการประชุมแบบสรุปประเด็นที่สาคัญพร้อมมติของที่ประชุม
โดยจะให้คณะกรรมการรับรองรายงานการประชุมในการประชุมคณะกรรมการครั้งถัดไป
และในการประชุมทุกครั้ง เลขานุการบริษัทจะจัดเก็บรายงานการประชุมไว้อย่างเป็นระบบ
เพื่อการอ้างอิงและสามารถตรวจสอบโดยคณะกรรมการและผู้ที่เกี่ยวข้องได้โดยสะดวก

5. การเชิญผู้บริหารระดับสูงเข้าร่วมประชุม ในการประชุมคณะกรรมการบริษัทฯ ทุกครั้งตลอดปี
2563 จะมีผู้บริหารระดับสูง ได้แก่ ประธานคณะผู้บริหารและกรรมการผู้อำนวยการใหญ่
และผู้ช่วยกรรมการผู้อำนวยการใหญ่ รับผิดชอบหน่วยงานด้านบัญชีและการเงิน เข้าร่วมประชุม
เพื่อตอบข้อซักถาม หรือ ข้อสงสัยต่าง ๆ ของคณะกรรมการด้วยทุกครั้ง

6. การเข้าถึงสารสนเทศ โดยเหตุที่ที่คณะกรรมการบริษัทฯ มิได้มีการประชุมกันทุกเดือน ดังนั้น
บริษัทฯ จึงจัดทำรายงานผลการดำเนินงานเสนอให้คณะกรรมการทุกท่านทราบเป็นประจำทุกเดือน
โดยเริ่มตั้งแต่เดือนเมษายน 2550 เป็นต้นมาอย่างสม่ำเสมอ
ทั้งนี้เพื่อให้คณะกรรมการสามารถกำกับควบคุมและดูแลการปฏิบัติงานขอฝ่ายบริหารได้อย่างต่อเนื่อง
นอกจากนั้นกรรมการยังสามารถ
ขอคำชี้แจงหรือขอตรวจเอกสารที่เกี่ยวข้องกับเรื่องที่พิจารณาเพิ่มเติมได้จากประธานคณะผู้บริหาร
หรือเลขานุการบริษัทด้วย

7. การประชุมร่วมกันของกรรมการที่ไม่เป็นผู้บริหาร ในปี 2549 คณะกรรมการบริษัทฯ
อนุมัตินโยบายสนับสนุนให้กรรมการที่ไม่เป็นผู้บริหารสามารถประชุมระหว่างกันเองได้โดยมอบหมายให้เลขานุการบริษัทเป็นผู้อำนวยความสะดวก
อย่างไรก็ตาม ตลอดปี 2563 นอกจากการประชุม ของคณะกรรมการตรวจสอบ
คณะกรรมการกำหนดค่าตอบแทนและสรรหา และคณะกรรมการ ธรรมาภิบาล
ซึ่งเป็นการประชุมเพื่อปฏิบัติภารกิจตามที่ได้รับมอบหมายแล้ว
กรรมการที่ไม่เป็นผู้บริหารยังมิได้มีการประชุมระหว่างกันเองแต่อย่างใด

สรุปการเข้าร่วมประชุมของกรรมการแต่ละท่านในปี 2563 ได้ระบุไว้แล้วในหัวข้อการจัดการ
ว่าด้วยเรื่องคณะกรรมการบริษัทฯ

5.5 การประเมินผลตนเองของคณะกรรมการบริษัทฯ

คณะกรรมการบริษัทฯ ได้เล็งเห็นความสำคัญของการเสริมสร้างคณะกรรมการที่มีประสิทธิผล
จึงจัดให้มีการประเมินผลการปฏิบัติหน้าที่ประจำปีของคณะกรรมการ
เพื่อนำผลการประเมินไปพิจารณาปรับปรุงและพัฒนาการปฏิบัติหน้าที่ของคณะกรรมการต่อไป
โดยการประเมินผลคณะกรรมการแบ่งเป็น 3 ส่วน ประกอบด้วย

1. การประเมินผลการปฏิบัติงานของคณะกรรมการบริษัทแบบทั้งคณะ
เพื่อใช้ประเมินผลการปฏิบัติหน้าที่ในภาพรวมของคณะกรรมการบริษัทฯ

2. การประเมินผลการปฏิบัติงานของคณะกรรมการรายบุคคล
เพื่อใช้ประเมินผลตนเองในการปฏิบัติภาระหน้าที่ของการเป็นกรรมการบริษัท

3. การประเมินผลการปฏิบัติงานของคณะกรรมการชุดย่อย
เพื่อใช้ประเมินผลการปฏิบัติหน้าที่ในภาพรวมของคณะกรรมการตรวจสอบ คณะกรรมการธรรมาภิบาล
คณะกรรมการกำหนดค่าตอบแทนและสรรหา

บริษัทฯ มีกระบวนการประเมินผลการปฏิบัติงานของคณะกรรมการบริษัทแบบทั้งคณะ
กระบวนการประเมินผลการปฏิบัติงานของคณะกรรมการรายบุคคล
และกระบวนการประเมินผลการปฏิบัติงานของคณะกรรมการชุดย่อย ดังนี้

1. ดำเนินการประเมินประสิทธิภาพในการดำเนินงานของคณะกรรมการบริษัทแบบทั้งคณะ
การดำเนินงานของคณะกรรมการรายบุคคล และการดำเนินงานของคณะกรรมการชุดย่อยอย่างน้อย
ปีละ 1 ครั้ง

2.
เลขานุการบริษัทสรุปและเสนอผลการประเมินประสิทธิภาพในการดำเนินงานต่อคณะกรรมการบริษัทฯ

3. คณะกรรมการธรรมาภิบาลนำผลการประเมิน เพื่อพิจารณาปรับปรุงประสิทธิภาพการดำเนินงาน
และนำเสนอต่อคณะกรรมการบริษัทฯ เพื่อทราบ

โดยวัตถุประสงค์การประเมินผลตนเองของคณะกรรมการบริษัทฯ
จะมุ่งเน้นให้การประเมินผลสามารถสะท้อนถึงประสิทธิภาพในการดำเนินงานตามหลักการกำกับดูแลกิจการที่ดี
ซึ่งมีหลักเกณฑ์การประเมินผลการปฏิบัติงาน แยกได้ดังนี้

1. การประเมินผลการปฏิบัติงานของคณะกรรมการบริษัทแบบทั้งคณะ

การประเมินผลประสิทธิภาพในการดำเนินงานของคณะกรรมการบริษัทแบบทั้งคณะ
แบ่งหัวข้อการประเมิน 6 หมวด ได้แก่

  1.1 นโยบายคณะกรรมการ

1.2 การปฏิบัติหน้าที่ของคณะกรรมการ

1.3 โครงสร้างของคณะกรรมการ

1.4 แนวปฏิบัติของคณะกรรมการ

1.5 การจัดเตรียมและดำเนินการประชุมคณะกรรมการ

1.6 คุณลักษณะของกรรมการ

ในปี 2563 ผลการประเมินรวมทุกหมวดอยู่ในระดับดีเลิศ โดยเฉลี่ยได้คะแนน 4.84 คะแนน
จากคะแนนเต็ม 5 คะแนน คิดเป็นร้อยละ 96.80 ใกล้เคียงกับผลการประเมินในปีที่ผ่านมา

2. การประเมินผลการปฏิบัติงานของคณะกรรมการรายบุคคล มีหัวข้อการประเมิน 3 หมวด ได้แก่

2.1 โครงสร้างและคุณสมบัติของคณะกรรมการ

2.2 การประชุมคณะกรรมการ

2.3 บทบาท หน้าที่ และความรับผิดชอบของคณะกรรมการ

ในปี 2563 ผลการประเมินรวมทุกหมวดอยู่ในระดับดีเลิศ โดยเฉลี่ยได้คะแนน 4.78 คะแนน
จากคะแนนเต็ม 5 คะแนน คิดเป็นร้อยละ 95.60 ใกล้เคียงกับผลการประเมินในปีที่ผ่านมา

3. การประเมินผลการปฏิบัติงานของคณะกรรมการชุดย่อย มีหัวข้อการประเมิน 3 หมวด ได้แก่

3.1 โครงสร้างและคุณสมบัติของคณะกรรมการชุดย่อย

3.2 การจัดเตรียมและดำเนินการประชุมคณะกรรมการชุดย่อย

3.3 บทบาท หน้าที่ และความรับผิดชอบของคณะกรรมการชุดย่อย

ผลการประเมินของคณะกรรมการชุดย่อยทั้ง 3 คณะ เป็นดังนี้

(1) คณะกรรมการตรวจสอบ

ในปี 2563 ผลการประเมินรวมทุกหมวดอยู่ในระดับดีเลิศ โดยเฉลี่ยได้คะแนน 5 คะแนน
จากคะแนนเต็ม 5 คะแนน คิดเป็นร้อยละ 100 ซึ่งเท่ากับผลการประเมินในปีที่ผ่านมา

(2) คณะกรรมการธรรมาภิบาล

ในปี 2563 ผลการประเมินรวมทุกหมวดอยู่ในระดับดีเลิศ โดยเฉลี่ยได้คะแนน 4.97 คะแนน
จากคะแนนเต็ม 5 คะแนน คิดเป็นร้อยละ 99.4 ซึ่งเท่ากับกับผลการประเมินในปีที่ผ่านมา

(3) คณะกรรมการกำหนดค่าตอบแทนและสรรหา

ในปี 2563 ผลการประเมินรวมทุกหมวดอยู่ในระดับดีเลิศ โดยเฉลี่ยได้คะแนน 4.90 คะแนน
จากคะแนนเต็ม 5 คะแนน คิดเป็นร้อยละ 98.0 ใกล้เคียงกับผลการประเมินในปีที่ผ่านมา

5.6 กระบวนการกำหนดและความเหมาะสมของค่าตอบแทน

คณะกรรมการบริษัทฯ
มีนโยบายกำหนดค่าตอบแทนกรรมการให้อยู่ในลักษณะที่เปรียบเทียบได้กับบริษัทจดทะเบียนอื่น ๆ
ที่อยู่ในธุรกิจประเภทเดียวกันหรือที่มีผลประกอบการใกล้เคียงกัน
ในการนี้ได้มอบหมายให้คณะกรรมการกำหนดค่าตอบแทนและสรรหา
ทำหน้าที่พิจารณาโดยคำนึงถึงขอบเขตของบทบาทและความรับผิดชอบ
รวมถึงประโยชน์ที่คาดว่าจะได้รับจากกรรมการแต่ละท่านก่อนเสนอให้ที่ประชุมสามัญผู้ถือหุ้นอนุมัติอีกครั้งหนึ่ง
นอกจากนี้ คณะกรรมการกำหนดค่าตอบแทนและสรรหาได้ประเมินผลงานผู้บริหารสูงสุด
และผู้บริหารระดับสูงของบริษัทฯ เป็นประจำปีทุกปี เพื่อนำไปใช้ในการกำหนดค่าตอบแทน
และนำเสนอต่อคณะกรรมการบริษัทฯ เพื่อพิจารณาอนุมัติ

ในปี 2563 คณะกรรมการกำหนดค่าตอบแทนและสรรหา ได้ประเมินผลงานผู้บริหารสูงสุด
และผู้บริหารระดับสูงของบริษัทฯ และนำเสนอต่อคณะกรรมการบริษัทฯ เพื่อพิจารณาอนุมัติค่าตอบแทน

5.7 การพัฒนากรรมการและผู้บริหาร

คณะกรรมการบริษัทฯ มีนโยบายส่งเสริมและสนับสนุนให้ กรรมการ ผู้บริหาร
และพนักงานที่เกี่ยวข้องในระบบการกำกับดูแลกิจการของบริษัทฯ ได้รับการฝึกอบรมอย่างสม่ำเสมอ
เพื่อให้มีการปรับปรุงการปฏิบัติงานอย่างต่อเนื่อง
รวมถึงส่งเสริมให้กรรมการและผู้บริหารเข้ารับการอบรมในหลักสูตรที่เกี่ยวข้องกับการดำเนินธุรกิจของบริษัทฯ
เพื่อเสริมสร้างความรู้และช่วยสนับสนุนการปฏิบัติหน้าที่อย่างมีประสิทธิภาพ

สำหรับปี 2563 กรรมการของบริษัทฯ ได้เข้ารับการพัฒนาและฝึกอบรมหลักสูตรต่าง ๆ ดังนี้

+--------------------+------------------------+-----------------------+
| รายชื่อ              | ตำแหน่ง                 | หลักสูตร                |
+--------------------+------------------------+-----------------------+
| 1. ดร.อภิสิทธิ์        | ประธานคณะผู้บริหารและ     | -                     |
| อนันตนาถรัตน         | กรรมการผู้อำนวยการใหญ่    | หลักสูตรสุดยอดผู้นำวิทยาการ |
|                    |                        |                       |
|                    |                        | ประกันภัยระดับสูง (Super  |
|                    |                        | วปส.)                 |
|                    |                        |                       |
|                    |                        | รุ่นที่ 1/2563            |
+--------------------+------------------------+-----------------------+

สำหรับการปฐมนิเทศกรรมการใหม่ บริษัทฯ
ตระหนักถึงความสำคัญต่อการปฏิบัติหน้าที่ของกรรมการใหม่
โดยทุกครั้งที่มีการเปลี่ยนแปลงกรรมการใหม่ บริษัทฯ มอบหมายให้เลขานุการบริษัท
จัดให้มีการแนะนำแนวทางการดำเนินงานในภาพรวมของบริษัทฯ โครงสร้างคณะกรรมการบริษัทฯ
และการกำกับดูแลกิจการของบริษัทฯ
เพื่อให้มีความเข้าใจและเป็นประโยชน์ต่อการปฏิบัติหน้าที่ของกรรมการใหม่
พร้อมจัดส่งเอกสารประกอบให้กับกรรมการที่เข้าใหม่ เช่น รายงานประจำปี
นโยบายการกำกับดูแลกิจการ จรรยาบรรณบริษัท นโยบายต่อต้านการคอร์รัปชัน
และนโยบายการแจ้งเบาะแส เป็นต้น

10. ความรับผิดชอบต่อสังคม

นโยบายด้านความรับผิดชอบต่อสังคมและสิ่งแวดล้อม

- สร้างจิตสำนึกให้ผู้บริหารและพนักงานทุกระดับ
ตระหนักถึงความสำคัญของการปฏิบัติตนให้เกิดประโยชน์ต่อสังคม
และถือเป็นหน้าที่ในการมีส่วนร่วมกับกิจกรรมด้านนี้ของบริษัทฯ

- ให้การสนับสนุนกิจกรรมสังคมเพื่อให้ความช่วยเหลือผู้ด้อยโอกาสทางสังคม
และผู้ได้รับความเดือดร้อนจากภัยพิบัติต่างๆ
รวมถึงการอนุรักษ์โบราณวัตถุซึ่งเป็นศิลปวัฒนธรรมที่มีคุณค่าทางประวัติศาสตร์ของชาติไทย

- จัดสรรงบประมาณสำหรับให้การสนับสนุนกิจกรรมสังคมอย่างต่อเนื่อง

- ส่งเสริมด้านการศึกษาให้แก่ผู้ด้อยโอกาส
โดยให้ความสำคัญกับการศึกษาในสาขาอาชีพที่ประเทศไทยขาดแคลน
เพื่อเป็นกำลังสำคัญในการพัฒนาประเทศชาติต่อไป

- รณรงค์การสร้างเครือข่ายเพื่อให้เกิดความร่วมมือจากหลายองค์กรในการดำเนินโครงการต่างๆ
ให้บรรลุวัตถุประสงค์
และสามารถขยายความช่วยเหลือหรือการดำเนินกิจกรรมได้อย่างกว้างขวางและครอบคลุมท้องถิ่นทุรกันดารของประเทศได้อย่างทั่วถึง

การกำกับดูแลกิจการที่ดี

ได้รายงานไว้แล้วในหัวข้อ “การกำกับดูแลกิจการ"

แนวทางการปฏิบัติต่อผู้มีส่วนได้เสีย

บริษัทฯ ได้ให้ความสำคัญกับผู้มีส่วนได้เสียทุกกลุ่ม
โดยระบุแนวทางการปฏิบัติต่อผู้มีส่วนได้เสียไว้เป็นลายลักษณ์อักษรในนโยบายการกำกับดูแลกิจการ
และรายงานประจำปี อนึ่ง บริษัทฯ ได้จัดทำกระบวนการและขั้นตอน เพื่อให้ได้มาซึ่งความต้องการ
หรือความคาดหวังของผู้มีส่วนได้เสีย ผ่านการจัดกิจกรรมในรูปแบบต่าง ๆ
เพื่อให้การดำเนินการตามกิจกรรมต่าง ๆ
สามารถตอบสนองความต้องการของผู้มีส่วนได้เสียได้อย่างแท้จริง โดยมีสาระสำคัญสรุปได้ดังนี้

+------------+-----------------+--------------------+----------------+
| ผู้มีส่วนได้เสีย | ความคาดหวัง      | แนวทางการปฏิบัติ      | ช่อ             |
|            |                 |                    | งทางการมีส่วนร่วม |
+------------+-----------------+--------------------+----------------+
| 1. ผู้ถือหุ้น   | -   กา          | -                  | -              |
|            | รดำเนินธุรกิจอย่างมี | ให้สิทธิในการเข้าประชุม |    จัดประชุมสามัญ |
|            |     ธรรมาภิบาล   |     ผู้ถือหุ้นและรับผ    |                |
|            |                 | ลตอบแทนอย่างเป็นธรรม |    ผู้ถือหุ้นประจำปี |
|            | -               |                    |                |
|            |    ผลตอบแทนและก | -   ยึดมั่นใ          | -              |
|            | ารเติบโตอย่างยั่งยืน | นการดำเนินธุรกิจตามหล | การรับข้อร้องเรียน |
|            |                 | ักการกำกับดูแลกิจการที่ดี |                |
|            |                 |                    | ผ่านช่องทางต่าง ๆ |
|            |                 | -   เป             |                |
|            |                 | ิดเผยข้อมูลอย่างโปร่งใส | -              |
|            |                 |                    |  พบปะนักวิเคราะห์ |
|            |                 | เชื่อถือได้ละทันเวลา    |                |
+------------+-----------------+--------------------+----------------+
| 2. พนักงาน  | -   ค่าตอบแทนและ | -                  | -              |
|            | สวัสดิการที่เหมาะสม |   ทบทวนค่าตอบแทนและ | การรับข้อร้องเรียน |
|            |                 | สวัสดิการอย่างสม่ำเสมอ |                |
|            | -   ก           |                    | ผ่านช่องทางต่าง ๆ |
|            | ารพัฒนาความรู้และโ | -   มีแผนฝึกอ        |                |
|            | อกาสในการก้าวหน้า | บรมและพัฒนาพนักงานให | -   การประเ    |
|            |                 | ้มีการเติบโตในสายอาชีพ | มินผลการปฏิบัติงาน |
|            | -   การดูแ       |                    |                |
|            | ลรักษาความปลอดภัย | -                  | -   การจัดฝึก    |
|            |     อา          |  จัดสภาพแวดล้อมในการ | อบรมพัฒนาพนักงาน |
|            | ชีวอนามัยและสภาพแ | ทำงานให้มีความปลอดภัย |                |
|            | วดล้อมในการทำงาน |     สุขอนามัย        |                |
|            |                 |                    |                |
|            | -   ความเท่าเ    |   และเอื้อต่อการทำงาน |                |
|            | ทียมกันในการทำงาน |                    |                |
|            |                 | -   ใช้หล           |                |
|            | -               | ักมนุษยชนและการปฏิบัติต |                |
|            |  ความสมดุลในการท | ่อแรงงานอย่างเป็นธรรม |                |
|            | ำงานและชีวิตส่วนตัว |                    |                |
|            |                 | -                  |                |
|            |                 |   การสร้างวัฒนธรรมอง |                |
|            |                 | ค์กรให้เป็นองค์กรเรียนรู้ |                |
|            |                 |                    |                |
|            |                 |  และองค์กรแห่งความสุข |                |
+------------+-----------------+--------------------+----------------+
| 3. ลูกค้า    | -               | -   การอ           | -              |
|            |  ผลิตภัณฑ์หลากหลาย | อกแบบและพัฒนาผลิตภัณฑ์ |    การสำรวจควา |
|            |                 |     เพื่อตอบสนอ      | มพึงพอใจของลูกค้า |
|            |   ตอบสนองคว     | งความต้องการของลูกค้า |                |
|            | ามต้องการของลูกค้า |     ใช้เทคโนโลย     | -              |
|            |   และราคายุติธรรม | ีสารสนเทศเพิ่มความสะด | การรับข้อร้องเรียน |
|            |                 | วกในการเข้าถึงผลิตภัณฑ์ |                |
|            | -   บริก         |     และบริการด้านสิน  | ผ่านช่องทางต่าง ๆ |
|            | ารที่มีคุณภาพรวดเร็ว | ไหมทดแทนและประกันภัย |                |
|            |     ซื่อตรง       |                    | -              |
|            |                 | -                  |    การพบปะกับลูก |
|            |    ตรงตามความต้อ |    จัดให้มีหน่วยงานที่รับ | ค้าผ่านกิจกรรมต่าง |
|            | งการหรือสูงกว่าควา | ข้อร้องเรียนและข้อเสนอ |     ๆ          |
|            | มคาดหมายของลูกค้า | แนะจากลูกค้าโดยเฉพาะ |                |
|            |                 |                    | -              |
|            |  โดยยึดหลักความเป |                    |  การเปิดเผยข้อมูล |
|            | ็นธรรมและจริยธรรม |                    |                |
|            |                 |                    | ผ่านเว็บไซต์บริษัทฯ |
|            | -   การให้ข้อม    |                    |                |
|            | ูลข่าวสารและความร |                    |                |
|            | ู้แก่ลูกค้าอย่างถูกต้อง |                    |                |
+------------+-----------------+--------------------+----------------+
| 4. คู่ค้า     | -               | -   กำหนดหลักเกณฑ์กา | -   การสำรวจคว |
|            |  ปฏิบัติตามพันธสัญญา | รคัดเลือกและประเมินผล | ามพึงพอใจของคู่ค้า |
|            |     อย่างเคร่งครัด |                    |                |
|            |                 | คู่ค้าและการได้รับผลตอบ | -              |
|            |   ด้วยความเส     | แ                  | การรับข้อร้องเรียน |
|            | มอภาคและเป็นธรรม | ทนที่เป็นธรรมทั้งสองฝ่าย |                |
|            |                 |                    | ผ่านช่องทางต่าง ๆ |
|            |                 | -                  |                |
|            |                 | การให้ข้อมูลข่าวสารต่าง | -   การพบปะกับ  |
|            |                 |     ๆ ที่ทัดเทียมกัน    | คู่ค้าผ่านการจัดประ |
|            |                 |                    | ชุมและกิจกรรมต่าง |
|            |                 | -                  |     ๆ          |
|            |                 |   การรักษาความลับทาง |                |
|            |                 |     การค้า          | -              |
|            |                 |                    |  การเปิดเผยข้อมูล |
|            |                 | -   กำหนดนโยบายต   |                |
|            |                 | ่อต้านการทุจริตคอร์รัปชัน | ผ่านเว็บไซต์บริษัทฯ |
+------------+-----------------+--------------------+----------------+
| 5. คู่แข่ง    | -   การแข่งข     | -   มุ่งเน้นการแ      | -   การแลกเปล  |
|            | ันอย่างเป็นธรรมภาย | ข่งขันด้านคุณภาพผลิตภัณฑ์ | ี่ยนข้อมูลระหว่างกัน |
|            | ใต้กรอบของกฎหมาย |     และบริการ       |                |
|            |                 |                    | -              |
|            |                 |  เพื่อประโยชน์ของลูกค้า |  การประชุมร่วมกัน |
+------------+-----------------+--------------------+----------------+
| 6. เจ้าหนี้   | -               | -   ปฏิบ            | -              |
|            | ปฏิบัติต่อเจ้าหนี้ทุกรา | ัติตามเงื่อนไขสัญญาที่ได้ต |  การประชุมร่วมกัน |
|            | ยอย่างเสมอภาคและ | กลงกันไว้อย่างเคร่งครัด |                |
|            |     เป็นธรรม     |                    | -              |
|            |     โดยอยู่บนพื้น   | -   ก              |  การเปิดเผยข้อมูล |
|            | ฐานของความซื่อสัตย์ | ารบริหารจัดการเงินทุนใ |                |
|            |                 | ห้มีโครงสร้างที่เหมาะสม | ผ่านเว็บไซต์บริษัทฯ |
|            | -   การชำระหน   |                    |                |
|            | ี้ตรงตามกำหนดเวลา |                    |                |
+------------+-----------------+--------------------+----------------+
| 7. สังคม    | -               | -   การส่งเสริมแล    | -              |
|            |    สนับสนุนกิจกรรม | ะให้ความช่วยเหลือแก่ท้อ |   การรับข้อร้องเร |
|            | สาธารณประโยชน์แก่ | งถิ่นร่วมกับหน่วยงานต่าง | ียนผ่านช่องทางต่าง |
|            |                 |     ๆ อย่างสม่ำเสมอ  |     ๆ          |
|            |   สังคมและสิ่งแ    |                    |                |
|            | วดล้อมอย่างต่อเนื่อง | -   รณรง           | -   การรับฟังคว  |
|            |                 | ค์ลดการใช้พลังงานไฟฟ้า | ามคิดเห็นของชุมชน |
|            | -   การอนุรัก     |                    |                |
|            | ษ์ทรัพยากรธรรมชาต | -   รณ             | -   การจ       |
|            | ิและพัฒนาสิ่งแวดล้อม | รงค์การรักษาสิ่งแวดล้อม | ัดกิจกรรมเพื่อสังคม |
|            |                 |                    |                |
|            | -               |                    |                |
|            | การอนุรักษ์โบราณคดี |                    |                |
|            |                 |                    |                |
|            | -   ส           |                    |                |
|            | นับสนุนด้านการศึกษา |                    |                |
+------------+-----------------+--------------------+----------------+
| 8. ภาครัฐ   | -               | -   การปฏ          | -   การประช    |
|            |    การดำเนินธุรกิจ | ิบัติให้เป็นไปตามกฎหมาย | ุมและเข้าร่วมกิจกร |
|            | ภายใต้ข้อกำหนดของ |     ข้อบังคับ ระเบียบ  | รมต่างๆของภาครัฐ |
|            | กฎหมายและดำรงไว้ |     และมาตรฐานขอ   |                |
|            |                 | งทางการอย่างเคร่งครัด | -              |
|            |   ซึ่งสัมพันธภาพที่ดีก |     พร้อมทั้ง         |    การให้ข้อมูลกับ |
|            | ับหน่วยงานกำกับดูแล | ให้ความร่วมมือแก่ภาครัฐ | หน่วยงานกำกับดูแล |
|            |                 |     และหน่วย        |                |
|            | -   การยึดหลักกา  | งานกำกับดูแลอย่างเต็มที่ |                |
|            | รกำกับดูแลกิจการที่ดี |                    |                |
+------------+-----------------+--------------------+----------------+

การประกอบกิจการด้วยความเป็นธรรม

บริษัทฯ มุ่งมั่นประกอบธุรกิจด้วยความซื่อสัตย์ สุจริต ดำเนินงานโดยคำนึงถึงความเสมอภาค
เป็นธรรม มีความรับผิดชอบต่อสังคม
โดยการปฏิบัติตามกฎหมายที่กำหนดอย่างเคร่งครัดและมีจรรยาบรรณในการดำเนินธุรกิจ
ตามหลักการกำกับดูแลกิจการที่ดี

เพื่อให้เกิดความเป็นธรรมในการดำเนินธุรกิจ บริษัทฯ
ได้กำหนดแนวทางในการดูแลผู้มีส่วนได้ส่วนเสียไว้ในคู่มือจรรยาบรรณของบริษัทฯ
โดยคำนึงถึงความรับผิดชอบต่อผู้มีส่วนได้เสีย ตั้งแต่ลูกค้า คู่ค้า ผู้ถือหุ้น พนักงาน คู่แข่ง เจ้าหนี้
ภาครัฐ สังคมและสิ่งแวดล้อม อย่างเสมอภาคและเป็นธรรม รวมถึงไม่กระทำการใด ๆ
อันเป็นการละเมิด / ริดรอนสิทธิของผู้มีส่วนได้ส่วนเสีย
ตั้งอยู่บนพื้นฐานของการได้รับผลตอบแทนที่เป็นธรรมในการดำเนินธุรกิจ
โดยไม่เห็นแก่ประโยชน์ที่ได้มาจากการดำเนินงานที่ไม่ถูกต้อง
ตามพื้นฐานของการดำเนินงานตามหลักธรรมาภิบาล โดยมีการดำเนินการ ดังนี้

1. มุ่งมั่นที่จะสร้างความพึงพอใจและความมั่นใจให้กับลูกค้า รวมถึงการเอาใจใส่
และรับผิดชอบต่อลูกค้าให้ได้รับสินค้าและบริการที่ดี มีคุณภาพ ในระดับราคาที่เหมาะสม
ส่งเสริมการพัฒนาเพื่อยกระดับมาตรฐานสินค้าและบริการให้สูงขึ้นอย่างต่อเนื่อง
ปฏิบัติตามเงื่อนไขและข้อตกลงที่มีต่อลูกค้าอย่างเคร่งครัด
เพื่อรักษาสัมพันธภาพที่ดีและยั่งยืนกับลูกค้าอย่างจริงจัง และสม่ำเสมอ
รวมถึงไม่นำข้อมูลของลูกค้ามาใช้เพื่อประโยชน์ของบริษัทฯ และผู้เกี่ยวข้อง

2. ให้ความเสมอภาคในการคัดเลือกคู่ค้า การประเมินผลงาน
การเปิดโอกาสให้คู่ค้าได้แสดงความคิดเห็นและให้ข้อเสนอแนะต่าง ๆ ในการดำเนินธุรกิจร่วมกัน
การให้ข้อมูลข่าวสารต่าง ๆ ที่ทัดเทียมกัน และการรักษาความลับทางการค้าของคู่ค้า

3. มุ่งมั่นที่จะดำเนินงานให้มีผลประกอบการที่เป็นเลิศ
เพื่อสร้างความพึงพอใจให้แก่ผู้ถือหุ้นด้วยผลตอบแทนที่ดีและต่อเนื่อง
รักษาความเป็นผู้นำในธุรกิจประกันวินาศภัยที่มีการเติบโตของกำไรอย่างต่อเนื่อง
และธำรงไว้ซึ่งชื่อเสียงอันดีงาม

4. สรรหาและว่าจ้างพนักงานที่มีทักษะและประสบการณ์ตรงกับลักษณะงานของบริษัทฯ
โดยไม่นำความแตกต่างในเรื่องเพศ เชื้อชาติ ศาสนา
และสถานศึกษามาเป็นข้อจำกัดโอกาสในการเข้าร่วมงานกับบริษัทฯ อีกทั้งบริษัทฯ
จะดูแลผลตอบแทนและสวัสดิการของพนักงานให้อยู่ในระดับที่เหมาะสม
รวมถึงการให้โอกาสพนักงานได้รับการพัฒนาอย่างเต็มที่ เพื่อให้มีความพร้อมที่จะก้าวไปข้างหน้า

5. แข่งขันทางการค้าอย่างเป็นธรรมและทั่วถึงตามหลักสากลภายใต้กรอบแห่งกฎหมาย
และยึดถือกติกาของการแข่งขันที่ดีอย่างเสมอภาคกัน
ไม่ละเมิดความลับทางการค้าของคู่แข่งด้วยวิธีการที่ ไม่สุจริตหรือไม่เหมาะสม
ไม่กีดกันผู้อื่นในการเข้าร่วมแข่งขันทางธุรกิจ ไม่ทำลายชื่อเสียงของคู่แข่งทางการค้า
หรือมีการทำการใด ๆ ที่ไม่เป็นธรรมต่อการแข่งขัน

6.
ปฏิบัติต่อเจ้าหนี้ทุกรายอย่างเสมอภาคและเป็นธรรมโดยตั้งอยู่บนพื้นฐานของความซื่อสัตย์และเป็นธรรม
โดยยึดมั่นการปฏิบัติตามสัญญาและเงื่อนไขต่างๆ อย่างเคร่งครัด
บริหารจัดการเงินทุนให้มีโครงสร้างที่เหมาะสม เพื่อสนับสนุนการดำเนินธุรกิจของบริษัทฯ
และรักษาความเชื่อมั่นต่อเจ้าหนี้

7.
สร้างจิตสำนึกให้ผู้บริหารและพนักงานทุกระดับตระหนักถึงความสำคัญของการปฏิบัติตนให้เกิดประโยชน์ต่อสังคม
สนับสนุนกิจกรรมทางสังคม ช่วยเหลือผู้ด้อยโอกาส
และสร้างจิตสำนึกในการอนุรักษ์ทรัพยากรธรรมชาติและการพัฒนาสิ่งแวดล้อมอย่างยั่งยืน

8. ดำเนินธุรกิจภายใต้ข้อกำหนดของกฎหมาย
พร้อมให้ความร่วมมือในการให้ข้อมูลข่าวสารตามที่หน่วยงานกำกับดูแลร้องขอ
เพื่อแสดงถึงความโปร่งใส ตลอดจนสร้างความมั่นใจและความเชื่อถือซึ่งกันและกัน

9. ให้ความสำคัญกับความโปร่งใส และคำนึงถึงความซื่อสัตย์สุจริต
โดยจะปฏิบัติตามหลักสิทธิมนุษยชนสากล ไม่ละเมิดทรัพย์สินทางปัญญาหรือลิขสิทธิ์
รวมถึงต่อต้านการทุจริตคอร์รัปชันทุกรูปแบบ
เพื่อป้องกันการได้รับประโยชน์ทั้งทางตรงและทางอ้อมต่อตนเอง และบุคคลอื่น

การต่อต้านการทุจริตคอร์รัปชัน

บริษัทฯ มุ่งมั่นในการดำเนินธุรกิจอย่างโปร่งใส ถูกต้อง
และเป็นธรรมสอดคล้องกับหลักการกำกับดูแลกิจการที่ดี
บริษัทฯตระหนักถึงความสำคัญในเรื่องการต่อต้านการทุจริตคอร์รัปชัน
จึงได้แสดงเจตนารมณ์เข้าร่วมโครงการแนวร่วมปฏิบัติของภาคเอกชนไทยในการต่อต้านการทุจริต
(Collective Anti-Corruption : CAC)

ที่ประชุมคณะกรรมการบริษัทฯ ครั้งที่ 1/2558 เมื่อวันที่ 27 กุมภาพันธ์ 2558 มีมติให้ บริษัทฯ
ขอการรับรองเข้าร่วมโครงการแนวร่วมปฏิบัติของภาคเอกชนไทยในการต่อต้านทุจริต
บริษัทฯได้ดำเนินการจัดทำนโยบายต่อต้านการคอร์รัปชัน (Anti-corruption Policy)
นโยบายการแจ้งเบาะแส (Whistle Blowing Policy) ปรับปรุงกฏระเบียบต่าง ๆ ที่เกี่ยวข้อง
พร้อมจัดทำแบบประเมินตนเองเกี่ยวกับมาตรการต่อต้านการคอร์รัปชันส่งให้คณะกรรมการแนวร่วมปฏิบัติของภาคเอกชนไทยในการต่อต้านทุจริตพิจารณา
ซึ่งที่ประชุมของคณะกรรมการแนวร่วมปฏิบัติฯ ได้มีมติให้การรับรองบริษัทฯ
เป็นสมาชิกของแนวร่วมปฏิบัติของภาคเอกชนไทยในการต่อต้านทุจริต ดังนี้

  ------------------ -------------------------- -------------------------
  รายละเอียดใบรับรอง   วันที่ได้รับการรับรอง            วันที่สิ้นสุดการรับรอง

  ครั้งแรก             16 ตุลาคม 2558              16 ตุลาคม 2561

  ต่ออายุครั้งที่ 1        21 สิงหาคม 2561             21 สิงหาคม 2564
  ------------------ -------------------------- -------------------------

นโยบายต่อต้านการคอร์รัปชันนั้น กำหนดให้ทุกคนในบริษัทฯ ตั้งแต่ กรรมการ ผู้บริหาร พนักงาน
และคู่ค้า ยึดมั่นถือปฏิบัติโดยเคร่งครัด จะครอบคลุมถึงการดำเนินธุรกิจในทุกประเทศ
และทุกหน่วยงานที่เกี่ยวข้องกับบริษัทฯ กำหนดให้คณะกรรมการบริษัทฯ มีหน้าที่กำกับดูแลให้
มีการปฏิบัติเป็นไปตามนโยบายฯ และต้องมีการทบทวนนโยบายฯ อย่างสม่ำเสมอ นอกจากนี้บริษัทฯ
ยังมีนโยบายการแจ้งเบาะแสเพื่อให้พนักงาน คู่ค้า หรือบุคคลภายนอกที่พบเห็นการกระทำเข้าข่าย
ทุจริต คอร์รัปชันที่เกี่ยวข้องกับบริษัทร้องเรียนผ่านช่องทางต่าง ๆ เช่น ทางจดหมายหรือทางอีเมล
ชื่อ anti-corruption@bangkokinsurance.com ซึ่งจะส่งตรงมาที่หัวหน้าสำนักตรวจสอบ
การร้องเรียนบริษัทฯ จะถือว่าเป็นความลับที่สุด ทั้งนี้ บริษัทฯ
มีมาตรการคุ้มครองปกป้องผู้ให้ข้อมูลหรือแจ้งเบาะแสไม่ให้ได้รับความเดือดร้อน บริษัทฯ
จะดำเนินการด้วยความยุติธรรมกับทุกฝ่าย
ถ้าผู้ทำการทุจริตคอร์รัปชันเป็นพนักงานจะต้องได้รับการพิจารณาโทษทางวินัยตามระเบียบของบริษัทฯ
และอาจได้รับโทษตามกฏหมายด้วย หากการกระทำนั้นผิดกฏหมาย

แนวทางปฏิบัติเพิ่มเติมเกี่ยวกับการป้องกันการมีส่วนเกี่ยวข้องกับการทุจริตคอร์รัปชัน

บริษัทฯ ได้กำหนดแนวทางปฏิบัติเพิ่มเติมในการป้องกันการมีส่วนเกี่ยวข้องกับการทุจริต คอร์รัปชัน 3
ข้อ ประกอบด้วย

1. กระบวนการในการประเมินความเสี่ยงจากการทุจริตคอร์รัปชัน

2. แนวปฏิบัติเกี่ยวกับการกำกับดูแลเพื่อป้องกันและติดตามความเสี่ยงจากการทุจริตคอร์รัปชัน

3.
การติดตามประเมินผลการปฏิบัติตามแนวทางการป้องกันการมีส่วนเกี่ยวข้องกับการทุจริตคอร์รัปชัน

1. กระบวนการในการประเมินความเสี่ยงจากการทุจริตคอร์รัปชัน

บริษัทฯ จัดให้มีระบบการบริหารความเสี่ยงที่เหมาะสมกับลักษณะการดำเนินธุรกิจของบริษัทฯ
โดยระบุเหตุการณ์ที่มีความเสี่ยงสูงจากการทุจริตและคอร์รัปชันที่อาจเกิดขึ้นจากการดำเนินธุรกิจ
ประเมินระดับความเสี่ยง กำหนดมาตรการที่เหมาะสมจัดการกับความเสี่ยงที่ประเมินได้
โดยมีส่วนบริหารความเสี่ยงองค์กรเฝ้าติดตามประเมินผลการปฏิบัติตามแผนการบริหารความเสี่ยง

2. แนวปฏิบัติเกี่ยวกับการกำกับดูแลเพื่อป้องกันและติดตามความเสี่ยงจากการทุจริตคอร์รัปชัน

บริษัทฯ
กำหนดให้มีแนวปฏิบัติเกี่ยวกับการกำกับดูแลเพื่อป้องกันและติดตามความเสี่ยงจากการทุจริตคอร์รัปชัน
สรุปได้ดังนี้

  1. จัดให้มีกระบวนการตรวจสอบ
  ประเมินระบบการควบคุมภายในและการบริหารความเสี่ยงที่ครอบคลุมระบบงานสำคัญต่าง ๆ ทั้งนี้
  เพื่อป้องกันและติดตามความเสี่ยงจากการทุจริตและคอร์รัปชัน
  รวมทั้งให้ข้อเสนอแนะเกี่ยวกับแนวทางการแก้ไขที่เหมาะสม

  2. จัดให้มีช่องทางการรับแจ้งข้อมูล เบาะแสหรือข้อร้องเรียนการฝ่าฝืน
  การกระทำผิดกฎหมายหรือจริยธรรมธุรกิจของบริษัทฯ
  โดยมีนโยบายในการคุ้มครองผู้ให้ข้อมูลหรือเบาะแส
  และจะเก็บรักษาข้อมูลของผู้ให้ข้อมูลเป็นความลับ
  รวมทั้งมีมาตรการในการตรวจสอบเพื่อพิสูจน์ทราบข้อเท็จจริง

3.
การติดตามประเมินผลการปฏิบัติตามแนวทางการป้องกันการมีส่วนเกี่ยวข้องกับการทุจริตคอร์รัปชัน

บริษัทฯ
กำหนดให้มีการติดตามประเมินผลการปฏิบัติตามแนวทางการป้องกันการมีส่วนเกี่ยวข้องกับการทุจริตคอร์รัปชัน
ดังนี้

  1. กำหนดให้สำนักตรวจสอบ ทำหน้าที่ ตรวจสอบและประเมินระบบการควบคุมภายใน
  โดยดำเนินการตรวจสอบตามแผนการตรวจสอบประจำปีที่ได้รับความเห็นชอบจากคณะกรรมการตรวจสอบ
  และรายงานผลการตรวจสอบต่อคณะกรรมการตรวจสอบ

  2. กำหนดให้ส่วนบริหารความเสี่ยงองค์กร รับผิดชอบ ประเมินความเสี่ยงจากการทุจริต
  และคอร์รัปชันอย่างต่อเนื่อง
  เพื่อให้การนำมาตรการต่อต้านการทุจริตและคอร์รัปชันไปปฏิบัติอย่างมีประสิทธิผล
  โดยจะติดตามและนำเสนอผลการปฏิบัติต่อคณะผู้บริหารและคณะกรรมการบริหารความเสี่ยง
  และคณะกรรมการบริหารความเสี่ยงจะรายงานต่อคณะกรรมการบริษัทฯ ตามลำดับ

  3. หากข้อมูลจากข้อร้องเรียนหรือจากผลการตรวจสอบ มีหลักฐานอันควรให้เชื่อว่า
  มีรายการหรือการกระทำซึ่งอาจมีผลกระทบอย่างมีนัยสำคัญต่อฐานะการเงิน
  และผลการดำเนินงานของบริษัทฯ รวมถึงการฝ่าฝืน
  การกระทำผิดกฎหมายหรือจริยธรรมธุรกิจของบริษัทฯ
  คณะกรรมการตรวจสอบจะรายงานต่อคณะกรรมการบริษัทฯ
  ทราบเพื่อดำเนินการปรับปรุงแก้ไขภายในระยะเวลาที่คณะกรรมการตรวจสอบเห็นสมควร

บริษัทฯ จัดให้มีการสื่อสารนโยบายต่อต้านการคอร์รัปชันและนโยบายการแจ้งเบาะแส
โดยเผยแพร่ผ่านสื่อต่าง ๆ ทั้งภายในและภายนอก เช่น อินทราเน็ต เว็บไซต์ของบริษัทฯ
รายงานประจำปี และวารสารของบริษัทฯ เพื่อให้ผู้บริหาร พนักงาน และคู่ค้า
ทุกคนรับทราบและถือปฏิบัติโดยทั่วกัน

บริษัทฯ
จัดให้มีการฝึกอบรมให้ความรู้แก่พนักงานเกี่ยวกับนโยบายและแนวปฏิบัติในการต่อต้านการทุจริตคอร์รัปชัน
รวมทั้งนโยบายที่เกี่ยวข้องอย่างต่อเนื่อง เช่น จรรยาบรรณทางธุรกิจ นโยบายการแจ้งเบาะแส
เป็นต้น นอกจากนี้ บริษัทฯ
ได้จัดส่งพนักงานไปอบรมภายนอกกับสมาคมส่งเสริมสถาบันกรรมการบริษัทไทย (Thai Institute
of Directors) หลักสูตร Working Paper for Better Corruption Prevention

การเคารพสิทธิมนุษยชน

บริษัทฯ
มีเจตนารมณ์ที่จะปฎิบัติต่อพนักงานตามหลักสิทธิมนุษยชนสากลด้วยความเคารพในคุณค่าของมนุษย์และไม่ละเมิดสิทธิขั้นพื้นฐานของมนุษย์
โดยบริษัทฯ ได้ดำเนินการในประเด็นดังนี้

+-----------+---------------------+------------------------------------+
| ประเด็นหลัก | ประเด็นมุ่งเน้น         | การดำเนินการ                        |
+-----------+---------------------+------------------------------------+
| สิทธิและก   | -   การให้ความสำคัญกับ | -   บริษัทฯ                          |
| ารมีส่วนร่วม |                     |     จัด                             |
| ของพนักงาน |   การสานเสวนา       | ให้พนักงานทุกคนได้รับทราบนโยบายการทำงาน |
|           |                     |     เพื่อให้มีทิศทางเป็นอัน               |
|           | -   การมีส่วนร่วมในการ | หนึ่งอันเดียวกันจากผู้บริหารระดับสูงขององค์กร |
|           | เจรจาของพนักงานร่วมกัน |     ซึ่งจัดในเดือนมกราคม               |
|           |                     |                                    |
|           | -   สิทธิในการ        | -   บริษัทฯ                          |
|           | รับรู้ข้อมูลข่าวสารทั้งภายใ |     จัดให้พนักงานท                    |
|           | นและภายนอกองค์กรอย่าง | ุกคนได้รับทราบผลการดำเนินงานในแต่ละเดือน |
|           |     เท่าเทียม         |                                    |
|           |                     | -   จัดทำระบบอินทราเน็ต ภายใต้ชื่อ       |
|           | -   การสร้า          |                                    |
|           | งความสัมพันธ์และการมีส่ว |   BKI CONNECT                      |
|           | นร่วมของทุกระดับพนักงาน |   เพื่อเป็นช่องทางให้พนักงานเข้าถึงข้อมูล กฎ |
|           |                     |   ระเบียบ ข่าวสารของบริษัทฯ            |
|           |                     |   และข่าวสารที่น่าสนใจภายนอกบริษัทฯ      |
|           |                     |   ได้อย่างสะดวก และรวดเร็ว            |
|           |                     |   อีกทั้งยังเป็นช่องทางหน                |
|           |                     | ึ่งที่พนักงานสามารถแสดงความคิดเห็นต่อบริษัทฯ |
|           |                     |   แลกเปลี่ยนข้อม                      |
|           |                     | ูลระหว่างพนักงานกันเองได้โดยสะดวกทุกเวลา |
|           |                     |   เช่น โครงการ BKI Knowledge Law&   |
|           |                     |   Regulation HR News Upcoming      |
|           |                     |   Events ทันข่าว และเดินเรื่องด้วยภาพ    |
|           |                     |   เป็นต้น                            |
|           |                     |                                    |
|           |                     | -   มีคณะกรรมการและคณะทำงาน         |
|           |                     |     ที่หลากหลายคณะ                   |
|           |                     |     โดยมีพนักงานจากหน่วยงานต่าง ๆ      |
|           |                     |     เข้าร่วมดำเนินงาน                 |
+-----------+---------------------+------------------------------------+

การปฏิบัติต่อแรงงานอย่างเป็นธรรม

                บริษัทฯ มีนโยบายที่จะปฏิบัติต่อพนักงานทุกคนอย่างเป็นธรรม เสมอภาค
เพื่อประโยชน์ต่อพนักงาน และบริหารงานทรัพยากรบุคคลตามกฎหมายและข้อกำหนดอื่นๆ
ที่เกี่ยวข้องอย่างเคร่งครัด โดยมีการดำเนินการ ดังนี้

+-----------+-----------------+----------------------------------------+
| ประเด็นหลัก | ประเด็นมุ่งเน้น     | การดำเนินการ                            |
+-----------+-----------------+----------------------------------------+
| การจ้างงาน | -   การปฏ       | -   มีการปฏิบัติต่อแรงงานอย่างเป็นธรรม        |
|           | ิบัติตามกฎหมายที่เกี่ย |                                        |
|           | วข้องกับการจ้างงาน |  และถือปฏิบัติอย่างเคร่งครัดตามกฎหมายที่เกี่ยวข้อง |
|           |                 |     เช่น พระราชบัญญัติคุ้มครองแรงงาน         |
|           | -               |     (ฉบับที่ 7) พ.ศ.2562                  |
|           |  การไม่ใช้แรงงานบ |     พระราชบัญญัติแรงงานสัมพันธ์ พ.ศ. 2518    |
|           | ังคับหรือแรงงานเด็ก |     พระราชบัญญัติเงินทดแทน พ.ศ. 2537       |
|           |                 |     พระราชบัญญัติประกันสังคม พ.ศ.2553       |
|           | -   การไม่เลือก   |     พระราชบัญญัติกองทุนสำรองเลี้ยงชีพ (ฉบับที่3  |
|           | ปฏิบัติในการจ้างงาน |     พ.ศ. 2550)                         |
|           |                 |                                        |
|           |                 |  ประกาศกระทรวงแรงงานและสวัสดิการสังคมเรื่อง |
|           |                 |     ความปลอดภัยในการทำงานของลูกจ้าง       |
|           |                 |     อัตราค่าจ้างขั้นต่ำ                      |
|           |                 |     ประมวลกฎหมายแพ่งและพาณิชย์            |
|           |                 |     ลักษณะจ้างแรงงาน                     |
|           |                 |                                        |
|           |                 | -   ไม่รับบุคคลที่อายุต่ำกว่า 18 ปีบริบูรณ์        |
|           |                 |     เข้าทำงาน                           |
|           |                 |                                        |
|           |                 | -   ในการจ้างงานไม่มีการเลือกเพศ เชื้อชาติ    |
|           |                 |     ศาสนา                              |
|           |                 |                                        |
|           |                 |   ทุกคนมีโอกาสเท่า                        |
|           |                 | กันในการเข้ารับการคัดเลือกผ่านแบบทดสอบข้อเขียน |
|           |                 |   และการสัมภาษณ์แบบ Competency Based     |
|           |                 |   Interview ตามมาตรฐานของ              |
|           |                 |                                        |
|           |                 |   บริษัทฯ                                |
|           |                 |                                        |
|           |                 | -   มีการกำหนด Job Description          |
|           |                 |     ที่ชัดเจนและเป็นปัจจุบัน                  |
|           |                 |     และให้ผู้สัมภาษณ์ได้รับทราบก่อนสัมภาษณ์งาน   |
+-----------+-----------------+----------------------------------------+
| การพัฒนา   | -   มีแนวทางใน   | -   ในปี 2563                           |
|           | การพัฒนาทักษะและฝ |     ได้จัดให้พนักงานรับการอบรมเฉลี่ยคนละ 3 วัน |
| และส่งเ    | ึกอบรมเพื่อโอกาสใน |     โดยได้ดำเนินการต                     |
| สริมพนักงาน | ความก้าวหน้าของพน | ามแผนการฝึกอบรมตามความจำเป็นของตำแหน่งงาน |
|           | ักงานอย่างเท่าเทียม |     (Training Needs by Position)       |
|           | กันโดยไม่เลือกปฏิบัติ |     ของพนักงานในทุกตำแหน่ง ทั้งรูปแบบ Hard   |
|           |                 |     Skills และ Soft Skills             |
|           |                 |     เพื่อให้พนักงานทุกคน                    |
|           |                 |     มีความรู้และทักษะที่จำเป็นในการปฏิบัติหน้าที่   |
|           |                 |     ตามแนวทางการพัฒนาแบบ 70 : 20 : 10   |
|           |                 |     ให้เป็น บุคคลที่มีศักยภาพ มีความรู้          |
|           |                 |     ความสามารถ และ                     |
|           |                 |     ทักษะที่ตอบสนองกับวิสัยทัศน์               |
|           |                 |     และเป้าหมายของบริษัทในแต่ละปี           |
|           |                 |     ผ่านรูปแบบการเรียนรู้ที่หลากหลาย          |
|           |                 |                                        |
|           |                 |   เพื่อให้สอดคล้องกับการเป็นองค์กรแห่งการเรียนรู้ |
|           |                 |     (Learning Organization) เช่น        |
|           |                 |                                        |
|           |                 | -   การปฏิบัติงานจริง ( On the Job         |
|           |                 |     Training) และการสอนงาน (Coach)     |
|           |                 |     จากผู้บังคับบัญชา และเพื่อนร่วมงาน         |
|           |                 |                                        |
|           |                 | -   การเรียนรู้ด้วยตนเอง (Self Learning)   |
|           |                 |                                        |
|           |                 |   ผ่านระบบ e-Learning                   |
|           |                 |                                        |
|           |                 | -   การอบรมภายในห้องเรียน (Classroom     |
|           |                 |     Trainning)                         |
|           |                 |                                        |
|           |                 | -   ระบบ Training Needs by Position    |
|           |                 |     ดำเนินการอบรมพัฒนาและรับรองความรู้ตา    |
|           |                 | มความรู้และทักษะตามหัวข้อที่จำเป็นในการปฏิบัติงาน |
|           |                 |                                        |
|           |                 | -   การนำพนักงานที่มีความชำนาญในงาน        |
|           |                 |     มาถ่ายทอดความรู้เชิงเทคนิคในการปฏิบัติงาน  |
|           |                 |     (Expert Sharing)                   |
|           |                 |                                        |
|           |                 | -   การฝึกอบรมต่างประเทศในรูปแบบออนไลน์    |
|           |                 |     (Overseas Training)                |
|           |                 |                                        |
|           |                 | -   การหมุนเวียนสับเปลี่ยนหน้าที่งาน (Job      |
|           |                 |     Rotation)                          |
|           |                 |                                        |
|           |                 | -   การโอนย้ายหน้าที่งาน (Job Transfer)    |
|           |                 |                                        |
|           |                 | -   บริษัทฯ ได้มอบทุนการศึกษาในระดับปริญญาโท  |
|           |                 |     กับพนักงานที่ศ                         |
|           |                 | ึกษาในสาขาที่สนับสนุนต่อการดำเนินธุรกิจของบริษัทฯ |
|           |                 |     เป็นประจำทุก ๆ ปี                     |
|           |                 |                                        |
|           |                 | -   บริษัทฯ                              |
|           |                 |     ได้สนับสนุนให้พนักงานศึกษาวิชาการประกันภัย  |
|           |                 |     กับสถาบันภายนอกที่มีชื่อเสียงและ           |
|           |                 |     ได้รับการยอมรับ เช่น CII , ANZIIF และ  |
|           |                 |     TII                                |
|           |                 |                                        |
|           |                 |   โดยสนับสนุนในรูปแบบของทุนการศึกษา         |
|           |                 |   เป็นประจำทุก ๆ ปี                       |
|           |                 |                                        |
|           |                 | -   ระบบพี่เลี้ยง (Mentor) บริษัทฯ           |
|           |                 |     จัดให                               |
|           |                 | ้พนักงานที่มีประสบการณ์เป็นพี่เลี้ยงให้กับพนักงานใหม่ |
|           |                 |     โดย ให้คำปรึกษา แนะนำ สอนงาน         |
|           |                 |     สนับสนุนการพัฒนาศักยภาพในการทำงาน      |
|           |                 |     การปรับทัศนคต                        |
|           |                 | ิและการประพฤติปฏิบัติให้เข้ากับวัฒนธรรมของบริษัทฯ |
|           |                 |     ทำให้เกิดบรรยากาศการทำงานฉันพี่น้อง      |
+-----------+-----------------+----------------------------------------+
| สุขภาพและค | -   ใ           | -   บริษัทจัดให้มีคณะกรรมการความปลอดภัย      |
| วามปลอดภัย | ห้ความสำคัญกับระบบ |     อาชีวอนามัยและสิ่งแวดล้อมในการทำงาน     |
|           | สุขภาพและความปลอ |     เพื่อกำหนดนโยบาย ควบคุม ดูแล           |
|           | ดภัยในการทำงานขอ |     และดำเนินกิจ                         |
|           | งพนักงานและลูกจ้าง | กรรมเกี่ยวกับความปลอดภัยในการทำงานของลูกจ้าง |
|           |                 |     ผู้รับเหมา                            |
|           |                 |     และบุคคลภายนอกที่เข้ามาปฏิบัติงานหร       |
|           |                 | ือเข้ามาใช้บริการในสถานประกอบกิจการของบริษัทฯ |
|           |                 |     กิจกรรมที่จัดให้มีขึ้นในปี 2563 เช่น กิจกรรม  |
|           |                 |     5ส ตรวจวัดคุณภาพอากาศภายในสำนักงาน    |
|           |                 |     การฉีดสเปรย์ฆ่าเชื้อรา                  |
|           |                 |     เ                                  |
|           |                 | ชื้อแบคทีเรียและเชื้อไวรัสในอากาศสำหรับสำนักงาน |
|           |                 |     การซ้อมอพยพหนีไฟ                     |
|           |                 |     การสาธิตใช้อุปกรณ์ดับเพลิง               |
|           |                 |                                        |
|           |                 | -   ในรอบปี 2563 ไม่มีอุบัติเหตุ การเจ็บป่วย    |
|           |                 |     ในระดับที่ร้ายแรงใดๆ                   |
+-----------+-----------------+----------------------------------------+
| สวัสดิการ   | -   การ         | -   บริษัทฯ                              |
|           | ดูแลและให้ความสำค |     ได้จัดให้มีการเล                       |
|           | ัญกับชีวิตส่วนตัวและค | ือกตั้งคณะกรรมการสวัสดิการในสถานประกอบกิจการ |
|           | รอบครัวของพนักงาน |     ตามพระราชบัญญัติคุ้มครองแรงงาน มาตรา 96 |
|           | ให้มีชีวิตส่วนตัวและช |     โดยคณะกรรมการชุดดังกล่าว              |
|           | ีวิตการทำงานที่สมดุล |     จ                                  |
|           |                 | ะร่วมให้คำปรึกษาหารือและเสนอแนะแนวทางการจัด |
|           |    มีความสุขในการ | สวัสดิการที่เป็นประโยชน์สำหรับพนักงานให้กับบริษัทฯ |
|           |                 |     โดยคณะกรรมการฯ ดังกล่าวจะมีวาระ 2 ปี   |
|           |   ทำงาน         |                                        |
|           |                 | -   บริษัทฯ ได้จัดสวัสดิการ ให้กับพนักงาน       |
|           |                 |     เพื่อให้เกิด Work Life Effectiveness   |
|           |                 |     มีชีวิตการทำงาน                       |
|           |                 |     ชีวิตส่วนตัวและครอบครัวที่มีความสุข ดังนี้     |
|           |                 |                                        |
|           |                 | -                                      |
|           |                 |  จัดให้มีการตรวจสุขภาพของพนักงานเป็นประจำทุกปี |
|           |                 |     โดยใช้บริการจากโรงพยาบาลบำรุงราษฎร์    |
|           |                 |     ซึ่งเป็นโรงพยาบาลระดับ แนวหน้าของประเทศ |
|           |                 |                                        |
|           |                 | -   จัดให้มีการฉีด                         |
|           |                 | วัคซีนป้องกันไข้หวัดใหญ่อย่างต่อเนื่องเป็นประจำทุกๆ |
|           |                 |     ปี และจัดให้มีการตรวจแมมโมแกรม         |
|           |                 |     (Mammogram) และอัลตราซาวด์           |
|           |                 |     (Ultrasound) เต้านม ของศูนย์ถันยรักษ์    |
|           |                 |     ให้กับพนักงานหญิง                      |
|           |                 |                                        |
|           |                 | -   จัดให้มีแอโรบิค โยคะ และมีสนามแบดมินตัน   |
|           |                 |                                        |
|           |                 |   เพื่อส่งเสริมและสนับสนุนให้พนักงานออกกำลังกาย |
|           |                 |     เพื่อผ่อนคลายความเครียดจากการทำงาน     |
|           |                 |     และมีสุขภาพร่างกายที่แข็งแรง             |
|           |                 |                                        |
|           |                 | -   จัดให้มีกองทุนส                        |
|           |                 | ำรองเลี้ยงชีพที่ให้พนักงานเก็บออมไว้ใช้ในวัยเกษียณ |
|           |                 |     โดยพนักงานสามารถเลือกอัตราสะสมได้สูงสุด  |
|           |                 |     15% ทั้งนี้ ในปี 2563 บริษัทฯ             |
|           |                 |     ได้เล็งเห็นถึงความสำคัญของการมีเงิน       |
|           |                 | ออมอย่างเพียงพอต่อการดำรงชีพภายหลังเกษียณอายุ |
|           |                 |     จึงได้ปรับ                            |
|           |                 | ปรุงอัตราเงินสมทบกองทุนสำรองเลี้ยงชีพเพิ่มมากขึ้น |
|           |                 |                                        |
|           |                 |  ตามหลักเกณฑ์การนับอายุงานและการดำรงตำแหน่ง |
|           |                 |                                        |
|           |                 | -   จัดบรรยายไขปัญหากองทุนสำรองเลี้ยงชีพ     |
|           |                 |                                        |
|           |                 |  ให้กับพนักงานเพื่อให้มีความรู้การลงทุนการออมผ่าน |
|           |                 |     กองทุนสำรองเลี้ยงชีพ                   |
|           |                 |     อีกทั้งแนะนำก                         |
|           |                 | ารเลือกเมนูการลงทุนให้ถูกวิธีและตรงกับระดับความ |
|           |                 | เสี่ยงที่เหมาะสมกับแต่ละคนหรือเหมาะสมกับช่วงอายุ |
|           |                 |                                        |
|           |                 | -   จัดกิจกรรม “สปาใจ”                   |
|           |                 |                                        |
|           |                 |   ที่สถานปฏิบัติธรรมภายนอกบริษัทเพื่อฝึกปฏิบัติสมาธิ |
|           |                 |     สงบจิตใจ จำนวน 1 รุ่น                 |
|           |                 |                                        |
|           |                 | -   มีสวัสดิก                             |
|           |                 | ารเงินกู้ให้กับพนักงานในอัตราดอกเบี้ยที่ต่ำกว่าตลาด |
|           |                 |     เพื่อช่วยเหลือแก่พนักงานในเหตุที่จำเป็น อาทิ  |
|           |                 |     สร้างบ้าน ซื้อ ที่อยู่อาศัย และเหตุฉุกเฉิน     |
|           |                 |     ได้แก่ ค่ารักษา พยาบาลของบิดา มารดา บุตร |
|           |                 |     คู่สมรส เป็นต้น                        |
|           |                 |                                        |
|           |                 | -   ร่วมกับสสส.และราชวิทยาลัยอายุรแพทย์      |
|           |                 |     แห่งประเทศไทย จัดโครงการ “Healthy    |
|           |                 |     BKI”                               |
|           |                 |     ให้พน                               |
|           |                 | ักงานมีความรู้ในการปรับเปลี่ยนพฤติกรรมการบริโภค |
|           |                 |     การออกกำลังกาย                      |
|           |                 |     รวมถึงผ่อนคลายความเครียดจากการทำงาน   |
|           |                 |     โดยมีพนักงานเข้าร่วมโครงการทั้งหมด 90 คน |
|           |                 |                                        |
|           |                 | -   จัดกิจกรรม                           |
|           |                 | มอบของขวัญวันเกิดให้กับพนักงานเป็นประจำทุกเดือน |
|           |                 |                                        |
|           |                 | -   มอบของที่ระลึกสำหรับพนักงานที่ปฏิบัติงานครบ  |
|           |                 |     10 ปี 20 ปี 25 ปี และพนักงานอายุครบ 60  |
|           |                 |     ปี รวมจำนวน 158 คน                  |
|           |                 |                                        |
|           |                 | เพื่อเป็นเกียรติแห่งความภาคภูมิใจในความพากเพียร |
|           |                 |     มุ่งมั่นและทุ่มเทต่อการปฏิบัติงานให้บริษัทฯ     |
|           |                 |     อย่างต่อเนื่อง                         |
|           |                 |                                        |
|           |                 | -   จัดให้ในแต่ละชั้นของสำนักงานบริษัทฯ        |
|           |                 |     มีพื้นที่โล่ง โปร่งสบาย สวยงาม            |
|           |                 |     เหมาะสำหรับพักคลายเครียดจากการทำงาน   |
|           |                 |     หร                                 |
|           |                 | ือสังสรรค์ระหว่างพนักงานด้วยกันในเวลาพักกลางวัน |
+-----------+-----------------+----------------------------------------+

การพัฒนาผลิตภัณฑ์และนวัตกรรม

กรุงเทพประกันภัยตระหนักดีว่าการพัฒนาผลิตภัณฑ์และการบริการแก่ลูกค้าเพื่อให้ได้รับบริการที่สามารถตอบสนองความต้องการและความพึงพอใจของลูกค้าเป็นสิ่งที่สำคัญที่สุด
บริษัทฯ จึงได้สร้างสรรค์นวัตกรรมใหม่ๆ ขึ้นมาอย่างต่อเนื่อง ทั้งการพัฒนาผลิตภัณฑ์ การบริการ
กระบวนการทำงาน
และช่องทางการขายเพื่อให้สอดคล้องกับสถานการณ์ในปัจจุบันและเกิดประโยชน์สูงสุดแก่ลูกค้า คู่ค้า
และผู้บริโภค ซึ่งในปี 2563 บริษัทฯ ได้มีการพัฒนาผลิตภัณฑ์ และนวัตกรรมการบริการในด้านต่างๆ
ดังนี้

-   ประกันภัยรถยนต์ 3+ รายเดือน

บริษัทฯ ออกแผนประกันภัยรถยนต์ 3+ รายเดือน ที่ให้ความคุ้มครองที่ครอบคลุมและคุ้มค่า
เพื่อตอบสนองไลฟ์สไตล์ของลูกค้าที่มีการใช้รถยนต์น้อยลง โดยรับประกันภัยรถเก๋งและรถกระบะ
อายุรถตั้งแต่ 2-10 ปี ไม่ต้องตรวจสภาพรถก่อนการทำประกันภัย

จุดเด่นของแผนประกันภัยรถยนต์ 3+ รายเดือน

- สุดคุ้มกับแผนความคุ้มครอง 90 วัน เบี้ยประกันภัยสำหรับรถเก๋งเพียง 1,990 บาท หรือ 22
บาทต่อวัน และรถกระบะ 2 ประตูเพียง 2,190 บาท หรือ 24 บาทต่อวัน

- คุ้มครองตัวรถสูงสุดถึง 100,000 บาท ครอบคลุมถึงภัยธรรมชาติ

- คุ้มครองอุบัติเหตุที่มีคู่กรณีเป็นยานพาหนะทางบก

- คุ้มครองอุบัติเหตุส่วนบุคคลและค่ารักษาพยาบาล สำหรับรถเก๋งคุ้มครองผู้ขับขี่และผู้โดยสาร 6 คน
และสำหรับรถกระบะคุ้มครองผู้ขับขี่และผู้โดยสาร 2 คน

- ง่าย สะดวก รวดเร็วด้วยการเพิ่มช่องทางทำประกันภัยออนไลน์ พร้อมรับกรมธรรม์ในรูปแบบ
e-Policy

- อุ่นใจในทุกเส้นทางด้วยบริการช่วยเหลือฉุกเฉิน (Auto Assistance) ตลอด 24 ชั่วโมง

- ไม่ต้องจ่ายค่าเสียหายส่วนแรก (Deductible)

-   ประกันภัย 3 โรคกวนใจ + ภัยโควิด (แผนความคุ้มครอง 180 วัน และ 1 ปี)

ด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
ที่มีความรุนแรงขึ้น บริษัทฯ จึงได้พัฒนาแผนประกันภัย 3 โรคกวนใจ + ภัยโควิด
ให้คุ้มครองการเจ็บป่วยจากโรคไข้หวัดใหญ่ โรคมือ เท้า ปาก และโรคติดต่อที่มียุงเป็นพาหะ
และได้เพิ่มความคุ้มครองโรคติดเชื้อไวรัสโคโรนา 2019 (COVID-19)
เพื่อช่วยแบ่งเบาภาระค่าใช้จ่ายกรณีต้องรักษาตัวในโรงพยาบาลด้วยเงินชดเชยรายวันสูงสุดวันละ
1,000 บาท และกรณีที่ต้องรักษาตัวในโรงพยาบาลติดต่อกันไม่น้อยกว่า 5 วัน
ยังได้รับค่าชดเชยปลอบขวัญเป็นเงินก้อนสูงสุดถึง 50,000 บาท รับประกันภัยตั้งแต่อายุ 6-70 ปี
ทั้งนี้ แผนประกันภัยดังกล่าวเป็นการต่อยอดจากกรมธรรม์ประกันภัย 3
โรคกวนใจที่ลูกค้าให้ความสนใจเป็นจำนวนมาก

-   ประกันภัยโควิด คัฟเวอร์

บริษัทฯ จัดทำกรมธรรม์ประกันภัยโควิด คัฟเวอร์ ให้ความคุ้มครองโรคติดเชื้อไวรัสโคโรนา 2019
(COVID-19) เพื่อสร้างความอุ่นใจให้แก่ลูกค้า กรณีตรวจพบโรคติดเชื้อไวรัสโคโรนา 2019
รับเงินชดเชย 50,000 บาท พร้อมช่วยแบ่งเบาภาระค่าใช้จ่ายจากการรักษาพยาบาลสูงสุดถึง
50,000 บาท และกรณีเจ็บป่วยระยะสุดท้าย ภาวะโคม่า ภาวะสมองตายและระบบประสาทล้มเหลว
ให้ความคุ้มครอง 500,000 บาท ทั้งนี้ ยังได้รับความคุ้มครองกรณีเสียชีวิต สูญเสียอวัยวะ สายตา
หรือทุพพลภาพถาวรสิ้นเชิงเนื่องจากอุบัติเหตุตลอด 24 ชั่วโมง รับประกันภัยตั้งแต่แรกเกิดจนถึงอายุ
70 ปี ด้วยเบี้ยประกันภัย 699 บาทต่อปี

-   ประกันภัยโจรกรรม

ให้ความคุ้มครองทรัพย์สินภายในบ้านและสถานประกอบการที่เกิดจากการโจรกรรม
ตั้งแต่การลักทรัพย์ (ที่มีร่องรอยการงัดแงะ) จนถึงการใช้กำลังขู่เข็ญหรือประทุษร้าย
ทั้งทรัพย์สินส่วนตัว ของใช้ภายในบ้าน หรือสต็อกสินค้าสำหรับการประกอบธุรกิจ
และเมื่อซื้อประกันภัยโจรกรรมร่วมกับประกันอัคคีภัยจะได้รับเบี้ยประกันภัยราคาพิเศษเริ่มต้นเพียง
400 บาทต่อปี

-   ประกันภัยโรคมะเร็ง

ประกันภัยโรคมะเร็งช่วยคลายความกังวลกับโรคร้ายและค่าใช้จ่ายที่ไม่คาดคิด
ด้วยความคุ้มครองที่หลากหลาย เหมาะกับทุกเพศทุกวัย เบี้ยประกันภัยเป็นเบี้ยประกันภัยคงที่
ไม่ปรับเพิ่มตามอายุ โดยมีแผนประกันภัยให้เลือกได้อย่างตรงใจถึง 3 แผน ดังนี้

1. Classic Care: รับค่าสินไหมทดแทนทันที เมื่อตรวจพบว่าเป็นโรคมะเร็งครั้งแรก ทุกชนิด
ทุกระยะ คุ้มครองสูงสุดถึง 1,000,000 บาท และในกรณีโรคมะเร็งผิวหนังคุ้มครองสูงสุด
200,000 บาท

2. Superior Care: คุ้มครองเพิ่มเติม ในกรณีตรวจพบโรคมะเร็งพิเศษเฉพาะเพศ
(สำหรับเพศชาย ได้แก่ มะเร็งต่อมลูกหมาก มะเร็งลำไส้ใหญ่ มะเร็งตับ และมะเร็งปอด
สำหรับเพศหญิง ได้แก่ มะเร็ง เต้านม มะเร็งรังไข่ มะเร็งปากมดลูก และมะเร็งช่องคลอด)
รับเพิ่มสูงสุดถึง 100,000 บาท พร้อมทั้งยังได้ รับการตรวจวินิจฉัยซํ้า
การรักษาด้วยเคมีบําบัด/รังสีรักษา และการผ่าตัด

3. Premier Care: คุ้มครองครอบคลุมภาระค่าใช้จ่ายอื่นๆ
โดยเพิ่มเติมผลประโยชน์ชดเชยรายได้จากการรักษาตัวในโรงพยาบาล สูงสุดวันละ 1,500 บาท
เงินช่วยเหลือรายเดือนสูงสุดเดือนละ 5,000 บาท สูงสุด 3 เดือน
รวมถึงค่าพาหนะในการเดินทาง ชดเชยครั้งละ 1,000 บาท สูงสุด 5 ครั้ง

-   ประกันภัยสุขภาพแผนผู้ป่วยใน

ประกันภัยสุขภาพแผนผู้ป่วยในนี้ให้ความคุ้มครองเมื่อเข้าพักรักษาตัวเป็นผู้ป่วยในโรงพยาบาล
โดยครอบคลุมค่าห้อง ค่าอาหาร ค่ารักษาพยาบาลแบบเหมาจ่าย ไม่จำกัดวงเงินต่อครั้ง
ด้วยเบี้ยประกันภัยเริ่มต้น 9,000 บาทต่อปี รับประกันภัยตั้งแต่อายุ 16-60 ปี
สามารถต่ออายุกรมธรรม์ได้ถึง 65 ปี และสามารถนำเบี้ยประกันภัยไปลดหย่อนภาษีได้เต็มจำนวน
สูงสุดไม่เกิน 25,000 บาท

ความรับผิดชอบต่อลูกค้าและคู่ค้า

-   การเปิดเผยข้อมูล

บริษัทฯ ได้เปิดเผยแพร่ข้อมูลข่าวสาร กิจกรรม และความเคลื่อนไหวต่างๆ ผ่านช่องทางการสื่อสาร
ได้แก่ วารสาร BKI News, Email, รานงานประจำปี, เว็บไซต์ bangkokinsurance.com
และ Facebook กรุงเทพประกันภัย เพื่อให้ลูกค้าและคู่ค้าสามารถเข้าถึงข้อมูลของบริษัทฯ
ได้อย่างต่อเนื่องและตลอดเวลา อาทิ ผลการดำเนินงาน ฐานะการเงิน ผลิตภัณฑ์ใหม่
สิทธิประโยชน์ และกิจกรรมต่างๆ

สำหรับลูกค้าใหม่ที่สนใจทำประกันภัยยังสามารถดาวน์โหลดเอกสารรายละเอียดของกรมธรรม์ประกันภัยประเภทต่างๆ
หรือการตรวจสอบเบี้ยประกันภัยผ่านเว็บไซต์ bangkokinsurance.com
เพื่อการพิจารณารายละเอียดความคุ้มครองก่อนตัดสินใจทำประกันภัยได้ทันทีอีกด้วย

-   การรับเรื่องร้องเรียนและข้อเสนอแนะต่างๆ

บริษัทฯ ได้มีการจัดตั้งหน่วยงานศูนย์ควบคุมคุณภาพ (Quality Control Center)
ในการทำหน้าที่รับเรื่องร้องเรียน รวมถึงรับฟังความคิดเห็นและข้อเสนอแนะจากลูกค้าและคู่ค้า
ภายใต้ระบบบริหารคุณภาพ มาตรฐานสากล ISO 9001 : 2015
โดยสามารถรับเรื่องร้องเรียนได้ทุกช่องทาง และจะมีการจัดทำรายงานการร้องเรียนจากลูกค้า
(External Customer Complaint Report) แจ้งไปยังหน่วยงานที่เกี่ยวข้องทราบ
รวมทั้งศูนย์ควบคุมคุณภาพยังทำหน้าที่โทรศัพท์ติดตามและสอบถามความพึงพอใจของลูกค้าหลังจากที่ได้รับบริการจากกรุงเทพประกันภัย
เพื่อนำข้อเสนอแนะต่างๆ มาปรับปรุงคุณภาพ
พร้อมกับพัฒนากระบวนการทำงานและการบริการให้เกิดประสิทธิภาพมากยิ่งขึ้นสามารถตอบสนองความต้องการลูกค้าให้ได้รับความพึงพอใจสูงสุด

-   การป้องกันการรั่วไหลของข้อมูลบัตรเครดิต

          เพื่อเป็นการสร้างความเชื่อมั่นให้กับลูกค้าที่ใช้บัตรเครดิตในการชำระค่าเบี้ยประกันภัย
บริษัทฯ จึงได้ดำเนินมาตรการป้องกันการรั่วไหลของข้อมูลบัตรเครดิต
ให้สอดคล้องกับมาตรฐานการรักษาความปลอดภัยของข้อมูลบัตรเครดิต PCI-DSS (Payment Card
Industry Data Security Standard)
ที่กำหนดโดยกลุ่มบริษัทผู้ให้บริการบัตรเครดิตรายใหญ่ของโลก เช่น Visa, Mastercard, JCB
ซึ่งภายใต้มาตรฐานนี้ บริษัทฯ จะต้องดำเนินมาตรการต่าง ๆ
เพื่อเป็นหลักประกันว่าข้อมูลบัตรเครดิตของลูกค้าจะถูกเก็บรักษาไว้อย่างเคร่งครัด ปลอดภัย
และมีเฉพาะเจ้าหน้าที่ที่เกี่ยวข้องเท่านั้นที่สามารถเข้าถึงข้อมูลดังกล่าวได้ เช่น
กำหนดระดับสิทธิของพนักงานในการเข้าถึงข้อมูลบัตรเครดิต
การตรวจสอบประวัติอาชญากรรมของพนักงานที่ต้องเกี่ยวข้องกับข้อมูลบัตรเครดิต
การจัดเตรียมพื้นที่หวงห้ามเพื่อเก็บรักษาเอกสารที่มีข้อมูลบัตรเครดิต ตลอดจนมีการปรับปรุง
Security Patch ของระบบเทคโนโลยีสารสนเทศอยู่เสมอ
เพื่อป้องกันการจารกรรมข้อมูลทางระบบคอมพิวเตอร์ (Cyber Attack) โดยมาตรการต่างๆ
เหล่านี้ จะครอบคลุมในทุกช่องทางที่ลูกค้าใช้บัตรเครดิตชำระเงิน
ไม่ว่าจะเป็นการชำระเบี้ยประกันภัยที่เคาน์เตอร์ฝ่ายบัญชีและการเงิน
และสำนักงานสาขาของบริษัทฯ การชำระผ่านทางอินเทอร์เน็ต

การดำเนินการด้านการจัดการสิ่งแวดล้อม

บริษัทฯ
ให้ความสำคัญในเรื่องการจัดการสิ่งแวดล้อมเป็นอย่างยิ่งเพื่อให้มั่นใจว่าการปฏิบัติงานภายใต้ระบบบริหารจัดการไม่ก่อให้เกิดผลกระทบด้านสิ่งแวดล้อมต่อสังคม
ชุมชน รวมทั้งส่งเสริมให้พนักงานรู้จักใช้พลังงานอย่างรู้คุณค่า
อีกทั้งยังตระหนักถึงความปลอดภัยและอาชีวอนามัยของพนักงานในองค์กร
จึงได้มอบหมายให้หน่วยงานที่เกี่ยวข้องดำเนินการกิจกรรมต่างๆ
ให้สอดคล้องตามหลักการและข้อกำหนดตามกฎหมาย ดังนี้

1. การจัดการด้านพลังงาน

บริษัทฯ มีความมุ่งมั่นที่จะบริหารการจัดการด้านพลังงานให้เป็นไปอย่างมีประสิทธิภาพและยั่งยืน
จึงได้กำหนดนโยบายอนุรักษ์พลังงานเพื่อใช้เป็นแนวทางในการจัดการด้านพลังงาน
และจัดกิจกรรมลดการใช้พลังงานให้สอดคล้องกับนโยบายกระทรวงพลังงานปี 2555
โดยมุ่งเน้นที่การบำรุงรักษาเครื่องจักรให้ทำงานได้เต็มประสิทธิภาพเพื่อการประหยัดพลังงานและใช้เทคโนโลยีสมัยใหม่ตรวจสอบควบคุมการใช้พลังงาน

คณะทำงานด้านการจัดการพลังงาน
ดำเนินการและประสานงานการทำงานตามนโยบายให้บรรลุผลสำเร็จโดยได้รณรงค์การอนุรักษ์พลังงาน
ให้พนักงานได้ตระหนักถึงความสำคัญของการอนุรักษ์พลังงานอย่างมีส่วนร่วม
มีการเผยแพร่ข่าวสารและความรู้ต่างๆให้กับพนักงานอย่างต่อเนื่อง โดยในปี 2563 บริษัทฯ
ได้มีโครงการเพื่อการลดการใช้พลังงานไฟฟ้าอย่างยั่งยืนดังนี้

1.1 โครงการเปลี่ยนหลอดไฟในพื้นที่ส่วนกลางบริเวณทางเดิน ชั้น 1-31 เป็นหลอด LED ทั้งหมด
ซึ่งได้ดำเนินการแล้วเสร็จเมื่อเดือนพฤศจิกายน 2562 จากการคำนวณจะลดปริมาณการใช้ไฟฟ้าได้
43,542 kWh/Year ดังนี้

[]

หมายเหตุ:
เนื่องจากไม่มีการติดมิเตอร์วัดแยกเฉพาะไฟฟ้าแสงสว่างจึงไม่สามารถแสดงผลจากหน่วยที่มีการใช้งาน
จริงได้

1.2 โครงการเปลี่ยนระบบปรับอากาศในชั้นผู้เช่าชั้น 23-31
ซึ่งดำเนินการแล้วเสร็จเมื่อเดือนกันยายน 2563
แสดงผลการลดใช้ไฟฟ้าในพื้นที่ของผู้เช่าอาคารในช่วงเดือนตุลาคม-ธันวาคม 2563 ดังนี้

  --------------------------------- --------------------------- ----------------------- -------- --------
  ปริมาณการใช้ไฟฟ้าในส่วนของผู้เช่าอาคาร                                                                
  ชั้น 23-31 (kWh)                                                                                 

  เดือน                              ก่อนเปลี่ยนเครื่องปรับอากาศ       หลังเปลี่ยนเครื่องปรับอากาศ            

                                    ค่าเฉลี่ยเดือนม.ค.-ก.ย. 63      ต.ค.63                  พ.ย.63   ธ.ค.63

  จำนวน (kWh)                       111,127                     87,147                  98,718   85,360

  ผลประหยัด (kWh)                                                23,980                  12,409   25,767
  --------------------------------- --------------------------- ----------------------- -------- --------

1.3 ศึกษาโครงการโครงการเปลี่ยนระบบปรับอากาศในอาคารสำนักงานของบริษัทฯ ชั้น 1-11

1.4 ศึกษาโครงการเปลี่ยนอุปกรณ์ Heat Exchanger ในระบบระบายอากาศ

2. การจัดการด้านอาชีวอนามัยและสิ่งแวดล้อม

ด้านการบริหารจัดการเรื่องน้ำและคุณภาพน้ำ บริษัทฯ
มีการใช้เทคโนโลยีโอโซนรักษาคุณภาพน้ำในการกักเก็บ และเพิ่มคุณภาพน้ำดื่ม
โดยติดตั้งเครื่องกรองน้ำดื่มอย่างเพียงพอ
และมีการบำรุงรักษาเปลี่ยนอุปกรณ์การกรองอย่างสม่ำเสมอ พร้อมตรวจสอบคุณภาพน้ำอุปโภคบริโภค
ตามมาตรฐานการประปานครหลวงตามรอบการตรวจอย่างเคร่งครัด
และมีการตรวจสอบปริมาณการใช้น้ำเป็นประจำวันเพื่อควบคุมปริมาณการใช้ทรัพยากรน้ำให้เหมาะสมและไม่สูญเปล่า

ด้านการรักษาสิ่งแวดล้อม มีการตรวจสอบระบบบำบัดน้ำเสีย
และคุณภาพน้ำเสียให้มีค่ามาตรฐานตามประกาศกระทรวงทรัพยากรธรรมชาติและสิ่งแวดล้อมก่อนปล่อยออกท่อระบายน้ำสาธารณะ
พร้อมทั้งส่งรายงานประจำเดือนต่อหน่วยราชการที่เกี่ยวข้อง

นอกจากนี้ ยังมีการฝึกอบรมพนักงานเกี่ยวกับการจัดการระบบบำบัดน้ำเสีย
เพื่อให้การบำบัดน้ำเสียอยู่ในเกณฑ์มาตรฐานตลอดเวลา

3. การบริหารจัดการด้านคุณภาพอากาศ

บริษัทฯ ได้ทำการตรวจวัดคุณภาพอากาศในสำนักงานเป็นประจำปีละ 1 ครั้ง
เพื่อให้แน่ใจว่าสภาพอากาศภายในสำนักงานอยู่ในเกณฑ์ตามมาตรฐานที่กฎหมายกำหนด ทั้งนี้
เพื่อให้สามารถป้องกันและแก้ไขกรณีมีความเสี่ยงเกิดขึ้น
นอกจากนี้ยังได้ทำการเลือกใช้อุปกรณ์สำนักงานที่เป็นมิตรต่อสิ่งแวดล้อม เช่น
เลือกใช้เครื่องถ่ายเอกสารและเครื่อง Multifunction
ที่ลดการปล่อยก๊าซคาร์บอนไดออกไซด์สู่ชั้นบรรยากาศ และฉีดยาฆ่าเชื้อโรคในอากาศต่างๆ
เป็นประจำ เป็นต้น

นอกจากนี้ ยังมีการฝึกอบรมพนักงานเกี่ยวกับการจัดการระบบคุณภาพอากาศ
เพื่อให้คุณภาพอากาศในสำนักงานเป็นไปตามมาตรฐาน

4. การบริหารจัดการขยะมูลฝอย

บริษัทฯ ให้ความสำคัญกับการจัดการตามมาตรฐาน 5ส (สะสาง สะดวก สะอาด สุขลักษณะ
และสร้างนิสัย) จึงได้จัดให้มีกิจกรรมรณรงค์ 5ส อย่างต่อเนื่องเป็นประจำทุกปี
เพื่อเสริมสร้างสุขลักษณะและการใช้ทรัพยากรสำนักงานให้เกิดประโยชน์และประสิทธิภาพสูงสุด
เพื่อลดปริมาณขยะจากสำนักงาน ซึ่งส่งผลกระทบต่อมลภาวะและบรรยากาศในสถานที่ทำงาน
โดยได้จัดกิจกรรมชั่งน้ำหนักกระดาษ
อีกทั้งยังได้จัดหาถังขยะเพื่อดำเนินการแยกขยะตามประเภทต่างๆ ก่อนทิ้ง ได้แก่ ขยะทั่วไป
ขยะรีไซเคิล เพื่อสามารถนำขยะหรือวัสดุที่ยังสามารถใช้งานได้นำกลับไป reuse และ/หรือ
ขายวัสดุ recycle ให้แก่ผู้รับซื้อต่อไป

5. การบริหารจัดการด้านการป้องกันเหตุ

นอกจากการจัดการด้านสิ่งแวดล้อมแล้ว บริษัทฯ ยังเห็นความสำคัญถึงความปลอดภัยของพนักงาน
ลูกค้า คู่ค้า และผู้ใช้บริการภายในอาคารเป็นสำคัญ จึงได้จัดตั้งคณะกรรมการความปลอดภัย
อาชีวอนามัย
และสภาพแวดล้อมในการทำงานเพื่อให้มั่นใจว่าการปฏิบัติงานในทุกกิจกรรมภายใต้การดูแลของบริษัทฯ
มีความปลอดภัยและถูกต้องตามหลักอาชีวอนามัยและความปลอดภัย
โดยให้หน่วยงานที่เกี่ยวข้องคอยกำกับและดูแลกิจกรรมหรือการปฏิบัติงาน ดังนี้

5.1 จัดทำแผนการบำรุงรักษา/ตรวจสอบเครื่องจักรระบบไฟฟ้า ระบบแจ้งเหตุเพลิงใหม้
ระบบดับเพลิง และระบบอื่นๆ อย่างเคร่งครัด เพื่อเพิ่มประสิทธิภาพในการป้องกันเหตุภายในอาคาร

5.2 จัดตั้งทีมกู้ภัยฉุกเฉิน (ERT)
โดยผ่านการฝึกอบรมให้มีความพร้อมในการระงับเหตุเบื้องต้นและสามารถให้ความช่วยเหลือผู้ประสบเหตุได้

5.3 จัดอบรมหลักสูตรความรู้ทางด้านการดับเพลิงขั้นต้นให้แก่พนักงานทั่วไป

5.4 จัดอบรมหลักสูตรการปฐมพยาบาลเบื้องต้น

5.5 ตรวจสอบความปลอดภัยในอาคาร ตามพระราชบัญญัติควบคุมอาคารเป็นประจำทุกปี

5.6 ฝึกอบรมการป้องกันตนเองจากไฟไหม้

การมีส่วนร่วมพัฒนาชุมชนและสังคม

บริษัท กรุงเทพประกันภัย จำกัด (มหาชน) ร่วมกับมูลนิธิกรุงเทพประกันภัย ในการให้การสนับสนุน
ส่งเสริม และช่วยเหลือคนในสังคมที่ขาดโอกาส
เพื่อให้เขาเหล่านั้นสามารถดำเนินชีวิตได้อย่างมีคุณค่าอย่างยั่งยืน
และยังได้ปลูกฝังแนวคิดให้ผู้บริหารและพนักงานทุกคนเห็นคุณค่าของการทำความดี
การมีส่วนช่วยเหลือเพื่อส่งเสริมคุณภาพชีวิตที่ดีของคนในสังคม
ตลอดจนเพื่อให้พนักงานเกิดจิตอาสาและเกิดความร่วมมือในการสนับสนุนและร่วมทำกิจกรรมต่างๆ
ให้ครอบคลุมทุกด้านอย่างต่อเนื่อง

ในปี 2563 บริษัทฯ ได้มีการดำเนินกิจกรรมเพื่อให้การสนับสนุนด้านการศึกษา ด้านสาธารณสุข
ด้านบรรเทาสาธารณภัย การพัฒนาชุมชนและสิ่งแวดล้อม ด้านศาสนาและศิลปวัฒนธรรม ดังนี้

ด้านการศึกษา

สมทบทุนมูลนิธิต่างๆ ในพระบรมราชูปถัมภ์

- สนับสนุนทุนในมูลนิธิอานันทมหิดล เป็นจำนวนเงิน 4,000,000 บาท
เพื่อเป็นทุนการศึกษาสำหรับนักเรียนผู้มีความสามารถทางวิชาการได้มีโอกาสไปศึกษาวิทยาการสาขาต่างๆ
ในต่างประเทศจนถึงขั้นสูงสุด เพื่อนำความรู้กลับมาทำคุณประโยชน์พัฒนาบ้านเมืองให้ก้าวหน้าต่อไป

 - สนับสนุนทุนในมูลนิธิชัยพัฒนา เป็นจำนวนเงิน 2,500,000 บาท
เพื่อดำเนินงานตามโครงการพระราชดำริช่วยเหลือประชาชนในด้านต่างๆ เช่น การศึกษา
สิ่งแวดล้อม และพัฒนาสังคม

- สมทบทุนโครงการบัณฑิตคืนถิ่น เป็นจำนวนเงิน 1,500,000 บาท
เพื่อเป็นทุนการศึกษาของนักเรียนในพระราชานุเคราะห์

โครงการทุนการศึกษากรุงเทพประกันภัย ระดับอุดมศึกษา ปีที่ 27

บริษัทฯ มอบทุนการศึกษาในระดับอุดมศึกษาให้แก่นักเรียนที่ขาดแคลนทุนทรัพย์เป็นประจำ ทุกปี
ตั้งแต่ปี 2537 โดยในปี 2563 ได้มอบทุนการศึกษารุ่นที่ 27 จำนวน 40 ทุน
ทุนการศึกษาดังกล่าวเป็นทุนให้เปล่าที่รวมถึงค่าเล่าเรียน ค่าที่พัก ค่าอาหาร และค่าใช้จ่ายอื่นๆ
ที่จำเป็น โดยบริษัทฯ จะสนับสนุนทุนการศึกษาต่อเนื่องจนกว่าจะสำเร็จการศึกษาในระดับปริญญาตรี
ซึ่งที่ผ่านมามีนักเรียนได้รับทุนการศึกษาไปแล้วรวมทั้งสิ้นจำนวน 653 ทุน เป็นเงินทุนการศึกษาทั้งสิ้น
125,660,326 บาท

BKI Scholarship ประจำปี 2563

บริษัทฯ ได้ริเริ่มโครงการ BKI Scholarship ขึ้นเมื่อปี 2560
เพื่อมอบทุนการศึกษาให้แก่นิสิตนักศึกษาระดับปริญญาตรี ชั้นปีที่ 2 สาขาวิชาประกันภัย
สาขาคณิตศาสตร์ สาขาสถิติ และสาขาเทคโนโลยีสารสนเทศ จากสถาบันการศึกษาต่างๆ
ที่มีผลการเรียนและพฤติกรรมดี ต่อเนื่องจนสำเร็จการศึกษาระดับปริญญาตรี โดยไม่มีข้อผูกพันใดๆ
โดยในปี 2563 บริษัทฯ ได้มอบทุนการศึกษาให้แก่ นิสิตนักศึกษา จำนวน 24 ทุน รวมเป็นเงิน
795,000 บาท

โครงการ BKI Give

บริษัทฯ ได้ริเริ่มโครงการ BKI Give ขึ้นเมื่อปี 2558
โดยมีวัตถุประสงค์เพื่อให้การสนับสนุนกิจกรรมทางการศึกษาและการพัฒนาสังคมของสถาบันการศึกษาต่างๆ
โดยในปี 2563 บริษัทฯ ได้มอบอุปกรณ์เครื่องเขียนและน้ำดื่มบรรจุขวด
เพื่อใช้ในกิจกรรมส่งเสริมการศึกษาของมหาวิทยาลัยต่างๆ รวม 4 กิจกรรม

โครงการ BKI Internship

บริษัทฯ ได้ริเริ่มโครงการ BKI Internship
โดยมีวัตถุประสงค์เพื่อเปิดโอกาสให้กับนิสิตนักศึกษาระดับปริญญาตรีจากมหาวิยาลัยต่างๆ
เข้าร่วมโครงการนักศึกษาฝึกงาน
เพื่อได้รับประสบการณ์ทำงานจริงกับองค์กรที่มีระบบการบริหารงานที่มีประสิทธิภาพ
และเป็นประโยชน์ในวิชาชีพที่หลากหลาย เช่น การรับประกันภัย การพัฒนาธุรกิจ
โดยนิสิตนักศึกษาจะได้รับเบี้ยเลี้ยงระหว่างฝึกงาน
และได้รับหนังสือรับรองการทำงานเมื่อสิ้นสุดการฝึกงาน

โครงการอาหารเช้าเสริมสร้างพัฒนาการเด็กนักเรียน

บริษัทฯ ร่วมกับมูลนิธิกรุงเทพประกันภัย
จัดโครงการอาหารเช้าเสริมสร้างพัฒนาการเด็กนักเรียนระดับประถมศึกษาในโรงเรียนสังกัดสำนักงานเขตพื้นที่การศึกษาประถมศึกษาสกลนคร
เขต 1 จำนวน 20 โรงเรียน รวมจำนวนนักเรียน 1,190 คน โดยสนับสนุนทุนอาหารเช้า
เป็นระยะเวลา 1 ปีการศึกษา รวมเป็นเงินทั้งสิ้น 2,349,000 บาท ทั้งนี้
เพื่อส่งเสริมให้เด็กนักเรียนในพื้นที่ห่างไกลได้รับประทานอาหารเช้าที่ถูกหลักโภชนาการที่ดีและมีคุณค่า
ซึ่งจะกระตุ้นให้เกิดสุขภาพดีและพัฒนาการการเรียนรู้ IQ อยู่ในเกณฑ์ที่ดี
และทำให้เกิดการมีส่วนร่วมของโรงเรียนและชุมชนรวมถึงผู้ปกครอง

โครงการช่วยเหลืออื่นๆ

บริษัทฯ ร่วมกับมูลนิธิกรุงเทพประกันภัย มอบชุดนักเรียน ชุดปฏิบัติธรรม รองเท้านักเรียน
กระเป๋าหนังสือ และทุนอาหารกลางวัน รวมมูลค่า 176,557 บาท ให้แก่
โรงเรียนบ้านโคกไพลและโรงเรียนกองทัพบกอุทิศบ้านหนองไผ่ อำเภอตาพระยา จังหวัดสระแก้ว
นอกจากนี้ ยังได้มอบทุนสร้างห้องน้ำเด็กเล็กให้แก่โรงเรียนกองทัพบกอุทิศบ้านหนองไผ่
อำเภอตาพระยา จังหวัดสระแก้ว

ด้านสาธารณสุข

บริษัทฯ ตระหนักดีว่าการที่ประชาชนมีสุขอนามัยที่ดี
มีร่างกายและจิตใจที่เข้มแข็งปราศจากโรคภัยไข้เจ็บ
จะสามารถดำเนินชีวิตได้อย่างมีความสุขซึ่งนำไปสู่คุณภาพชีวิตที่ดี ดังนั้น บริษัทฯ
จึงให้การสนับสนุนด้านการแพทย์ที่จำเป็นต่อการรักษาพยาบาลแก่โรงพยาบาลที่ขาดแคลนและมีความต้องการเพื่อการดูแลคุณภาพชีวิตของผู้ด้อยโอกาสให้ดียิ่งขึ้น
ได้แก่

มอบครุภัณฑ์ทางการแพทย์ให้แก่โรงพยาบาลต่างๆ

บริษัทฯมอบครุภัณฑ์ทางการแพทย์ชุดอุปกรณ์และเครื่องมือผ่าตัดศัลยกรรมกระดูก และข้อ มูลค่ากว่า
920,000 บาท ให้แก่โรงพยาบาลอุ้มผาง จังหวัดตาก เพื่อรองรับการผ่าตัดศัลยกรรมกระดูกและข้อ
สำหรับผู้ป่วยที่ขาดแคลนทุนทรัพย์และไม่มีหลักประกันสุขภาพ ซึ่งช่วยความสูญเสียต่อชีวิตได้

นอกจากนี้ บริษัทฯ มอบเครื่องช่วยหายใจชนิดอัตราการไหลสูงพร้อมชุดอุปกรณ์
ให้แก่โรงพยาบาลต่างๆ ทั่วประเทศ
เพื่อใช้ในการรักษาผู้ป่วยวิกฤตที่จำเป็นต้องใช้เครื่องช่วยหายใจ โดยมีรายละเอียด ดังนี้

- คณะแพทย์ศาสตร์โรงพยาบาลรามาธิบดี และมูลนิธิรามาธิบดี จำนวน 4 เครื่อง

- โรงพยาบาลนพรัตนราชธานี จำนวน 3 เครื่อง

- โรงพยาบาลมหาราชนครศรีธรรมราช จำนวน 4 เครื่อง

- โรงพยาลเลิดสิน จำนวน 4 เครื่อง

- โรงพยาบาลมหาชัย จำนวน 1 เครื่อง

- โรงพยาบาลเจ้าพระยายมราช จำนวน 1 เครื่อง

- โรงพยาบาลศูนย์ลำปาง จำนวน 1 เครื่อง

- โรงพยาบาลประสาท จำนวน 1 เครื่อง

โครงการสู้วิกฤตให้น้องอิ่ม

บริษัทฯ ร่วมกับกองทุนเพื่อความเสมอภาคทางการศึกษา (กสศ.)
มอบถุงยังชีพและน้ำดื่มเพื่อโภชนาการที่ดีในโครงการสู้วิกฤติให้น้องอิ่ม จำนวน 335 ชุด
พร้อมทั้งสำรวจเด็กและเยาวชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา
(โควิด-19) ในพื้นที่ชุมชนเด็กเร่ร่อนเด็กกำพร้า ศูนย์เดอะฮับสายเด็ก มูลนิธิเมอร์ซี่ คลองเตย
และมูลนิธิสร้างสรรค์เด็ก

นอกจากนี้ บริษัทฯ ได้บริจาคเงินจำนวน 100,000 บาท ให้แก่ มูลนิธิโรงเรียนแห่งชีวิต
เพื่อช่วยเหลือประชาชนที่ได้รับความเดือดร้อนจากวิกฤตดังกล่าว

บริจาคโลหิตให้แก่สภากาชาดไทย

บริษัทฯ ได้เชิญชวนผู้บริหาร พนักงาน ลูกค้า คู่ค้าของบริษัทฯ รวมถึงประชาชนทั่วไป
ร่วมกันบริจาคโลหิตให้แก่ศูนย์บริการโลหิต สภากาชาดไทย
เพื่อให้มีโลหิตเพียงพอในการรักษาผู้ป่วยในโรงพยาบาลต่างๆ ทั่วประเทศ
และส่วนหนึ่งให้เก็บสำรองไว้ใช้ในยามฉุกเฉิน โดยในปี 2563 บริษัทฯ
ได้จัดกิจกรรมบริจาคโลหิตทั้งหมด 4 ครั้ง ได้รับการบริจาคโลหิตรวมจำนวนทั้งสิ้นกว่า 378,000
ซีซี

มอบเครื่องกรองน้ำดื่มสะอาดเพื่อน้อง

บริษัทฯ มอบเครื่องกรองน้ำ ชุดบำบัด และตู้น้ำดื่ม ให้แก่โรงเรียนบ้านบูเกะตา อำเภอแว้ง
จังหวัดนราธิวาส
สำหรับการมอบเครื่องกรองน้ำในครั้งนี้เป็นกิจกรรมภายใต้โครงการน้ำดื่มสะอาดเพื่อน้อง ที่บริษัทฯ
ร่วมกับมูลนิธิกรุงเทพประกันภัย
จัดทำโครงการดังกล่าวเพื่อสุขอนามัยที่ดีสำหรับเด็กนักเรียนมาอย่างต่อเนื่อง ตั้งแต่ปี 2557
ถึงปัจจุบัน ซึ่งได้มอบเครื่องกรองน้ำให้แก่โรงเรียนต่างๆ ไปแล้วรวมจำนวน 78 แห่ง

ด้านบรรเทาสาธารณภัย

นอกจากบริษัทฯ จะให้ความสำคัญในเรื่องความปลอดภัยของพนักงาน
โดยได้มีการจัดตั้งคณะกรรมการความปลอดภัยอาชีวอนามัยและสภาพแวดล้อมในการทำงานแล้ว
บริษัทฯ ยังเห็นความสำคัญ ของการให้ความรู้ในเรื่องความปลอดภัย การป้องกันภัย
และการให้ความช่วยเหลือผู้ได้รับความเดือดร้อนจากอุบัติภัยต่างๆ ได้แก่

ช่วยเหลือผู้ประสบอุทกภัยภาคอีสาน

บริษัทฯ พร้อมด้วยพนักงานจิตอาสา ร่วมแรงร่วมใจลงพื้นที่ช่วยเหลือผู้ประสบอุทกภัย
โดยนำถุงยังชีพที่บรรจุข้าวสารอาหารแห้ง ของใช้ที่จำเป็นในชีวิตประจำวัน
และน้ำดื่มมอบให้แก่พี่น้องประชาชน ที่ได้รับผลกระทบจากอุทกภัยและยังไม่ได้รับความช่วยเหลือ
เพื่อเร่งบรรเทาความเดือดร้อนในพื้นที่ต่างๆ ดังนี้

- ผู้ประสบภัยรวม 11 หมู่บ้าน ตำบลตูม อำเภปักธงชัย จังหวัดนครราชสีมา จำนวน 810 ชุด

- ผู้ประสบภัย หมู่ 1-10 ตำบลท่าข้าม อำเภออรัญประเทศ จังหวัดสระแก้ว จำนวน 711 ชุด

- ผู้ประสบภัย หมู่ 3 4 7 และ 10 ตำบลวัดโบสถ์ อำเภอบางปลาม้า จังหวัดสุพรรณบุรี

นอกจากนี้ บริษัทฯ ได้บริจาคเงินและข้าวกล่อง จำนวน 1,000 กล่อง ให้แก่ผู้ประสบอุทกภัย
ในอำเภอเวียงสา จังหวัดน่าน

ให้ความรู้ด้านความปลอดภัยแก่เยาวชน

บริษัทฯ นำทีมจิตอาสาบรรเทาภัย จัดกิจกรรมให้ความรู้เรื่องความปลอดภัยให้แก่นักเรียน
พร้อมมอบอุปกรณ์ดับเพลิง ชุดเฝือก ไม้ดามแขน ขา และกระเป๋ายา ให้แก่โรงเรียนวัดราษฎร์บำรุง
(ไสวราษฎร์อุปถัมภ์) อำเภอกระทุ่มแบน จังหวัดสมุทรสาคร
เพื่อใช้เป็นอุปกรณ์ในการปฐมพยาบาลและอุปกรณ์ป้องกันภัยที่อาจเกิดขึ้นแก่เด็กนักเรียนรวมถึงเจ้าหน้าที่ในโรงเรียนได้

ด้านการพัฒนาชุมชนและสิ่งแวดล้อม

บริษัทฯ ได้ส่งเสริมและสนับสนุนการดำเนินกิจกรรมการอนุรักษ์สิ่งแวดล้อม
โดยได้ร่วมกับหน่วยงานที่เกี่ยวข้อง และยังร่วมกับบริษัทในเครือจัดโครงการต่างๆ
นำพนักงานจิตอาสาร่วมกิจกรรมในการพัฒนาสังคมในด้านต่างๆ
และการอนุรักษ์สิ่งแวดล้อมเป็นประจำทุกปี ได้แก่

ส่งเสริมอาชีพหัตถกรรมชาวบ้าน

บริษัทฯ ได้จัดโครงการส่งเสริมอาชีพหัตถกรรมชาวบ้าน ซึ่งริเริ่มมาตั้งแต่ ปี 2538 จนถึงปัจจุบัน
โดยฝึกอบรมชาวบ้านทำงานสานตะกร้าจากเส้นพลาสติก สานเสื่อกก ผ้าขาวม้าทอมือสีธรรมชาติ
พร้อมจัดหาผู้เชี่ยวชาญในการสอนและพัฒนาวิธีการผลิต จัดหาวัตถุดิบ และหาตลาดรองรับสินค้า
เพื่อส่งเสริมให้ประชาชนในพื้นที่มีอาชีพเสริม ทำให้มีรายได้เพิ่มขึ้น
อันนำไปสู่การมีชีวิตความเป็นอยู่ที่ดีขึ้นอย่างยั่งยืน
โดยในปัจจุบันได้ขยายการส่งเสริมอาชีพชาวบ้านเพิ่มเป็น 3 กลุ่ม ได้แก่ กลุ่มบ้านคำสร้อย
อำเภอนิคมคำสร้อย และกลุ่มบ้านหนองเอี่ยนดง อำเภอคำชะอี จังหวัดมุกดาหาร
และกลุ่มชาวบ้านพรหมทินใต้ อำเภอโคกสำโรง จังหวัดลพบุรี
และได้ปรับเปลี่ยนจากเส้นพลาสติกเป็นเส้นพลาสติกที่ผลิตจากวัสดุรีไซเคิล ซึ่งตัวเส้นจะนิ่ม
และเมื่อนำมาสานตะกร้าจะดูสวยงามขึ้น

สนับสนุนสมาคมสร้างสรรค์ไทย

บริษัทฯ ให้การสนับสนุนสมาคมสร้างสรรค์ไทย (ตาวิเศษ) ตั้งแต่ปี 2527 จนถึงปัจจุบัน โดยในปี
2563 บริษัทฯ ได้มอบเงินสนับสนุน จำนวน 1,000,000 บาท
เพื่อใช้ในกิจกรรมด้านการอนุรักษ์สิ่งแวดล้อมของสมาคม

สนับสนุนมูลนิธิสถาบันราชพฤกษ์

บริษัทฯ ให้การสนับสนุนมูลนิธิสถาบันราชพฤกษ์เป็นประจำต่อเนื่องทุกปี ตั้งแต่ปี 2529 โดยในปี
2563 ได้มอบเงินสนับสนุน จำนวน 150,000 บาท เพื่อใช้ในกิจกรรมของมูลนิธิ

สนับสนุนมูลนิธิอุทกพัฒน์ในพระบรมราชูปถัมภ์

บริษัทฯ สนับสนุนกรมธรรม์ประกันภัยให้แก่มูลนิธิอุทกพัฒน์ในพระบรมราชูปถัมภ์ ต่อเนื่องตั้งแต่ปี 2561
โดยในปี 2563 บริษัทฯ ได้สนุบสนุนประกันภัยอุบัติเหตุสำหรับคณะครูและนักเรียน จำนวน 93 คน
ที่เข้าร่วมกิจกรรมพี่นำน้องรักษ์น้ำ ตามแนวพระราชดำริ ณ เขื่อนวชิราลงกรณ์ อำเภอทองผาภูมิ
จังหวัดกาญจนบุรี

โครงการ Give Never Stop

บริษัทฯ ร่วมกับสถานีวิทยุ สวพ. 91 จัดโครงการ Give Never Stop มอบอุปกรณ์ช่วยชีวิต
เพื่อเป็นสื่อกลางในการส่งมอบอุปกรณ์ช่วยชีวิตที่จำเป็นต่างๆ เช่น รถเข็นผู้ป่วย ถุงอ๊อกซิเจน
เครื่องพ่นละอองยา ให้แก่ผู้ที่ต้องการความช่วยเหลือทางสังคม

ด้านศาสนาและศิลปวัฒนธรรม

บริษัทฯ มีนโยบายในการร่วมสนับสนุนการทำนุบำรุงพระพุทธศาสนา
และอนุรักษ์ศิลปวัฒนธรรมของชาติอันทรงคุณค่าให้คงอยู่สืบไป ได้แก่

โครงการสปาใจ

บริษัทฯ ได้ส่งเสริมพร้อมเปิดโอกาสให้พนักงานทุกระดับเข้าร่วมปฏิบัติธรรมเจริญสมาธิภาวนา
เพื่อสร้างความสุข และพัฒนาคุณภาพชีวิตในการทำงานและการดำเนินชีวิตประจำวัน ณ
สำนักปฏิบัติธรรมแสงธรรมส่องชีวิต สาขาปากช่อง จังหวัดนครราชสีมา เป็นประจำทุกปี

พิพิธภัณฑ์ชุมชนบ้านพรหมทินใต้

บริษัทฯ มอบเงินสนับสนุนในการก่อสร้างพิพิธภัณฑ์ชุมชนบ้านพรหมทินใต้ จังหวัดลพบุรี
โดยมุ่งหวังเพื่อพัฒนาให้เป็นแหล่งมรดกทางวัฒนธรรมให้คนรุ่นหลังได้ศึกษาเรียนรู้ต่อไป มาตั้งแต่ปี
2550 โดยในปี 2563 ได้สนับสนุนงบประมาณโครงการ
"การศึกษาเทคโนโลยีการผลิตเครื่องประดับหินโบราณจากแหล่งโบราณคดีพรหมทินใต้"
และการจัดทำวิดีโอนำชมพิพิธภัณฑ์ชุมชนบ้านพรหมทินใต้

ทั้งหมดนี้เป็นเพียงส่วนหนึ่งในโครงการและกิจกรรมต่างๆ ที่บริษัทฯ จะจัดขึ้นอย่างต่อเนื่อง
โดยมุ่งหวังให้เกิดการพัฒนาคุณภาพชีวิตเพื่อให้คนในสังคมสามารถอยู่ร่วมกันได้อย่างมีความสุข
พร้อมกับการมีคุณภาพชีวิตที่ดีและสามารถพึ่งพาตนเองได้อย่างยั่งยืนต่อไป

11. การควบคุมภายในและการบริหารจัดการความเสี่ยง

11.1 ระบบการควบคุมภายใน

บริษัทฯ จัดให้มีระบบการควบคุมภายในและบริหารจัดการความเสี่ยงที่มีประสิทธิภาพและประสิทธิผล
คณะกรรมการบริษัทฯ
และผู้บริหารมีหน้าที่และความรับผิดชอบในการจัดให้มีและรักษาไว้ซึ่งระบบการควบคุมภายใน
และการบริหารจัดการความเสี่ยง ซึ่งช่วยให้การดำเนินงานของบริษัทฯ
สามารถบรรลุวัตถุประสงค์และเป้าหมายที่กำหนดไว้

ในการประชุมคณะกรรมการบริษัทฯ ครั้งที่ 5/2563 เมื่อวันที่ 13 พฤศจิกายน 2563
โดยมีคณะกรรมการตรวจสอบร่วมประชุมด้วย
ได้ทำการประเมินความเพียงพอของระบบการควบคุมภายใน
ตามแบบประเมินความเพียงพอของระบบการควบคุมภายในของสำนักงานคณะกรรมการกำกับหลักทรัพย์
และตลาดหลักทรัพย์ ซึ่งครอบคลุมในด้านต่าง ๆ ดังนี้

การควบคุมภายในองค์กร (Control Environment)

1.  องค์กรแสดงถึงความยึดมั่นในคุณค่าของความซื่อตรง (Integrity) และจริยธรรม

2.  คณะกรรมการบริษัทฯ มีความเป็นอิสระจากฝ่ายบริหารและทำหน้าที่ในการ กำกับดูแล
    (Oversight) และพัฒนาการดำเนินการด้านการควบคุมภายใน

3.  ฝ่ายบริหารได้จัดให้มีโครงสร้างสายการรายงาน
    การกำหนดอำนาจในการสั่งการและความรับผิดชอบที่เหมาะสม
    เพื่อให้องค์กรบรรลุวัตถุประสงค์ภายใต้การกำกับดูแล (Oversight) ของคณะกรรมการ

4.  องค์กรแสดงถึงความมุ่งมั่นในการจูงใจ พัฒนา และรักษาบุคลากรที่มีความรู้ความสามารถ

5.  องค์กรกำหนดให้บุคลากรมีหน้าที่และความรับผิดชอบในการควบคุมภายใน
    เพื่อให้บรรลุตามวัตถุประสงค์ขององค์กร

การประเมินความเสี่ยง (Risk Assessment)

6.  องค์กรกำหนดวัตถุประสงค์ไว้อย่างชัดเจนเพียงพอ
    เพื่อให้สามารถระบุและประเมินความเสี่ยงต่างๆ
    ที่เกี่ยวข้องกับการบรรลุวัตถุประสงค์ขององค์กร

7.  องค์กรระบุและวิเคราะห์ความเสี่ยงทุกประเภทที่อาจจะกระทบต่อการบรรลุวัตถุประสงค์ไว้อย่างครอบคลุมทั่วทั้งองค์กร

8.  องค์กรได้พิจารณาถึงโอกาสที่จะเกิดการทุจริต
    ในการประเมินความเสี่ยงที่จะบรรลุวัตถุประสงค์ขององค์กร

9.  องค์กรสามารถระบุและประเมินความเปลี่ยนแปลงที่อาจกระทบต่อระบบการควบคุมภายใน

การควบคุมการปฏิบัติงาน (Control Activities)

10. องค์กรมีมาตรการควบคุมที่ช่วยลดความเสี่ยงที่จะไม่บรรลุวัตถุประสงค์ขององค์กรให้อยู่ในระดับที่ยอมรับได้

11. องค์กรเลือกและและพัฒนากิจกรรมการควบคุมทั่วไปด้วยระบบเทคโนโลยี
    เพื่อช่วยสนับสนุนการบรรลุวัตถุประสงค์

12. องค์กรจัดให้มีกิจกรรมการควบคุมผ่านทางนโยบาย
    ซึ่งได้กำหนดสิ่งที่คาดหวังและขั้นตอนการปฏิบัติ
    เพื่อให้นโยบายที่กำหนดไว้นั้นนำไปสู่การปฏิบัติได้

ระบบสารสนเทศและการสื่อสารข้อมูล (Information and Communication)

13. องค์กรมีข้อมูลที่เกี่ยวข้องและมีคุณภาพ
    เพื่อสนับสนุนให้การควบคุมภายในสามารถดำเนินไปได้ตามที่กำหนดไว้

14. องค์กรสื่อสารข้อมูลภายในองค์กร
    ซึ่งรวมถึงวัตถุประสงค์และความรับผิดชอบต่อการควบคุมภายในสามารถดำเนินไปได้ตามที่วางไว้

15. องค์กรได้สื่อสารกับหน่วยงานภายนอกเกี่ยวกับประเด็นที่อาจมีผลกระทบต่อการควบคุมภายใน

ระบบการติดตาม (Monitoring Activities)

16. องค์กรติดตามและประเมินผลการควบคุมภายใน
    เพื่อให้มั่นใจได้ว่าการควบคุมภายในยังดำเนินไปอย่างครบถ้วนเหมาะสม

17. องค์กรประเมินและสื่อสารข้อบกพร่องของการควบคุมภายในอย่างทันเวลาต่อบุคคลที่รับผิดชอบ
    ซึ่งรวมถึงผู้บริหารระดับสูงและคณะกรรมการตามความเหมาะสม

คณะกรรมการบริษัทฯ ได้ประเมินการควบคุมภายในของบริษัทฯ แล้ว มีความเห็นเป็นเอกฉันท์ว่า
บริษัทฯ มีระบบการควบคุมภายในและการบริหารจัดการความเสี่ยงที่เพียงพอและเหมาะสม
ไม่มีข้อบกพร่องในระบบการควบคุมภายใน มีการควบคุม ดูแลการป้องกันรักษาทรัพย์สินของบริษัทฯ
และมีบุคลากรอย่างเพียงพอที่จะดำเนินการได้อย่างมีประสิทธิภาพ

11.2 ความเห็นของคณะกรรมการตรวจสอบ

คณะกรรมการตรวจสอบได้ประเมินความเพียงพอของระบบการควบคุมภายในของบริษัทฯ
ตามแบบประเมินฯ ของสำนักงานคณะกรรมการกำกับหลักทรัพย์และตลาดหลักทรัพย์
แล้วมีความเห็นเป็นเอกฉันท์ เช่นเดียวกับคณะกรรมการบริษัทฯ คือ บริษัทฯ
มีระบบการควบคุมภายในและการบริหารความเสี่ยงที่เพียงพอและเหมาะสม
มีการควบคุมดูแลป้องกันรักษาทรัพย์สินของบริษัทฯ
และมีบุคลากรอย่างเพียงพอที่จะดำเนินการได้อย่างมีประสิทธิภาพ

11.3 หัวหน้างานตรวจสอบภายในและหัวหน้างานกำกับดูแลการปฏิบัติงานของบริษัทฯ

หัวหน้างานตรวจสอบภายใน อยู่ภายใต้การกำกับดูแลของนายวิเชียร โมลีวรรณ
ซึ่งคณะกรรมการตรวจสอบมีความเห็นว่า
คุณสมบัติของหัวหน้างานตรวจสอบภายในมีความเหมาะสมที่จะปฏิบัติงานได้อย่างมีประสิทธิภาพ
ส่วนหัวหน้างานกำกับดูแลการปฏิบัติงานตามกฎหมายของบริษัทฯ
อยู่ภายใต้การกำกับดูแลของนางสาวอุมาพร หวลบุตตา

การแต่งตั้ง ถอดถอน และโยกย้ายผู้ดำรงตำแหน่งหัวหน้างานตรวจสอบภายในของบริษัทฯ
จะต้องได้รับการเห็นชอบจากคณะกรรมการตรวจสอบ ทั้งนี้ข้อมูลรายละเอียด
คุณสมบัติของหัวหน้างานตรวจสอบภายในและงานกำกับดูแลการปฏิบัติงานของบริษัทฯ
ปรากฏตามเอกสารแนบ 3

12. รายการระหว่างกัน

12.1 ลักษณะของรายการระหว่างกัน

บริษัทฯ มีบางรายการธุรกิจกับกิจการที่เกี่ยวข้องกัน ซึ่งเกี่ยวข้องกันโดยการถือหุ้น หรือการมี
ผู้ถือหุ้นและ/หรือกรรมการบางส่วนร่วมกัน
โดยในการพิจารณาความสัมพันธ์ระหว่างบุคคลหรือกิจการที่เกี่ยวข้องกันนั้น บริษัทฯ
คำนึงถึงเนื้อหาของความสัมพันธ์ที่แท้จริงมากกว่าที่เป็นไปตามรูปแบบทางกฎหมาย
หรือสัญญาที่กำหนดให้เป็น
รายการดังกล่าวเป็นไปตามเงื่อนไขที่เป็นปกติธุรกิจและเป็นไปตามราคาตลาด
นอกจากที่ได้มีการเปิดเผยรายการระหว่างกันไว้ในหมายเหตุประกอบงบการเงินปี 2563
ตามหมายเหตุประกอบงบการเงินข้อที่ 15 และข้อที่ 33 บริษัทฯ
ขอแจ้งรายละเอียดเพิ่มเติมสำหรับรายการธุรกิจและยอดคงเหลือที่มีสาระสำคัญกับกิจการที่เกี่ยวข้องกันดังนี้
(ล้านบาท)

+----------------+---------------------+-----------------+-----+-----+
| รายการ         | กิจการที่เกี่ยวข้อง       | ลักษณะ           | 2   | 2   |
|                |                     |                 | 563 | 562 |
|                |                     | ค               |     |     |
|                |                     | วามสัมพันธ์กับบริษัทฯ |     |     |
+----------------+---------------------+-----------------+-----+-----+
| เง             | ดูหมายเ              | -               | 26  | 24  |
| ินลงทุนในบริษัทร่วม | หตุประกอบงบการเงินข้อที่ |                 | 8.9 | 6.4 |
|                | 15                  |                 |     |     |
+----------------+---------------------+-----------------+-----+-----+
| เง             | ดูหมายเ              | -               | 20  | 23  |
| ินลงทุนในหลักทรัพย์ | หตุประกอบงบการเงินข้อที่ |                 | ,16 | ,25 |
| -              | 33                  |                 | 5.1 | 7.8 |
|                |                     |                 |     |     |
| หุ้นท            |                     |                 |     |     |
| ุนในตลาดหลักทรัพย์ |                     |                 |     |     |
+----------------+---------------------+-----------------+-----+-----+
| เง             | ดูหมายเ              | -               | -   | 60  |
| ินลงทุนในหลักทรัพย์ | หตุประกอบงบการเงินข้อที่ |                 |     | 0.3 |
| -              | 33                  |                 |     |     |
|                |                     |                 |     |     |
| หุ้นทุน           |                     |                 |     |     |
| นอกตลาดหลักทรัพย์ |                     |                 |     |     |
+----------------+---------------------+-----------------+-----+-----+
| เบี้ยประกันภัยรับ   | ธนาคารกรุงเทพ จำกัด   | การถือหุ้นบริษัทฯ    | 32  | 31  |
|                | (มหาชน)             | (9.97%)         | 7.9 | 1.2 |
|                |                     | และมีกรร         |     |     |
|                |                     | มการบางส่วนร่วมกัน |     |     |
+----------------+---------------------+-----------------+-----+-----+
| เ              | ธนาคารกรุงเทพ จำกัด   | การถือหุ้นบริษัทฯ    | 6.5 | 1   |
| บี้ยประกันภัยค้างรับ | (มหาชน)             | (9.97%)         |     | 7.8 |
|                |                     | และมีกรร         |     |     |
|                |                     | มการบางส่วนร่วมกัน |     |     |
+----------------+---------------------+-----------------+-----+-----+
| ดอกเบี้ยรับ *     | ธนาคารกรุงเทพ จำกัด   | การถือหุ้นบริษัทฯ    | 6   | 6   |
|                | (มหาชน)             | (9.97%)         | 8.4 | 7.1 |
|                |                     | และมีกรร         |     |     |
|                |                     | มการบางส่วนร่วมกัน |     |     |
+----------------+---------------------+-----------------+-----+-----+
| เงินปันผลรับ      | ธนาคารกรุงเทพ จำกัด   | การถือหุ้นบริษัทฯ    | 22  | 22  |
|                | (มหาชน)             | (9.97%)         | 1.6 | 1.6 |
|                |                     | และมีกรร         |     |     |
|                |                     | มการบางส่วนร่วมกัน |     |     |
+----------------+---------------------+-----------------+-----+-----+
| เงินฝากธนาคาร   | ธนาคารกรุงเทพ จำกัด   | การถือหุ้นบริษัทฯ    | 8   | 5   |
|                | (มหาชน)             | (9.97%)         | ,38 | ,55 |
|                |                     | และมีกรร         | 8.8 | 9.2 |
|                |                     | มการบางส่วนร่วมกัน |     |     |
+----------------+---------------------+-----------------+-----+-----+

* สำหรับอัตราดอกเบี้ยที่บริษัทฯ ได้รับหรือจ่าย
กับสถาบันการเงินและกิจการที่เกี่ยวข้องกันเป็นอัตราที่คิดให้กับลูกค้าทั่วไปตามราคาตลาด

12.2 ความจำเป็นและความสมเหตุสมผลของรายการระหว่างกัน

รายการระหว่างกันดังกล่าวข้างต้น และที่ผู้สอบบัญชีได้เปิดเผยไว้ในหมายเหตุประกอบ
งบการเงินนั้น เพื่อช่วยสนับสนุนการดำเนินงานของบริษัทฯ
เป็นการรักษาและขยายฐานลูกค้าของบริษัทฯ และช่วยเสริมสร้างธุรกิจของบริษัทฯ
ให้มีความเจริญก้าวหน้าอย่างมั่นคง และในด้านความสมเหตุสมผลของรายการระหว่างกัน
ก็เป็นรายการโดยปกติของการประกอบธุรกิจ ซึ่งบริษัทฯ
ปฏิบัติตามเงื่อนไขและข้อกำหนดของสำนักงานคณะกรรมการกำกับและส่งเสริมการประกอบธุรกิจประกันภัย
(คปภ.) และเงื่อนไขทางการค้าที่เป็นมาตรฐาน ด้วยราคาที่เป็นธรรมตามราคาตลาด
โดยคำนึงถึงประโยชน์สูงสุดของบริษัทฯ เป็นสำคัญ

12.3 ขั้นตอนการอนุมัติการทำรายการระหว่างกัน

บริษัทฯ มีระบบการควบคุมภายในหลายระดับตามลักษณะของรายการ
มีการตรวจสอบการปฏิบัติงานให้เป็นไปตามกฎหมาย ระเบียบ
และนโยบายในการดำเนินธุรกิจที่บริษัทฯ ดำเนินการกับกิจการอื่นทั่วไป
เพื่อมิให้เกิดความขัดแย้งทางผลประโยชน์ในการทำรายการระหว่างกัน บริษัทฯ
ปฏิบัติตามหลักเกณฑ์ที่ตลาดหลักทรัพย์แห่งประเทศไทยกำหนด หากแต่ว่ามีรายการระหว่างกันเกิดขึ้น
ก็จะเป็นไปตามเงื่อนไขที่เป็นปกติธุรกิจและเป็นไปตามราคาตลาด โดยบริษัทฯ
มีคณะกรรมการตรวจสอบ
พิจารณาทบทวนถึงความเหมาะสมและความสมเหตุสมผลของรายการระหว่างกัน
ก่อนนำเสนอคณะกรรมการบริษัทฯ เพื่อพิจารณาอนุมัติรายการดังกล่าว

12.4 นโยบายการทำรายการระหว่างกันในอนาคต

การมีรายการกับกิจการที่เกี่ยวข้องกัน ที่บริษัทฯ จะมีต่อไปในอนาคต เป็นไปตามความจำเป็น
และความสมเหตุสมผลตามที่ได้อธิบายไว้ข้างต้น โดยบริษัทฯ
จะปฏิบัติภายใต้หลักเกณฑ์และประกาศของตลาดหลักทรัพย์แห่งประเทศไทย
ที่กำหนดไว้เกี่ยวกับเรื่องดังกล่าว

อย่างไรก็ตาม บริษัทฯ มุ่งดำเนินธุรกิจด้วย ความชัดเจน โปร่งใส และยุติธรรมต่อลูกค้า คู่ค้า
ผู้ถือหุ้น ตลอดจนรักษาประโยชน์สูงสุดของบริษัทฯ เป็นสำคัญ